
Diplomaţi români în trecut 


(sec. XIV—XVII) 


de loan D. Condurachi 
Consilier de Legaţie — 
(Sfârşit) 


La începutul lui Martie 1600, Banul Mihalcea scria din Pil- 

sen lui Dr. Pezzen, îndemnându-l să se ducă cât mai repede în 

Ardeal, !) iar peste câteva zile îi trimitea o altă scrisoăre, cuprin- : 
zând noile cereri ale lui: Mihai către Impărat. 2) 

In timp ce Mihalcea ducea tratative la Pilsen, veni la Sibiu 

un bătrân agă turc,*) care trecu apoi la 9 Martie la Braşov, unde 

sosise şi Nicolae Pătraşcu, fiul Domului.*) Comisarii din Ardeal 

semnalând la Praga prezența acestui agă, Mihai se grăbi să li- 

niştească pe imperiali şi la 10 Martie 1600 el expedie un curier 

cu instrucţii pentru Banul Mihalcea, ca acesta să explice ' Impăra- 

tului că venirea solului turc nu va aduce nicio schimbare în ati- 

tudinea politică a lui Mihai. 5) 

Către sfârşitul lui Martie 1600, comisarii raportau din Alba= . 
Julia Împăratului că Mihai fusese încredințat de Banul Mihalcea 

că Dr. Pezzen îi aduce subsidii.*) Aşadar Banul Mihalcea se afla la 

acea dată tot la Praga 1), de unde va pleca însă curând spre ţară, 

fiind informat că nişte Unguri au pus la cale un atentat contra 


D Hurm. 
2): Hurm, 
3) Hutm, 
4) Hurm, 
5) Hurm. 
6) Hurm, 
1) Hurm. 
3) Hurm. 


Documente, XII, pag. '740. 
Documente, XII, pag. 747. 
Documente. XII, pag '764. 
Documente, XII, pag. 768. 
Documente, XII, pag. 771. 
Documente, XII, pag. 789. 
Docurnente, XII, pag. 805. 
Documente, XII, pag. 817—818. 

La începutul lui Aprilie, Banul Mihalcea se găsia în țară. !) 
Acest lucru e confirmat atât de Dr. Prezzen, care raporta la 2 
Aprilie din Viena despre călătoria sa în Ardeal și de întoarcerea 
Banului Mihalcea 3), cât şi de comisarii împărăteşti, cari comu- 
nicau la 3 Aprilie conversațiile avute cu Banul Mihalcea în pri- 
vinţa intenţiei lui Mihai de a nu pleca din Ardeal. 

Ajuns la Alba-lulia, Banul Mihalcea se prezentă Domnito- 
rului şi-i făcu o expunere amănunțită despre cele tratate cu Im- 
păratul. EI se întorsese amărit că nu reuşise pe deplin în solia 
sa şi scârbit totodată de tot ce văzuse şi auzise la Curtea habs- 
burgică. 

Cum se explică acest insucces al soliei Banului Mihalcea la 
împăratul Rudolf al II-lea ? 

Este în afară de orice îndoială că Banul Mihalcea era un 
om deștept şi cu o mare experiență în afaceri. In această pri- 
vință avem mărturiile scriitorilor italieni Spontoni şi Beduccini, 
cari au cunoscut îndeaproape activitatea desfăşurată de Banul Mi- 
halcea la Praga şi în țară, nu numai în chestia Ardealului, ci şi 
în alte afaceri politice. Aceşti scriitori recunosc că Mihalcea avea 
reputaţia de om înţelept şi iscusit, cu multă practică şi întinse 
cunoştinţe despre Curți şi Principi. 5) Cât a stat la Praga, în două 
rânduri, a avut ocazia să cunoscă multă lume, a luat contact cu 
personalități de vază şi cu sfetnici şi consilieri de ai Împăratului, — 
a făcut deci tot ce i-a stat în putință că să obțină de la imperiali 
recunoașterea stăpânirii lui Mihai în Ardeal. Dacă n'a reuşit în 
misiunea sa, cu toată pasiunea ce pusese în apărarea intereselor 
Domnului său, acest lucru se datorește desigur unor împrejurări 
pe care Mihalcea n'a putut să le domine. 

La Praga s'au înfruntat două mentalități diferite, am putea 
zice: două lumi. 


1) Hurm. Documente, XII, pag. 832. Banul Mihalcea a fost împroprie- 
tărit în Ardeal, primind în dar Uioara. Deasemenea fostele domenii ale ar- 
hiducesei Maria Christina fură împărțite de Mihai lui Mihalcea și Stoica Po- 
stelnicul. Hurm. (Documente, vol. XII, pp. 618—19, 779). 

2 Hurm. Documente, vol. XII, pag. 818. 

3) Beduccini spune despre Banul Mihalcea: ...per Petă grave in che si 
ritrovava, per la molta prattica c'haveva in varie corti et longa conoscenza 
di diversi principi, fii stimato persona di molto maneggio e riputato huomo 
di saggio consiglio“ (N. lorga, Un nou izvor cu privire la Mihai Viteazul şi 
Radu Șerban, pag. 8). In același sens şi Ciro Spontoni, [. c. pag. 170. 

De-o parte, Banul Mihalcea şi Stoica vistiernicul, doi oameni 
simpli, cu cuget curat şi însufleţiți de cel mai cald patriotism în 
apărarea intereselor ţării lor; desinteresaţi până la sacrificiu, ne- 
urmărind niciun interes meschin sau personal, ci apărând cu 
îndârjire o cauză, pe care o judecau dreaptă. 

In negocierile lor, ei aduceau ceva din mistica acelui Orient 
apropiat de unde veniau; în concepția lor chestiunile politice erau 
considerate ca orice altă afacere, pe care trebue s'o tratezi în mod |. 
corect şi deschis, ținând pe cât posibil seamă de toate interesele 
în joc. 4 

Când a luat contact cu Curtea din Praga, Banul Mihalcea 
s'a găsit în fața unor oameni cu o mentalitate pe care el abia 
putea s'o priceapă şi cari întrebuințau în negocieri metode ma- 
chiavelice, contra cărora era greu de luptat. In adevăr, la Curtea 
habsburgică domnia o adevărată anarhie şi venalitate, care au 
surprins pe Banul: Mihalcea, obişnuit să trateze cu altfel de oa- 
meni. In fața unui Împărat bolnav și îără autoritate, arhiducii și 
sfetnicii săi îşi făceau de cap. | 

Beduccini, care se găsia la Curte în acea vreme, ne spune 
„că puţin se putea aştepta de la Impărat, că miniştrii aveau cea 
mai mare autoritate în negocieri şi că aceştia, plini de senti- 
mente neorânduite, copleșiți de interese și ocupați numai de ro- 
sturile lor particulare, nu-și prea căutau de guvern şi, deprinşi cu 
meșteșugul simulării, în chip dibaciu, azi întrun fel, mâine în- 
tr'altul, ţineau cu vorba pe ambasadori, urmărind mai mult pro- 
priul lor folos decât binele public și că, nefiind uniţi între ei, nu 
se putea spera nimic în ce era de tratat“....1) 

Relatările lui Beduccini sunt de alifel confirmate și de o 
corespondență din Praga din 18 Octomvrie 1594, a nunţiului papale. 
în care se menţionează că solul Domnului Moldovei i-a spus Im- 
păratului, cu ocazia unei audienţe, că e trădat de miniştrii săi, 2) 
ceeace Impăratul a căutat să desmintă, bineînţeles. 

lată cu ce fel de oameni trebuia să trateze Banul Mihalcea! 

Incogptestabil că Banul Mihalcea, apărând cu îndărătnicie in- 
teresele Domnului său şi nefăcând nicio concesiune în chestia 


Beduccini, în N. lorga, Un nou izvor cu privire la Mihai Viteazul, 


PP. 8 și urm. Spotoni, /. c: pag. 170. 
) Hurm. Documente, vol, XII, pp. 13—14. 

Ardealului, „fusese puţin stimat pe lângă acei miniştri — ne 

spune Beduccini — că în cel mai rău chip s'au purtat cu dânsul 

în negocieri“. 

| Faţă de acest tratament, e probabil ca Banul Mihalcea să-și 
fi pierdut răbdarea în cursul convorbirilor şi să fi avut poate unele 

„ridicări de ton şi poate chiar ieșiri violente, explicabile într'o 
oarecare măsură, dar care au indispus desigur Curtea din Praga, 

unde el a fost judecat de „arogant“. 

Beduccini credea chiar că insuccesul soliei Banului Mihalcea 
la imperiali s'ar datora în bună parte şi faptului că el n'a știut 
ciim să.se poarte în negocieri „tratând afacerile sale cu termeni 
odioși, fără a ţine seamă că succesul atârna de voinţa altora; el 
îndrăsnia să se compare cu cei mai mari miniştri din acea Curte, 
disprețuind obiceiurile şi manierele care se observau în acea 
Curte în tratarea afacerilor, ca şi cum refacerea Curţii aceleia lui 
Sar fi cuvenit, pentru care lucru cu puţină mulțumire a trebuit să 
plece de la acea Curte....“1) 

Negreşit că, dacă Banul Mihalcea ar fi cedat în toale che- 
stiunile şi ar fi făcut pe placul imperialilor, ar fi fost preamărit 
şi condus cu onoruri ! 
| Nereuşita soliei Banului Mihalcea îşi are explicaţia în faptul 

că interesele în cauză erau atât de opuse, încâi orice acord asupra 
lor era greu de. realizat. Ardealul constituia mărul de discordie și 
nici una din părți nu era dispusă să renunţe la stăpânirea lui în 
favoarea celeilalte. Dar, nu e mai puţin adevărat că, în faţa con- 
- rupției sfetnicilor Împăratului și a metodelor machiavelice de care 
se serviau în. negocieri, Banul Mihalcea era dezarmat, fiind obiş- 
nuit să trateze chestiunile în alt mod şi cu oameni de bună 
credinţă. 
Un lucru este însă sigur: că putregaiul începuse să roadă la 
temelia Curţii Habsburgilor, încă înainte de 1600, pregătindu-le 
astiei o prăbuşire pe nesimţite, a cărei fază finală se sfârşi în 
timpul războiului mondial. 

Intorcându-se în ţară din solia de la Praga, Banul Mihalcea 
a făcut Domnului său o expunere amănunţită de modul cum au 
decurs tratativele, de cele văzute și auzite la Curtea Impăratului, 


1) Beduccini în lorga, [. c. pag. 9; Spontoni, [. c. pag. 171. 

descriindu-i totodată anarhia şi conrupţia ce domnia acolo şi 
„băgându-i în minte — cum pretinde Beduccini — că acea Curte 
era într'asemenea stare şi că părţile acelea erau pline de revo- 
luţii și Impăratul, tras în toate părţile de atâtea alte consideraţii, 
l-a încredinţat să nu cedeze provincia, ţinând-o pentru . sine, 
odată ce prilejul era aşa de bun,să n'o cedeze altora“.1) 

E în afară de orice îndoială că acum când Mihalcea cu- 
noştea aşa de bine starea de lucruri de la "imperiali, era mai 
convins ca oricând că momentul era prielnic ca să nu se cedeze 
Ardealul. Acest lucru era de altfel cunoscut şi de comisarii îm- 
părăteşti din Alba-lulia, cari raportară la Praga că Banul Mihal- 
cea şi vistiernicul Stoica se opun la orice concesie ce Mihai ar 
fi dispus să facă în chestia Ardealului şi sunt ostili politicei 
habsburgice, pe când Petru Armeanul şi alţi boieri erau favorabili . 
Impăratului. *) 

In Mai 1600, Mihai Viteazul trecând în Moldova ca s'o 
cucerească, a lăsat ca locţiitor al său în Ardeal pe Banul Mi- 
halcea, 2) pe care-l numi şi în Sfatul princiar din Alba-lulia cu' 
titlul de „Delegat plenipotenţiar al ilustrului Domn Mihai la Sta-. 
tele şi ordinele ardelene“, *) adică reprezentantul lui Mihai la cele 
trei ordine privilegiate : nobilii Unguri, Saşi şi Secui. | 

In corespondenţa cu comisarii Impăratului din Ardeal, Ba- 
nul Mihalcea îşi dă titlul de „Locţiitor şi consilier al prea ilu- 
strului Domn“, *) în altă parte formula e modificată la urmă cu 
adăogirea „cel mai înalt“. *) Când da porunci Bistriţenilor la 31 
Mai 1600, el semnează „locţiitor la domnia Transilvaniei și su- 
premul consilier al prea ilustrului Domn.“ ?) 

In calitatea sa de guvernator al Ardealului, Banul Mihalcea 
ia diferite dispoziţiuni de ordin administrativ. Trimite porunci la 





1) Beduccini în lorga, Un nou izvor cu privire la Mihai Viteazul şi 
Radu Șerban, pag. 10. 


2) Hurm. Docurnente, vol. XII, pp. 867—68. 
3) Hurm. Documente, vol. IV, partea 1, pag. 45. 


1) St. Nicolaescu, Documente de la Mihai Viteazul ca Domn al Țării- 
Româneşti, Moldovei şi Ardealului, pp. 23, 24 şi 27. 


5) Hurm. Documente, vol. IV. 1, pp. 58, 61, 62: „lilustrissimi Principis 
Locumtenes et Consiliarius“. Hurm. Documente, XII, p. 525. 


6) Hurm. Documente, vol IV, 1. pag. 72: „ac summus Consiliarius“, 


2) Hurm. Documente, vol. XII, pag. 929: „locumtenens regni Transsyl- 
vaniae et supremus consiliarius Illustrissimi principis“, 

Sibiu, Bistriţa, Sighişoara şi alte oraşe ardelene, ca să dea că- 
ruţe pentru transporturile de praf de puşcă şi gloanțe precum şi | 
cai pentru tunuri.!) Altă dată cere Bistriţenilor să trimită cu | 
strajă dările, ?) ori să urmărească pe hoţii de orice neam ce s'ar 
găsi îu regiunea lor.8) - 

Cucerirea Moldovei e astfel descrisă de Mihalcea comisa- 
rilor: „din partea înduratului meu stăpân Voevodul Vă scriu 
Domnia-Voastră că bunul Dumnezeu, după aşteptarea Mării Sale 
Impăratului, ne-a dat în mână toată Moldova şi toată ţara s'a 
predat. Voevodul de acolo însă a fugit şi Voevodul, Domnul no- 
stru, îl urmăreşte cu husarii şi călărimea până la Hotin, iar pe- 
destrimea a lăsat-o în tabără la laşi“. *) 

Pe lângă grijile administraţiei și a satisfacerii cerinţelor ex- 
pediţiei din Moldova, care necesita bani, muniții și provizii pentru 
oștire, Banul Mihalcea mai avu să se ocupe şi de aplanarea unui 
conflict care isbucnise între comisarii împărăteşti din Ardeal! şi 
logofătul Teodosie, comandantul Clujului. Se aştepta sosirea la 
Alba-lulia a consilierului Dr. Bartolomeu Pezzen, trimis de îm- 
păratul Rudolf a! Il-lea la Mihai Viteazul, ca să găsească o so- 
luţiune în chestia Ardealului. 

Mihai la plecarea sa în Moldova, lăsase vorbă ca Dr. Pez- 
zen să fie condus la dânsul, imediat după sosire, iar comisarii 
erau îndemnați să-i iasă întru întâmpinare la graniţă. 5) 

Logofătul Teodosie se opunea însă, pentru anumite motive, 
ca să vină comisarii din Alba-lulia la Cluj.€) Comisarii se duc 
atunci la Mediaş şi de aici scriu Împăratului că au avut o con- 

vorbire cu Banul Mihalcea, care primise ordin de la Mihai să le 


1) Hurm. Documente, vol. XI! pag. 929. 

2) Hurm. Documente, vol. XII, pag. 947. 

3) Hurm. Documente, vol. XII, pag. 950—51. În privința răufăcătorilor, 
Mihalcea mai dăduse ordin Bistrițenilor și mai înainte, imediat după ocu- 
parea Ardealului de Mihai. (Hurm. Doc. vol. XII, pag. 500). 

4) Hurm. Documente, vol. XII, pag. 912. 

5) Hurm. Documente, vol. IV, partea 1, pag. 47. 

6) Hurm. Documente, vol. XII, pp. 886, 89%. 

permită să plece din Ardeal la Satu-Mare înaintea Dr-ului Pez- 
zen. Mihalcea le spusese totodată că Domnitorul dezaprobă pe 
Teodosie și le permite să meargă la Cluj,1) ceeace comisarii se 
şi grăbesc să facă. ?) Din Mediaş, unde îşi avea reședința, Banul 
Mihalcea scrie la 19 Mai comisarilor din Cluj că e necesar ca 
Dr. Pezzen să vină cât mai curând în Ardeal; la care comisarii 
răspund că Pezzen a avut oarecare întârziere pe drum.*) Intre 
timp sosi şi Dr. Pezzen la Satu-Mare şi comisarii se pregătiau 
tocmai să plece la dânsul când, în urma denunţului unui individ 
cu numele Grigorie Chezarul şi a judecătorului din Cluj că cei 
doi comisari ar avea intenţia să fugă din Ardeal, aceştia sunt 
opriţi de logofătul Teodosie, la 23 Mai, de a părăsi Clujul și, la 
protestele lor, ei sunt arestaţi. ) 

Comisarii se plâng atunci contra acestei arestări Banului 
Mihalcea care, cum află, dădu imediat ordin să fie eliberaţi, scu- 
zându-se totodată către comisari că logofătul Teodosie ar fi un 
om simplu, nepurtat prin Curţi, care nu cunoaşte regulile bunei 
cuviinţi şi respectul ce se cuvine solilor. 5) 

Cu toate scuzele primite de la Banul Mihalcea, comisarii îi 
scriu din nou că se găsesc foarte jigniţi printr'o asemenea încăl- 
care a dreptului ginţilor. In scrisoarea ce trimit Banului Mihalcea 
ei îşi varsă tot focul printr'o ocară straşnică la adresa logofătului, 
care e numit dobitoc îndrăsneț şi ţărănoiu neştiutor, care a făcut 
cea mai mare necinste Maiestăţii Sale chezăreşti şi o ruşine ne- 
maipomenită Domnului Voevod, iar ambasadei un dispreţ şi o 
pagubă prea grea și ireparabilă, pentru care lucru logofătul ar 
merita o pedeapsă exemplară şi o mie de ştreanguri; că Maie- 
statea Sa va simţi această ofensă, iar ilustrul Voevod va pierde 
marele său renume şi credit pe lângă Maiestatea Sa şi pe lângă 


5 Hurm. Documente, vol. XII, pp. 904—905, 

2) Hurm. Documente, vol. XI, pag. 906. 

3) Hurm. Documente, vol. XII, pp. 912, 913. 

4) Hurm. Documente, vol. IV, partea 1, pp. 53, 59. 

5) Hurm. Documente, vol. IV, 1, pp. 57 şi Gl: „Cum vero is pauca 
vel nulla regna peragravit neque adeo in aulis Caesarum Principiumque sit 
versatus“... 

de tratare din partea acelui mojic „ţărănoi“, dobitoc i neruşinat 
logofăt. !) 

Banul Mihalcea, deşi era jignit de o atare scrisoare, con- 
cepută în termeni așa de vulgari şi de insultă la adresa unui 
subaltern al său, înalt demnitar, căută să evite totuşi orice înve- 
ninare a lucrurilor şi, fără a riposta ceva, le ceru a doua oară 
scuze pentru ocara ce li se făcuse. 2). 

Comisarii văzând spiritul împăciuitor al Banului Mihalcea, 
îi scriu din nou la 6 Iunie, acuzându-l că și el poartă oarecare 
vină pentru arestarea lor potrivnică dreptului ginţilor. 3) 

Desigur că Comisarii exagerau dând prea mari proporții unui 
incident de mică importanţă. Scrisorile trimise lui Mihalcea în 
această afacere nu le fac cinste, iar termenii vulgari și ofensă- 
tori întrebuinţaţi nu cadrau de loc cu situaţiunea lor de repre- 
zentanţi diplomatici ai unui mare Imperiu. 

Dacă tot astfel de expresii vor fi întrebuințat și sfetnicii 
Impăratului în discuţiunile lor cu Banul Mihalcea la Praga, n'ar 
fi nici o mirare ca Mihalcea să fi ripostat pe acelaşi ton, rostind 
„termini odioși“ — după cum relatează scriitorii italieni Spon- 
toni şi Beduccini. | 

Aflând Mihai Viteazul de arestarea comisarilor, le trimite 
din laşi, la 24 lunie 1600, o scrisoare de scuze,*) iar Banului 
Mihalcea — care nu era cu nimic vinovat — îi face aspre mu- 
strări. 5) 

Dr. Pezzen ajungând la Satu-Mare, îi scrie Banului Mi- 
halcea să-i explice de ce a întârziat sosirea în Ardeal, adăogând 
că, deşi Mihai nare dreptul să se considere stăpân al Ardealului,6) 
totuşi, fiindcă Domnitorul şi-a manifestat încrederea în el, va veni 


i) Hurin. Documente, vol. IV, 1, pag. 58: „...villano, rustico, capraro, 
impudente logeiatto-... 

=) Hurm, Documente, vol. IV, 1 pag. 61. 

3) Hurm. Documente, vol. IV. 1 pag. 68. 

4) Hurm, Documente, vol. IV, 1 pag. 79. 

5) Hurm. Documente, vol. IV, pag. 81. 

5) Hurm. Documente, vol. XII, pp. 924, 926—27. 

„să trateze cu dânsul şi va face tot posibilul ca să ajungă la o 
înțelegere. 1) 

Văzând că lucrurile iau o întorsătură defavorabilă şi că im- 
perialii nu cedează în chestia Ardealului, Banul Mihalcea, cu în- 
voirea lui Mihai, trimite în lunie 1600 o scrisoare Sultanului tur- 
cesc prin care îi propune o împăcare.?) Căutând sprijin la Turci, 
Banul Mihalcea nu se arăta însă ostil nici imperialilor. La 19 
lunie, comisarii scriu din Cluj Impăratului că au avut o convor- 
bire cu Banul Mihalcea, care le-a spus că Domnul său aşteaptă 
cu nerăbdare pe Dr. Pezzen cu banii promişi; că Mihalcea se 
arată credincios Impăratului, pe care, ca şi creştinătatea, vrea să-l 
servească şi să moară în serviciul lui. 5) 


La începutul lui lulie, Banul Mihalcea, dimpreună cu comi- 
sarii, se duc la Satu-Mare, ca să întâlnească pe Dr. Pezzen.4) 
Cu această ocaziune, Banul Mihalcea a evitat orice discuţiune pe 
chestia Ardealului. Când însă Dr. Pezzen a acuzat pe Mihai că a 
abuzat de puterea sa și că mare nici un drept să pretindă Ar- 
dealul, Banul Mihalcea, scos din fire de această îndrăzneață afir- 
mare a lui Pezzen, nu s'a mai putut reţine şi a ripostat pe un 
ton vehement că, dacă nu se vor înţelege cu Mihai „veţi vedea 
ce soartă va avea Caşovia, Viena şi Praga“.5) Banul Mihalcea, 


1) Hurm. Documente, vol. XII, pag. 927. 

2) A. Veress, Documente, vol. VI, pag. 124. Crăciun, Cronicarul ungur 
Szamoskăzy, pag. 150. 

Tratativele cu Turcii au continuat mai multe luni, schimbându-se dese 
solii (A. Veress, Documente, VI, pp. 83—84, 120, 153; Hurm. Documente, 
vol. IV, 1, pp. 165—67). 

Deasemenea şi scriitorii italieni Beduccini, [. c. și Spontoni 1. c. pag. 
171, vorbesc de existența acelor tratative, spunând că Banul Mihalcea, când 
a fost arestat şi schingiuit, a confirmat că s'au dus de Mihai tratative cu 
Turcii şi a predat şi corespondența ce s'a schimbat cu această ocazie. 

3) Hurm. Documente, vol. XII, pag. 945—46, 

2) Hurm. Documente, vol. IV, partea 1], pag. 83. 

5) Hurm. Documente, vol. IV, i, pag. 87; vol. XII, pp. 963-—64. 

spunând aceste lucruri, se gândia că în caz de apropiere de 
Turci, atacurile. acestora contra imperialilor nu vor mai întârzia 
de teama unei acţiuni din partea lui Mihai. 


Peste puţine zile, Dr. Pezzen s'a dus la Alba-lulia, unde s'a 
întâlnit cu Mihai, iar Banul Mihalcea a rămas cu comisarii la 
Satu-Mare. La 17 lulie comisarii raportează acest lucru Impăra- 
fatului, adăugând despre Banul Mihalcea că e „falş, arogant şi 
Chiar exagerat în toate vorbele sale“. 1) 


După ce s'a întors Dr. Pezzen în Satu-Mare venind de la 
Alba-lulia, 2) unde n'a ajuns la nici o soluţie cu Mihai în chestia 
Ardealului, Banul Mihalcea, care fusese oarecum reţinut ca ostatic 
de comisari până la înapoierea Dr-ului Pezzen, 3) pleacă şi el spre 
ţară, spunând Dr-ului Pezzen şi comisarilor că rău au făcut, c'au 
părăsit Ardealul, fără să-şi fi luat rămas bun de la Mihai Vi- 
teazul. *) 


Intr'un raport german din 6 August 1600 se menţionează 
că Mihai Viteazul ar fi avut intenţia să trimită la cei doi comi- 
sari, la Satu-Mare, pe logofătul Teodosie şi pe Banul Mihalcea 
cu noi propuneri. 5) Evenimentele politice ce aveau să urmeze în 
scurt timp nau mai îngăduit însă acest lucru. 

Steaua lui Mihai începuse să pălească. In Septemvrie 1600 
se răscoală Ungurii €) şi cu ajutorul generalului Basta ?) ei alun- 
gară pe Mihai din Ardeal. £) Intors în Ţara Românească, Mihai 
Viteazul va avea de luptat cu Poloni, Moldoveni, Tătari şi Turci, 
coalizaţi contra lui. 9) 


1) Hurm. Documente, vol. XII, pag. 967 : falsch, arg und sonst iibermiet- 
tig, inn alien seinen Reden.“ 

2) Hurm. Documente, vol. XII, pag. 967. 

3) Hurm. Documente, vol. IV, 1, pp. 87—88. 

4) Hurm. Documente, vol. XII, pag. 973. 

5) Hurm. Documente. 

6) Crăciun, Cronicarul Szamoskozy, pp. 136—37. 

1) Ciro Spontoni, Historia della Transilvania, pp. 104—106. 

3 Hurm. Documente Suplimentul |, 1, pp. 611, 626; Veress, Docu- 
mente, VI, pp. 216—219. 

9% St. Nicolaescu, Documente de la Mihai Viteazul, pp. 21—32. 

Hărţuit din toate părţile, Mihai pierde nu numai cuceririle 
sale: Ardealul şi Moldova, dar e învins în chiar propria lui ţară.!) 
Părăsit de o bună parte din sfetnicii săi, între cari Banul Udrea 
şi boierii Buzeşti — cari se închinară noului Domn Simion Mo- 
vilă, adus de Poloni,2) — Mihai, însoţit de o mică oaste şi de 
câţiva boieri credincioşi, trecu la începutul lui Decemvrie 1600 în 
Ardeal3) şi de acolo luă drumul pribegiei spre Praga la Impărat, 
ca să-i ceară ajutor. 

Cum nicăiri nu se spune că Banul Mihalcea s'ar îi închinat 
noului Domn din "Ţara Românească şi cum nici în Ardeal nu pu- 
tea să rămână, e probabil că el a însoţit pe Mihai în călătoria 
sa şi, cu experienţa ce avea, i-a fost un bun sfătuitor în alcă- 
tuirea diferitelor memorii trimise de Mihai Viteazul arhiducelui 
Matei *) împăratului Rudolf al II-lea 5) şi ducelui Cosimo de To- 
scana, unul din membrii Ligei creştine. €) Aceste memorii au fost 
redactate de Mihai Viteazul la Viena, unde s'a oprit câtva timp, 
şi în ele arată dreptatea cauzei lui, dând explicaţiuni amănunțite 
asupra a tot ce-a întreprins în cursul Domniei lui și căutând să 
explice atitudinea luată în chestia Ardealului. 

Ajuns la Praga, la sfârşitul lui Februarie, Mihai avu la în- 
ceputul lui Martie 1601 două audiențe la împăratul Rudolf al 
II-lea. ?) In aceste audiențe Mihai arătă Impăratului că toate pâ- 
rile contra lui sunt neîntemeiate şi că nobilimea maghiară este 
cel mai mare duşman al Habsburgilor, dovadă că Ungurii au 
arestat pe generalul Basta, rămas cu oştile în Ardeal, după în- 
frângerea lui Mihai, şi au adusa 3-a oară pe tron pe principele 
Sigismund Bâthory. 8) 


1) Hurm. Documente, Supliment, |, î, pp. 639—647. — Generalul R. 
Rosetti, Evoluția tacticii, Acad. Rom. ist. ser. lil, IV, pp. 136—140. Veress, 
Documente, VI, pp. 238—42. 

2) Cronica anonimă, ed. loanid, pag. 70. 

3) Hurm. Documente, vol. IV, 1, pp. 201—203, 

3) Hurm. Documente, vol. XII, pp. 1139—40. 

5) Hurm. Documente, vol. IV. 1, pp. 230—237. 

6) N. lorga, O istorie a lui Mihai Vitenzul de el însuşi, Acad. Rom. 
Ist. ser, III, V (1925), 

2) Hurm. Documente, vol. XII, pp. 1158 ; Veress, Documente, VI, p. 333. 

53) Hurm. Documente. Supl. Il, 2, pp. 22—23; Spontoni, 7. c. pag. 149. 

Obţinând favoarea Impăratului şi subsidii ca să recruteze o 
nouă oaste de mercenari, Mihai şi suita lui s'au întors în Ardeal 
şi, împăcându-se cu Basta, au pornit împreună contra lui Sigi- 
smund Băthory. Lupta se dete la 4 August 1601 la Goroslău, !) 
unde Mihai făcu minuni de vitejie.?) Lângă el lupta neobositul 
bătrân Banul Mihalcea, în fruntea unui grup de soldaţi, recrutaţi 
de dânsul cu câteva săptămâni mai înainte. 8) 

Sigismund Bâthory fu bătut şi armata lui pusă pe fugă. 

Evenimentele se succedau în curs accelerat. In Ţara Ro- 
mânească, noul Domn Simion Movilă, care nu ştiuse să câştige 
simpatiile boierilor munteni, fu alungat din țară în lunie 1601, 
dimpreună cu Polonii, care-l susțineau. ?) 

După lupta de la Goroslău, Mihai vedea din nou răsărind 
zorile unor zile de glorie şi noi speranţe îl însufleţiau la gândui 
că de data aceasta va rămâne stăpân pe Ardeal. 

Alături de dânsul se găsia Banul Mihalcea Perii a-i aprinde 
Şi mai mult această dorință. 

Dar generalul Basta nu se putea împăca cu ideia revenirii 
lui Mihai în Ardeal și oarecari fricţiuni nu întârziară să se pro- 
ducă între ei. Șincai ne povesteşte, în Cronica sa, că în bătălia 
de la Goroslău haiducii şi Sârbii de sub Mihai Vodă au fost luat 
72 steaguri de la ostaşii lui Sigismund. Basta a cerut steagurile 
acestea să le trimită el la Impăratul, iar Mihai Vodă, la sfatul 
Banului Mihalcea și a comisului Leca, i-a răspuns că „fiind luate 
prin ostașii săi, el vrea să le trimită la Impăratul...“ 5) 

De la Turda urma ca oştile lui Mihai să se despartă de ale 
lui Basta şi să se îndrepte spre Făgăraș şi apoi să treacă în Ţara 
Românească, unde Mihai era aşteptat de boieri ca să fie ridicat 
în domnie. 


1) Veress, Documente, VI, pp. 409— 10; Hurm. Documente, IV, 1, pag. 265 
vol. XII, pp. 2211—1212. | 

2) Hurm. Documente, voi, XII, pag. 1217, scrisoarea de felicitări a îm- 
păratului Rudolf al il-a; Veress, Documente, VI, pp. 426—30. 

3) Veress, Documente, vol. VI, pag. 389, corespondența de la 30 lunie 
1601, în care se spune că Mihai aștepta pe Banul Mihalcea, ca să-i aducă 
800 de soldați, gata să se unească cu oastea lui Basta. 

1) Veress, Documente, vol. Vi, pp. 395--97; Hurm. Documente, Supl. 
HI, 2, pp. 47—49. 

5) Şincai, Cronica Românilor, vol. III, pag. 287. 

Ros de invidie şi urmând poate şi anumitor sugestii venite 
de la Curtea din Praga, Basta socoti că acum e momentul să se 
scape de Mihai şi trimițând câţiva ostaşi de ai săi ca să-l are- 
steze, aceştia îl asasinară mişeleşte în dimineaţa zilei de 9 August - 
1601. 

Odată cu uciderea lui Mihai fu arestat şi sfetnicul său ne- 
despărţit Banul Mihalcea care, dupăce-a fost supus câteva zile 
la chinuri grozave şi schingiuiri, fu strangulat, tot din ordinul lui 
Basta. 

Cronicarul ungur Szamoskâzy povesteşte astfel moartea lui 
Mihalcea: 

„Avut-a Mihai Vodă un sfetnic de frunte: Banul Mihalcea, 
care văzând ce sa întâmplat (adică omorirea lui Mihai) a încă- 
lecat şi fiind o moară din sus de Turda a fugit în acea moară; 
Valonii au intrat după el şi l-au scos afară. 

„După multe cazne şi schingiuiri, a mărturisit pe rând toate 
faptele şi sfaturile lui Mihai Vodă... In cele din urmă trupul Ba- 
nului Mihalcea a fost aruncat la Bălgrad într'o groapă de pietre... 
de unde l-au scos câinii şi l-au mâncat“. 2) 

lar scriitorul Spontoni adaugă că, drept răsplată pentru 
faptele sale, Banul Mihalcea a fost strangulat în mod mizerabil. 5) 


% 
* * 


A fost scris ca atât Mihai Viteazul cât şi sfetnicul său cre- 
dincios, Banul Mihalcea, aceşti luptători neobosiţii pentru stăpâ- 
nirea Ardealului, să aibă aceeași crudă soartă şi să moară sub 
loviturile aceleiaşi mâini mişeleşti, victime ale asasinatului pus la 
cale de generalul Basta. 

Nedespărţiţi în viaţă, ei au rămas uniţi până şi prin moarte. 

Numele lui Mihalcea, ca şi al Domnitorului său vor rămâ- 
nea nemuritoare şi cu cât va trece vremea cu atât vor apărea 
mai măreţe figurile acestor doi martiri ai Ardealului. 

Prin calităţile lui eminente şi prin faptele săvârşite, Banul 
Mihalcea poate fi pus alături de marii oameni de Stat din epoca 


1) Spontoni, î. c. pag. 170; Hurm. Documente, vol. IV, 1. pp. 266—67. 

2) Crăciun o. c. pag. 159. 

3) Spontoni [. c. pag. 171. A se vedea de asemenea Beduccini, în lorga, 
Un nou izvor, pag. 10. 

sa şi socotit ca un demn urmaş al corifeilor renaşterii şi al ca- 
valerilor medievali. Activitatea lui nu s'a manifestat numai într'o 
singură direcţie, ci el a excelat în toate domeniile. 

A fost un vestit căpitan de oaste, fără să fi avut de tânăr 
vreo pregătire specială pe acest tărâm. A luat parte la luptele şi 
incursiunile contra 'Turcilor, cu care ocaziune a dat dovadă de 
multă bravură şi s'a acoperit de glorie. 

In campaniile lui Mihai Viteazul din Ardeal, ela luptat ală- 
turi de Domnul său, în fruntea unei oştiri şi a contribuit la succe- 
sul bătăliilor de la Şelimber şi Goroslău, unde oştile româneşti s'au 
încununat cu laurii biruinţei, 

Ca dregător şi ocârmuitor, Banul Mihalcea a fost un bun 
organizator şi un conducător înţelept. 

Nu numai ca Bari al Craiovei — dregătoria ce-a ocupat-o 
până la moartea sa — dar şi ca guvernator al Ardealului, însăr- 
cinat de Mihai să-i ţină locul atunci când a trecut în Moldova ca 
s'o cucerească, Banul Mihalcea, ca bun cunoscător al oamenilor 
şi a stărilor de lucruri, a dat dovadă de mult simț politic şi de 
multă iscusinţă în conducerea treburilor politice și a ştiut să facă 
faţă la cele mai complicate situaţiuni. 

Ca sfetnicul cel mai de seamă al! lui Mihai Viteazul,!) el i-a 
fost sfătuitor înţelept, colaborator preţios şi tovarăş nedespărţit 
de zile bune şi de zile rele. N'a părăsit nicio clipă pe Domnito- 
rul său — cum au făcut alţi boieri în momente grele — şi i-a 
rămas credincios până la moarte. 

Acest gest denotă o nobleţă de caracter, pe care puţini 
oameni de Stat o aveau în vremea lui. 

Dar, ceeace face nepieritor numele Banului Mihalcea şi una 
din figurile cele mai proeminente din trecutul neamului nostru, 
este, fără 'ndoială, atitudinea lui hotărîtă în chestia Ardealului şi 
lupta îndârjită şi continuă pe care a dus-o pentru ca această ţară 
să fie alipită la celelalte provincii româneşti. 

Deşi străin de Ţara Românească, fiind născut pe alte me- 
leaguri, Banul Mihalcea s'a indentificat cu năzuinţele noii lui patrii 
adoptive şi a fost un aprig apărător al drepturilor şi intereselor ei. 





1) Veress, Documente, vol. VI. pag. 143. 

Fără să fi bănuit măcar că Ardealul era leagănul neamului 
românesc şi că asupra lui Românii puteau invoca oricând drepturi 
imprescriptibile, Banul Mihalcea, mânat de acea pornire instinctivă, 
care caracterizează pe marii înfăptuitori şi având viziunea clară a 
unor realizări politice ce nu mai puteau întârzia, el îşi concentră 
toată activitatea pentru a determina pe Mihai Viteazul să pornea- 
scă la cucerirea Ardealului, dupăce mai întâi pregătise un curent 
favorabil pentru această acțiune printre boierii munteni de sfat. 

Banul Mihalcea privia cucerirea Ardealului şi păstrarea lui 
ca o necesitate şi o condiţie de existenţă pentru Ţara Românească, 
considerându-l ca un teritoriu la a cărui stăpânire nu se mai putea 
renunța, oricâte sacrificii s'ar cere. 

Pentru atingerea acestui scop, Banul Mihalcea n'a lăsat să-i 
scape ni i una din ocaziunile favorabile acțiunii lui. 

A profitat de rivalităţile dintre imperiali, Turci şi Poloni, 
cari îşi disputau stăpânirea Ardealului şi, speculând slăbiciunile şi 
dificultăţile lor interne şi externe, el a încercat, printr'o acţiune 
alternativă de apropiere când de unii, când de alţii, să-şi pună în 
execuţie planul de a alipi Ardealul la Ţara Românească. 

Când a crezut că împrejurările îi sunt favorabile pentru ac- 
țiunea lui şi profitând şi de faptul că Mihai Viteazul era ame- 
ninţat şă-şi piardă tronul, Banul Mihalcea a fost acela care, în 
sfatul boierilor, l-a împins pe Domnitor să pornească la cucerirea 
Ardealului, luând el însuşi parte la expediţia de peste munţi. 

După ocuparea Ardealului, Banul Mihalcea a stăruit pe lângă 
Mihai Viteazul să nu-l cedeze Habsburgilor, ci să-l păstreze pen- 
tru dânsul. De aceea, toţi emisarii și comisarii împăratului Rudolf 
al II-lea, în rapoartele lor trimise Curţii din Praga, considerau pe 
Banul Mihalcea ca fiind geniul rău al lui Mihai Viteazul, care-l 
împinge la intransigenţă și-l sfătueşte să nu cedeze Ardealul.!) 

Mai târziu, ca trimis la Curtea din Praga, el a desfăşurat 
o intensă activitate diplomatică, necruţând nimic pentru a obţine 
de la Impărat recunoaşterea stăpânirii lui Mihai Viteazul în Ardeal. 

Dupăce s'a întors din această solie, Banul Mihalcea, luând 
parte la cârmuirea Ardealului, şi-a dat perfect de bine seamă de 


2) Hurm. Documente, vol. XII, pag. 836. 

sentimentele diferitelor neamuri din această ţară şi a prevenit pe 
Mihai Viteazul că duşmanii lui de moarte sunt nobilii unguri. 
După unele mărturii se pare chiar că ar fi sfătuit pe Domnitor să 
omoare o parte din ei,!) ceeace Domnitorul n'a făcut; dar împre- 
jurările ulterioare au dovedit că Mihalcea nu se înşelase în pre- 
vederile sale. *) 

Când steaua lui Mihai Viteazul începu să pălească şi soarta 
nemiloasă să nu-l cruţe de crudele ei lovituri, Banul Mihalcea n'a 
disperat o clipă şi, deşi bătrân,*) trecut de 70 de ani, şi destul 
de bogat ca să poată duce o viaţă liniştită până la sfârşitul zilelor 
sale, a preferat să însoţească în pribegie pe Domnul său şi să-l 
ajute cu sfaturile lui înțelepte pentru a recâștiga încrederea Impă- 
ratului şi Curţii din Praga şi un ajutor pentru o nouă cucerire a 
Ardealului. 

Intors în Ardeal cu cele mai mari speranţe, el îşi dublă zelul, 
văzând că se apropie însfârşit momentul ca visul lui să se re- 
alizeze. 

O forţă misterioasă îl atrăgea pe Banul Mihalcea spre Ar- 
deal, de care se simţia iegat, trup şi suflet, şi de unde nu era să 
mai plece niciodată. 

Dar, ironie a soartei şi deşertăciune a lucrurilor omeneşti! 
Ca răsplată pentru dragostea lui neţărmurită, pentru toate sacri- 


.1) Șincai, Cronica Românilor, vol. II, pag. 277: „lară despre Ban Mi- 
halcea serie tot acelaşi Anonim așa: Banu Mihalcea cu mai mulţi boieri stă 
în coastele lui Mihai Vodă să taie pe nobili, căci zicea că mai pe urmă de 
nobili vor pieri toţi boierii, numai Radu Clucerul a stat în contra tuturor bo- 
ierilor și a sfătuit pe Mihai să nu facă lucrul acesta, ci mai bine să se stră- 
duiască să placă nobililor...“ 

A se vedea de-asemenea: Spontoni, 1. c. pag. 102; Crăciun, Cronicarul 
Szamoskăz2y, pp. 131, 138; 

2) Constantin Filipescu, /storiile domnilor Țării Românești, ediţia lorga, 
pag. 95: „De toate părţile muncia în tot chipul (Ungurii), că doar s'ar mân- 
tui, să nu le fie crai un rumân, precum le era“. Cronica anonimă, în Revista 
pentru ist., arheol. şi filologie, vol. XI. pag. 134; Hurm. Documente, vol. XII 
pag. 1126-27. 

3) Veress, Documente, vol. V, pag. 80, corespondență germană din 31 
lulie 1597, în care se vorbește despre „der alte Ban“. Intr'o altă corespon- 
dență din 10 Septemvrie 1597 e vorba de-asemenea de „bătrănul ban Mihal- 
cea“ (Hurm. Documente, vol. XII, pag. 317). 

ficiile făcute şi pentru toate oboselile lui, în loc de apoteoză, Ar- 
dealul nu i-a putut oferi nici măcar un mormânt! 

Va veni însă vremea când în Panteonul Ardealului, între 
marii luptători şi între promotorii mișcării de eliberare a acelei 
ţări, Banul Mihalcea va ocupa locul de frunte pe care-l merită. 

El a fost în această privință un precursor şi cel dintâi om 
politic din Principatele Române, căzut pe câmpul de onoare, pen- 
tru triumful ideii de alipire a Ardealului la celelalte ţinuturi ro- 
mâneşti. 

Sângele lui cald, ca şi acela al lui Mihai Viteazul, ţâșnind 
din trupurile lor batiocurite de duşmani şi stropind pământul Ar- 
dealului, l-a făcut să rodească acea pleiadă neîntreruptă de martiri 
cari, mânaţi de acelaşi gând şi frământaţi de aceleaşi dorinţe ca 
şi Banul Mihalcea, vor duce mai departe, secole dearândul, lupta 
pentru desrobirea Ardealului, până la izbânda finală sub marele 
Rege Ferdinand |, când s'a înfăptuit la 1 Decemvrie 1918 unirea 
pentru totdeauna a Ardealului cu România liberă. 


Incheiere 


Din cele spuse până acum, în puţine cuvinte — prea pe 
scurt cu importanţa acestui subiect —, din cele câteva exemple 
citate în cursul acestei expuneri, se pot trage unele concluziuni 
cu privire la vechea diplomaţie românească şi se pot degaja unele 
trăsături caracteristice ale persoanelor prin mijlocirea cărora Dom- 
nitorii români întreţineau legături cu diferite State. 

Cât de abilă a trebuit să fie diplomaţia românească de 
altă dată, de ce simţ al realităţilor a fost condusă, se poate 
deduce din faptul că două mici ţărişoare, înconjurate de vecini 
puternici şi vicleni, au putut să reziste, veacuri dearândul, la toate 
uneltirile lor dușmănoase, reuşind să le dejoace toate planurile 
de cotropire. 

Până şi Turcii, spaima creştinătăţii, au putut fi adesea îmblân- 
ziţi de acea diplomaţie care, prin metodele ei de supunere bene- 
volă, de ameninţări câte-odată, dar mai ales prin conruperea cu 
daruri și cu bani, a ştiut să obţină de la dânşii nu numai întărirea 
în scaun a Domnilor români, liber aleşi de ţară, dar şi acea linişte 

la hotare, de care Principatele Române aveau atâta nevoie pentru 
paşnica lor propășire. 

Cât priveşte persoanele care au servit acea diplomaţie, adică 
solii și agenţii Domnitorilor trimişi în diferite ţări, ei pot fi luaţi 
ca model de iscusinţă, de abnegaţie şi de devotament până la 
sacrificiu, în îndeplinirea însărcinărilor avute. 

Desigur că diplomaţii români din trecut m'aveau o cultură 
prea vastă, dar puţinele lor cunoştinţe erau folosite la maximum 
de o minte. clară și de un bun simţ, care m'a cunoscut nici pripeala 
regretabilă, dar nici umilirea condamnabilă. Așa se explică suc- 
cesele obţinute de dânşii în cele mai grele şi delicate misiuni ce 
li se încredințase,. 

Trebue să fi fost destul de iscusiți solii români ca să poată 
tata cu reprezentanţii altor State, unii din aceştia instruiți în 
cultura apuseană şi cunoscători, deci, a metodelor introduse de o 
diplomaţie rafinată, cum a fost pe vremuri diplomaţia venețiană 
şi cea papală. 

Dar, pe lângă dibăcie, ei au dat dovadă şi de o mare dra- 
goste de ţară şi neam, care le înflăcăra inima şi le ascuţia cu- 
getul, dându-le acea putere de convingere asupra celor cu cari 
tratau şi fâcând din ei nişte fanatici în apărarea intereselor 
ţării lor. 

In sfârşit, solii români au arătat o mare desinteresare de 
propriile lor nevoi, oridecâteori era vorba de apărarea drepturilor 
Domnitorilor şi neamului lor, şi au dat dovadă de un devotament 
care mergea uneori până la sacrificiul vieţii lor. Nu era lucru 
tocmai uşor să-ţi părăseşti familia, să-ţi laşi propriile tale afaceri, 
să te expui la greutăţile şi pericolele unei călătorii, care putea 
dura săptămâni sau chiar luni, pentru ca apoi, după toate aceste 
privaţiuni, să-ţi rişti uneori până şi viaţa. 

Toate acestea le îndurau solii români fiind mânaţi de -un 

înalt simţ al datoriei, ce nu s'a desminţit niciodată, şi de o mare 

dragoste de țară, ce ma putut fi egalată până astăzi. Şi, cu cât 
ne întoarcem mai departe în trecut, cu atât acest spirit de sa- 
crificiu e mai accentuat. 


Aceste frumoase însuşiri, de care au dat dovadă solii și 
agenţii români de altă dată, îi aşează în galeria marilor figuri din 

trecutul românesc, alături de voevozii înţelepţi, de dregătorii pri- 
cepuţi şi de glorioasele căpetenii ale oștilor. 

Noi cei de astăzi, cariam avut marea fericire şi norocul 
neaşteptat să vedem îndeplinindu-se visurile de veacuri ale nea- 
mului românesc şi să trăim într'o Românie Mare şi liberă, să ne 
amintim totdeauna cu pietate de sforțările şi sacrificiile înaintaşi- 
lor noştri, de toţi cei cari au sângerat pe câmpiile de luptă ori 
şi-au sacrificat, ca ocârmuitori înţelepţi, propriile lor interese, — 
precum şi de soli şi agenţi, cari cu multe oboseli, desinteresare, 
devotament şi câte odată chiar cu sacrificiul vieţii lor au apărat 
interesele neamului românesc în dorinţa de a-l vedea liber şi 
puternic. 

De aceea, în toate acţiunile noastre, să ne inspirăm din 
pildele pe care ni le dă trecutul, — nesecat isvor de învăţăminte 
şi de înţelepciune strămoşească — să urmăm exemplele înaintaşilor 
noştri cari, în mod desinteresat, au servit binele public; să ne 
saturăm inima la isvorul patriotismului lor luminat şi să ne silim, 
în toate împrejurările, să mergem pe căile urmate de dânşii. 

Dumitru Răcuciu 


Intre documentele pe care le copiasem cu câţiva ani în 
urmă în arhiva d-lui Aurel A. Mureşianu, se găsesc şi două 
scrisori ale avocatului de pe vremuri Dumitru Răcuciu, adre- 
sate tatălui posesorului lor de azi. 

Nu le-am publicat până acum — cum mam publicat încă 
atâtea altele — pe de-o parte fiindcă aveam prea mult material 
restant trimis de colaboratorii revistei, de altă parte fiindcă spe- 
ram să le pot adăuga şi câteva informaţii privitoare la autorul lor. 

In vara anului trecut, în fine, găsindu-mă în Săliştea Si- 
biului, comuna de naştere a lui D. Răcuciu, am putut afla de la 
nepotul după mamă al acestuia — dela d-l Dumitru Lăpădatu, 
director gimn. în pensiune — câteva informaţii care ar fi trebuit 
să apară încă în anul trecut, când se împliniră 50 de ani de la 
moartea primului stenograt român din Ardeal, care a fost Dr. D. 


> Răcuciu. 1) 


Le dau acum, împreună cu scrisorile păstrate, valoarea lor 
nesuferind nici o scădere prin această întârziere. 


_ Dumitru Răcuciu a fost fiul Elenei Răcuciu născ. Cornea din 
comuna Sibiel! (jud. Sibiu) şi al ţăranului fruntaş din Sălişte Du- 
mitru (Mitiu) Răcuciu (mort în 1884 în vârstă de cca 75 de ani), 
mulţi ani fost primar al comunei, epitrop al bisericii, membru al 
„Fundaţiei Şaguna“, — om umblat în lume, care, simțind lacunele 
educaţiei primite da el, a căutat să dea băieţilor săi ceeace i-a 
lipsit lui. Voia, cu orice preţ, să facă din ei ce ma putut fi el: 
oameni de carte. 

li vor fi deschis ochii asupra acestor lacune nu numai con- 
tactul pe care-l avea, ca reprezentant al comunei sale ca şi al 
celor din scaunul Săliştei, cu oameni instruiți, cu autorităţile po- 
litice şi bisericeşti — se bucura de multă consideraţie chiar din 
partea mitropolitului Şaguna —, ci şi cele două drumuri pe care 


1) Despre D. Răcuciu ca stenograf, vezi pp. 99-10! din „Curs de 
stenografie parlamentară (Istoricul stenografiei la Români) de Henri Stahl, 
' Bucureşti 1919 şi „Contribuţia Ardealului ia stenografia română“ de Nicolae 
Benchea, Braşov 1933. 

le făcu, cu căruţa, la Viena: odată, în 1840, împreună cu con- 
sătenii săi Dumitru Popa şi Oprea Milea, ca delegat al Săliştei, 
pentru obţinerea dreptului de târg — cerut, la sfatul lui Şaguna, 
nu pe seama comunei politice ca în alte cazuri, ci pe seama bi- 
sericii şi a şcoalei confesionale, — misiune terminată cu deplin 
succes; a doua oară, ca delegat al comunelor din scaunul Să- 
liştei (Sălişte, Galeş, Tilişca, Vale, Sibiel, Cacova) pentru câști- 
garea pădurilor şi a regaliilor, pe care le deţineau Saşii. *) %*) 

Trimiterea băieţilor la Sibiu, încă din fragedă copilărie, 
pentru însuşirea limbii germane a fost din partea bătrânului Ră- 
cuciu o măsură de prevedere, care le-a asigurat acestora de la 
început un ascendent însemnat faţă de colegii lor români frecven- 
tatori ai liceului romano-catolic şi ai Academiei de drept din 
Sibiu — în care cursurile se făceau în limba germană — şi unde 
şi-a continuat studiile Dumitru, căci lon muri ca elev de cl. VII 
liceală. ?) 

In anii de liceu, Dumitru, pe lângă materiile pe care le 
cerea programa şcolară şi în care excela, se îndeletnicia și cu 
deprinderea stenografiei. Indeletnicire destul de grea, lipsind pe 
atunci manualul de stenografie română pe care să-l poată con- 
sulta. 

La hotărîrea de a se perfecționa în această scriere, va fi 
contribuit, probabil, și următoarea întâmplare : 


*) Un amânunt interesant, In această călătorie R. își dusese și pe fiul 
său mai mare, pe Dumitru — copil încă — spre a le fi de ajutor delega- 
ților ţărani prin capitala Austriei cu cunoștința lui de limbă germană, însu- 
şită și de el şi de fratele său mai mic lon încă înainte de a avea anii de 
școală, în două familii germane: una cu domiciliul în Sălişte, alta în Sibiu. 
Uitase însă să-și treacă şi băiatul în paşaport, de aceea la frontieră îl a- 
scunse în fânul din şirigta căruţei. Norocul a fost, că vameșii de la graniță 
n'au scotocit prin fân şi așa au putut trece fără bucluc frontiera. 

**) Venitul cârciumelor îl încasau Sașşii nouă luni din an (lan.—Sept.), 
iar comunele numai trei luni (Oct.—Dec.) 

-?) Cei care l-au cunoscut, spun că în lon s'a pierdut un viitor filolog. 
Ştia de copil nemţeşte şi ungureşte, iar dupăce ajunse în liceu, se apucă pe 
cale particulară să înveţe franțuzește şi italieneşte. Italiana ajunsese s'o vor- 
bească binișor, datorită unui tocitar italian, cu care stătea de vorbă aproape 
zilnic, în vreme ce acesta își practica meseria. 

Cu ocazia unei inspecții a învăţământului religios, Şaguna 
întrebă pe protopopul Panovici care preda religia, dacă e mulţu- 
mit de felul cum se poartă elevii. 

— Se poartă bine, Excelenţă, afară de unul, — răspunse 
acesta, 

— Care-i acela ? — se interesă Şaguna. 

— ĂI din banca... cutare, — i-l precizează catihetul pe ele- 
vul D. Răcuciu. 

— Da' ce face 2 

— De câte ori le vorbesc, în loc să asculte, el face zodii. 

— Ce zodii faci băiete ? — îl întrebă curios Şaguna, apro- 
piindu-se de Răcuciu. 

— Incerc să stenografiez lecţiile de religie, — răspunse 
elevul, par'că bucuros de întrebare. 

— Şi poţi? — îl dascoase Şaguna şi mai curios. 

— Incă nu bine, dar cred c'o să pot cu vremea, fiindcă 
cunosc stenografia germană. 

— Bine băiete. Să faci zodii şi mai departe! — îşi încheie 
Şaguna dialogul cu Răcuciu, spre marea nemulțumire a părintelui 
Panovici, care se aştepta la o mustrare, nu la o încurajare a 
„Zodiacului“ său elev. | 

Pus la adăpost, prin încurajarea lui Şaguna, faţă de mu- 
strările profesorului, Răcuciu îşi continuă şi perfecționă „zodiile“, 
iar după terminarea liceului şi a Academiei de drept, bizuindu-se 
pe această încurajare şi pe protecţia marelui mitropolit, îndrăsni 
să i se prezinte şi să-l roage de un ajutor, ca să poată pleca în 
Austria pentru luarea doctoratului. 

„i-l dau fiule, — i-a răspuns Şaguna — dar numai dupăce 
vei scrie un manual de stenografie pentru Români. Că de dus, te 
duci, dar nu pot şti dacă nu cumva te hotăreşti să rămâi pe- 
acolo şi să uiţi de-a mai scrie manualul, de care avem trebuinţă“. 

Şi Răcuciu s'a executat. Cu data: Sălişte în 14/2 Martie 
1864 apăru în Tipografia Diecezană din Sibiu, cu cheltuiala lui 
Şaguna, primul tratat de stenografie română în Ardeal.!) Asta 


1 N'aveam tratatul de stenografie al lui D. Răcuciu la îndemână. Data 
de mai sus, amintită de d-l Benchea, nu e însă data apariţiei lui, ci cea a 
terminării manuscrisului şi a predării acestuia în sama tipografiei. Căci tra- 

dupăce Răcuciu avu ocazia să verifice practicabilitatea sistemului 
Gabelsberger (adaptat de el limbii române) în cursul Conferinţei 
Naţionale din 8—11 Aprilie 1863, apoi în adunarea generală a 
Asociaţiunii şi mai cu seamă în dieta ardeleană din acest an» 
unde, împreună cu prietenul său Moise M. Branisce, funcționară 
ca stenografi oficiali pentru vorbirile ţinute în româneşte. 

Mulțumită sprijinului material! acordat de Şaguna, Răcuciu 
avu deci posibilitatea să plece la Viena şi de aci la Graz, unde 
în 1866 fu promovat „doctor juris“. Reîntors apoi în același an 
la Sibiu, fu numit secretar al consistorului, — funcţie ocupată 
însă numai scurtă vreme, căci în anul următor îl găsim exerci- 
tând profesia de avocat, pentru care se pregătise și făcând un 
timp şi cursuri la Academia de drept pe care o frecventase după 
terminarea liceului. 

Cât de mult l-a apreciat Şaguna se poate conchide din îm- 
prejurarea că în testamentul nemuritorului mitropolit Răcuciu fi- 
gurează ca martor, ca şi din dorinţa de a-l avea membru al si- 





tatul a apărut de fapt numai în luna lulie, după cum resuită din următoarea 
notă apărută în Gaz. Transilvaniei din 5/17 Iulie 1864 (O dăm transcrisă în 
ortografia de azi): 

„Ne aflăm în plăcuta pusețiune a mai putea încunoștiința pe onor, 
public cetitor, cumcă în scurt va ieși de su (sic) tipariu un opuscul, care are 
de scop a întroduce şi pe aici arta stenografică în limba română şi a o po- 
pulariza între Români. Nu trebue să mai demustrăm folosul cel mare şi 
neprețuibil care-l aduce Stenografia mai cu seamă în viața parlamentară, 
pentrucă el este prea evident; vrem numai a atrage atențiunea publicului 
asupra acestui opşor, al cărui autor dn. Demetriu Răcuciu, ascultătoriu de 
drepturi şi stenograf actual român în dieta transilvană, a încercat cel dintâiu 
în Austria, dimpreună cu dn. Moise B'anisce, tot jurist şi stenograf dietal, a 
aplica această artă frumoasă şi necesară şi la limba română. Națiunea ro- 
mână care aici abia a intrat în viața constituțională și parlamentară reclamă 
cu mare dorință astfel de juni devotați, cari prin experiință și erudițiune să 
contribue la domicilarea şi a artei acesteia între noi, căci de-aci încolo nu 
numai în dietă şi în adunări ocazionali, ci chiar şi în forui judecătoresc şi 
chiar și în prelegerile publice mai vârtos academice, neamânat se va  între- 
buința, dacă se va populariza, stenografia... 

Opşerul s'a și pus sub tipariu, partea tipariului cu litere în tipografia 
diecezană, cealaltă, stenografică însă în Viena, şi peste una sau două săp- 
tămâni va ieși la lumină.“ 

Apariţia „tratatului“ e anunţată numai în nr, de la 26 lulie (7 Aug.), 
exemplarul costând 1 îl. v. a. 

nodului arhidiecezan, al congresului naţional bisericesc, secretar al 
comisiunii tipogr. arhidiecezane — însărcinare avută până la iz- 
bucnirea boalei care l-a răpus — ca şi din atâtea alte însărcinări 
ce i s'au dat, dintre care una privia procesul ce Braşovenii in- 
„tenţionau să-l intenteze Bisericii greceşti şi pe care mitropolitul 
Şaguna, prevăzând sfârşitul, voia să-l împiedece. Trimise deci pe 
avocatul său de încredere Răcuciu, spre a determina pe Braşo- 
veni să nu se încurce în proces, ci să aştepte pânăce se vor 
stinge cei câţiva parohieni greci care mai erau în viaţă, având 
să intre Românii de aici în posesia averii acestei biserici pe cale 
firească, fără proces, care, era de prevăzut, se va pierde în faţa 
instanțelor ungureşti. Braşovenii, din nenorocire, nau voit să-i 
urmeze sfatul. Şi urmarea a fost cea profețită de prevăzătorul 
mitropolit. 1) 

Nu sunt lipsite de interes nici legăturile lui Răcuciu cu fa- 
milia generalului Gheorghe Magheru (4 1875, membru al guver- 
nului provizoriu din a. 1848 şial Divanului ad-hoc). Le rezum tot 
după amintirile păstrate de d. Lăpădatu de la înaintaşii săi. 

După intrarea 'Turcilor în Bucureşti la 1848, Magheru, ne- 
voit să se refugieze, veni la Sibiu, de unde, silit să plece mai de- 
parte, o luă spre Agran, Triest şi de aci, spre Viena. Soţia lui 
însă, împreună cu două fete, se aşeză în Sălişte, la Stan Răcuciu, 


1) Tot el, împreuuă cu Dr. 1. Borcea (mort în 1883, în vârstă de 43 de 
ani) un alt fiu at Săliștei, fuseseră angajaţi în comunele aparținătoare scau- 
nului acestei comune, ca să intenteze proces Saşilor pentru regalii, al căror 
venit îl pretindeau în întregime pe seama lor. 

Răcuciu, probabil subt impresia pierderii procesului Braşovenilor față 
de Greci, sfătui pe reprenzentanții acestor comune românești (Dr. Borcea 
fusese de altă părere) să intre la 'nvoială cu Sașii, evitând procesul. lar ca 
să-i facă pe aceştia mai dispuşi spre o transacţie, consilie pe Români să nu 
mai intre 'n crâșme, să nu le mai dea în chirie casele, să nu se mai pre- 
zinte la licitații pentru arendarea crâşmăritului. Solidaritatea Românilor care 
se conformară sfaturilor avocatului lor, a fost însă frântă de Săliştenii Du- 
mitru Roman și loan Bârză, care, printr'un interpus Sas, în 1871, arendară 
ei, pe şase ani, dreptul de crâşmărit, făcând în anii aceia mare avere, 

Ceva mai târziu, în urma atitudinei Românilor, Saşii cedară totuși şi 
la 1876 îşi vândură acest drept pentru suma de 30.000 floreni, — sumă re- 
câștigată de Români destul de repede, incasând numai întrun singur an 
10.000 de îloreni. 

bunicul avocatului Răcuciu (Piaţa Veche Nr. 1198), unde veni mai 
târziu şi generalul. 

Alegerea Săliştei ca loc de refugiu îşi află explicaţia în cu- 
noştinţa lui Magheru cu familia Răcuciu, care avea în arendă 
muntele de peste Lotru, Petrimanul, proprietate a generalului. 
Stan Răcuciu avusese păşunatul acestui munte până în 1892. Asta 
datorită sumei de 14000 lei vechi, cu care R. împrumutase pe 
Magheru în timpul refugiului. 

Aci pe muntele Petrimanul făcu cunoştinţă, pe când era stu- 
dent, viitorul avocat Răcuciu, cu familia Magheru, care-și petre- 
cea vara în aerul întremător al acestui munte. Aci a legat priete- 
nie cu fiul generalului, cu Romulus Magheru, pe care-l şi medită 
apoi. 

„Cu multă plăcere îmi reamintesc cum la umbra brazilor din 
muntele Petriman făceai instrucţia fiului meu Romulus“, — îi scria 
recunoscător D-rului Răcuciu prin anul 1876 generalul Magheru. 
lar recunoştinţa care-l lega pe fiul său de Răcuciu o dovedeşte, 
între “altele, şi vizita pe care acesta ţinu s'o facă fostului său in- 
structor, la Sibiu, în anul 1879, când trecu prin Ardeal Domnitorul 
Carol 1. în suita căruia se găsia, ca aghiotant, şi maiorul Romu- 
lus Magheru. 


* 


lată acum şi scrisorile de care fac amintire la "nceputul ace- 
stor rânduri. In cea dintâi e vorba de purtarea bărbătească a re- 
prezentanţilor neamului nostru în dieta ardeleană din anul 1863 
ținută la Sibiu şi de mândria şi nădejdile pe care i le-a trezit lupta 
lor de „lei“ ; iar în a doua vorbeşte de abuzurile „prea mari“ ce 
Sau săvârşit cu ocazia acordării „stipendiilor“, — abuzuri care 
au răsuflat într'o „provocare“ publicată în Gazeta Transilvaniei *) 


*) „Provocarea“ publicată în nr. dela 25 lanuarie 1864 al Gazetei e ur- 
mătoarea :.Acelu Domnu iuristu, care scrie, ca a capatatu în tomn'a trecuta 
(1863) 7-800 fl. v. a. si asia nu se mai pâte numai lipsitu, e provocatu de 
asi revocă petitiunea pentru 100 fl. v. a. dela asociatiunea literaria transilvana 
în favorulu celorulalti iuristi miseri si a ondrei sale, deca voliesce, că se nu i 
se publice și numele, 

Sabiiu în 20 lanuariu 1854 Unu iuristu neinteresatu 

Autorul „provocării“, un anume Câmpeanu, fiind, se vede, ame- 
ninţat cu bătaia din partea „juristului“ beneficiar, Răcuciu roagă 
pe Aurel Mureşianu să nu divulge numele demascatorului, căci 
altfel „mâncă săracu Câmpeanu bătăi de cele sfinte“. 

Ax. Banciu 


D. Răcuciu către Aurel Mureșianu 
1. 
Mult doritul meu amic. 

De grabă ce-mi e nu ştiu cum să 'mcep. Sănătos sum, dar 
beat de lucru încă sum, — alaltăieri, ieri şi astăzi am avut tot 
nişte şedinţe, cari fac cea mai mare onoare părinţilor şi reprezen- 
tanţilor poporului nostru — s'au luptat Românii noştri ca leii — 
demni de numele ce-l poartă — aruncând boambe peste boambe 
în zidul cel sofistic al circumspecţilor şi prudenţilor Saşi — nu 
cu putere fizică, ci cu puterea nevizibilă morală a dreptăţii au în- 
vins Românii pe de ciudă asuzânzii și crâncenânzii Saşi. — Dea 
Dzeul puterilor ca acest început glorios să aibă fructe bune — 
bărbaţi cari să conlucre la producerea lor, în dietele aceste am 
văzut că avem — multe ţi-aş putea scrie — n'am timp — de 
altă dată mai multe — numai bucuria despre purtarea Românilor 
noştri îmi mai dă putere de pot birui lucrul cel din zi în zi 
crescând, 
| Scrie-mi şi nu uita pe amicul tău, căruia-i pare rău că nu 
ai mai rămas măcar numai vre-o 2—3 şedinţe, să le auzi şi 
vezi şi carele sărutându-te Te roagă să nu-ţi uiţi a-i trimite nişte 
herbam negotianam bonam şi carele în fine rugându-te să-l escuzi 
înaintea Taică-tău rămâne tot al tău amic sincer 

Sibiu, 1 Sept 1863. 

(ss) D. Răcuciu 

N.B. La vorbiri scria Câmpeanu pe moarte — veţi căpăta 
destul de tipărit. 

Servus !!! 
2. 
Amate amice. 

Fiindcă fratele Câmpeanu chiar astăzi are un examen şi prin 
urmare mare timp de a-ţi scrie dânsul, mă grăbesc a-ţi scrie eu 
în numele dânsului următoarele: Vei fi ştiind că în Nr. 7 al Ga- 
zetei a ieşit provocarea, ce a trimis-o dânsul spre publicare. Acea 
provocare debue să contestez*) și eu, a fost la loc; căci într'ade- 


*) Trebuie să constat (ez) 

văr abuzurile ce se fac cu împărțirile stipendiilor sunt prea mari, 
deşi după cum îmi aduc aminte destule ori a ieşit chiar şi în foile 
noastre notițe despre aceasta. Dacă d. e. eşti linguşitor bun către 
unul sau doi din membrii comitetului, atunci îţi poţi fi sigur, că 
de vei avea cât de mult de acasă sau dintr'altă parte, vei căpăta 
încă şi dela Comitetul nostru. 

Aşa e în cazul de faţă; juristul pe care-l provoacă amicul 
nostru a căpătat suma numită încă înmulțită cu vreo 60-70 îl. şi 
totuşi are încă obrazul de a mai cerşi dela Asociaţiune; pe când 
sunt alţii între cei vre-o 72 cari au concurs, cari dabia că-şi târăsc 
viaţa de azi până mâne, cari întrun an întreg vegetează cu câte 
50—60 fl., cari, ştiu cu exemple, nu mânâncă decât odată pe zi 
şi şi atunci d'abia-şi încălzeşte măţişoarele cele cocârţite atât de 
foame cât şi de frigul cel grozav din astă iarnă, cari foc d'abia 
pot face de 10 ori într'o lună de iarnă, cari cu un cuvânt sunt 
săraci uscați, — văzând pe aceştia d'o parte, iar pe celalalt (pro- 
vocatu) de altă parte, cum (acesta) trăeşte într'o îmbuibare într'a- 
devăr dobitocească — zic trebue să te convingi de obrăznicia 
acestui şi nu trebue ca să fii chiar într'acei 72 de concurenţi, 
pentruca să faci o astfel de provocare etc. 

Aşa dar eu justific pe fratele Câmpeanu cu provocarea lui. 
Acest jurist provocat însă cu vreo 2 soţi de ai săi (căci ceialalți 
toţi dau drept provocatorului) ameninţă că aflând pe provocatorul 
— vai de stelele lui! Poate că iubitul tău taică va primi sau în 
zilele acestea — de nu va fi primit deja — o rugare din partea 
provocatului, sau a consoţilor săi, ca să facă numele provocato- 
rului cunoscut. Fiindcă provocarea a avut efectul său, aşa dară 
te roagă Câmpeanu (şi şi eu), ca împlinindu-i cererea dintâi, să 
fii bun să împlineşti şi a doua şi să rogi pe iubitul tău taică, ca 
Sub nici un pretest să nu facă numele provocatorului cunoscut, 
va să zică să nu-l spună la nime, să-l ţină ca Redactions-Geheim- 
nis, de tine sum convins că nu-l vei spune la nime, căci la din 
contră mâncă săracu Câmpeanu bătăi de cele sfinte, 

Sibiu, în 12 Febr. 1864. 


Sincer amic 
(ss) Răcuciu 

Pe linia înfăptuirilor care vecinicesc 
vremelnicia vieţii individului 


Ziua de 1 Decemvrie 1937 a prilejuit Braşovului două săr- 
bătoriri : aniversarea Unirii Ardealului şi inaugurarea Muzeului 
Asociaţiunii culturale „Astra“ din Brașov. 

Lăsăm gospodarilor ţării rușinea de a nu fi dirătăt, anul 
acesta, ziua de 1 Decemvrie sărbătoare oficială, după noi cea mai 
de seamă zi din istoria neamului nostru. Am vrea doar să subli- 
niem că „Astra“ transilvană nu impărtăşeşte vederile acestor gospo- 
dari, ci continuă, an de an, să cinstească un liberator 1 Decem- 
vrie, completând programul cu realizări închinate neamului. 

Anul trecut, la 1 Decemvrie, Astra braşoveană şi-a inau- 
gurat Tipografia ; anul acesta Muzeul, primele trei săli: secția de 
monete și medalii — o mare donațiune a d-lui Dumitru Z. Fur- 
nică, sala „Expoziția permanentă a cărții româneşti braşovene“ şi sala 
„Pictorul Mişu Popp“. 

Instituția inaugurată de Astra merită mai mult decât un 
simplu „am luat act“. Nu descriem festivitatea, frumoasă şi pildui- 
toare, ci descifrând, printre rânduri, grija actualului președinte, d-l 
Dr. Nicolae Căliman, de a lăsa „Astrei“ opere care să rămâie, dăm 
în întregime cuvântarea ținută de d-l lon Colan, secretarul și bi- 
bliotecarul „Astrei“ din Brașov, pentrucă, — ni se pare — această 
cuvântare a fost ceva mai mult decât un simplu discurs ocazional. 


„Țara Bârsei“ 

O credință și un gând 


Dacă „Muzeu“ însemnează loc consacrat Muzelor, deci ar- 
felor, aşa cum știm că a însemnat la vechii Atenieni; dacă „Mu- 
zeu“ însemnează adevărată instituție publică, cu menire de a face 
legătură între generaţiile care se succed în viața unui neam, cu toată 
cultura lui, cu toate civilizațiile care se suprapun : dacă, în sfârşit, 
muzeul are rost educativ și popoarele care au muzee le consideră 
glorii naționale, noi, cei din acest ținut al Țării Bârsei, prin această 
asociațiune culturală, ctitorie a lui Şaguna, o spunem conştienţi de 
toată truda ce ne asteaptă, de toată sarcina grea pe care o lăsăm 
celor ce ne vor urma: noi vrem să facem un muzeu, 

lar dacă vom greşi în drumul nostru, dacă față de trecutul 
acestui ținut nu vom ști să ne ţinem legământul, să ne judece vii- 
torimea şi cuvântul ei să nu cunoască blândețea iertării şi nici 
compromisul scuzei. 

Veţi spune: aspru început de istoric, dar mai aspru l-aș face 
braşoveni, ca să iasă în evidență rostul începutului de azi, ca lumea 
să-și dea seama că ceeace începem acum nu e paradă, nu facem 
potembkinism pentru gloria deșartă de a ne citi numele în ziare, 
n'am lustruit nimic. O clipă n'am avut preocupări de fațadă pentru 
a ascunde mizeria din interior, dar ne-a chinuit continuu gândul, . 
că prezentul poate ierta, dar viitorul nu iartă. Și viitorul nu e 
ajuns de un neam prin lustru de suprafață, ci prin ceeace neamul 
acela creează trainic, ca să reziste timpului. lar trainic nimic nu 
s'a făcut de azi pe mâine. 

Stă la temelia acestui început de muzeu de azi, gândul pe 
care l-am avut la întemeierea bibliotecii noastre publice. Nu vi s'a 
părut ciudat, că Brașovul n'a avut până la realizarea „Astrei“ o 
bibliotecă publică? Și dacă vi s'a părut, veți fi găsit scuză pentru 
Români, supuși altor neamuri, eu, însă, nu voiu afla niciodată scuză 
stăpânitorilor de ieri. A trebuit să vină „Astra“ să o facă şi asta 
numai după unsprezece ani de libertate. Noi și atunci, ca şi acum, 
pornim lucru pe plan vast, și după inaugurarea de azi să nu creadă 
cineva că ne vom scutura hainele de praf şi mulțumiți de o ispravă 
decorată cu discursuri ticluite pe'ndelete, vom porni la plimbare. 
Nu, noi ne vom îmbrăca, așa cum o facem de câțiva ani în fiecare 
dimineață, cu aceleaşi haine de lucrători şi ne vom vedea de lucru, 

cu mai atentă grije poate, tocmai pentrucă ceeace facem a intrat, 
prin popasul de azi, în conștiința publică. | 

Nam făcut biblioteca numai pentru a satisface necesitatea 
momentului, mai cu seamă că momentul de acum nu se prea do- 
vedeşte a fi cel al cărţii. Va veni, însă, şi momentul acesta și 
pentru el lucrăm noi și la el se gândesc, desigur, cei cari stau ală- 
turi de noi, 

Nu facem muzeu pentrucă ar exista o necesitate momentană, 
ci pentrucă va veni timpul când va exista, dar dacă începutul nu-l 
facem noi, ei, cei de-atunci, nu-l vor mai putea face, pentrucă şi 
astăzi încă — față de satul nostru care și-a schimbat iia în râuri, 
cu bluza internaţională a industriei orășenești — tare mi-e teamă că 
şi astăzi suntem cu un ceas în întârziere. 

Şi acum, când ne-am mărturisit credința, să vă spunem 
gândul, 

Voim un muzeu regional. 

Nu ne întindem dincolo de hotarele ținutului nostru, - deocam- 
dată cel puţin, pentrucă nu voim să facem greşeala de a con- 
funda muzeul cu un depozit general de lucruri vechi, strânse din 
toată lumea. Cel care va intra aici să ştie că va afla specificul re- 
giunii noastre, un specific pe care, un muzeu central, într'o ţară, 
niciodată nu-l va putea realiza complet. 

Etnografia ne va da material pentru cel puţin 6 săli. Branul, 
Poiana-Mărului, Râșnovul, Scheiul, Săcelele şi Buzaele în primul 
rând. 

In arheologie vom fi preocupați mai cu seamă de partea 
romană și caslrul roman de la Râşnov va fi un început serios. 

Cartea brașoveană va fi aici şi — primind sugestia venită 
din afară '), — aici vor fi și cărțile braşovenilor, chiar dacă n'au 
apărut în tipografiile noastre. 

Cu Mişu Popp începem o secție a artei plastice, iar prin 
darul atât de bogat al d-lui Dumitru Z. Furnică, această secție de 
monele și medalii care lipsia Braşovului. *) 

Veţi spune, însă: dacă pentru începutul de azi, cele patru săli 
sunt neîncăpătoare, unde veți putea realiza restul, un rest care în- 
semnează, totuşi, un întreg ? 


1) D-l Axente Banciu, prof. 
2) Am fi dorit şi o sală a Murășenilor şi nu e vina noustră dacă un 
gând a rămas, deocamdată, numai gând. 

Noi punem problema deschis : aici, pe acest teren trebuie să 
se clădească palatul care va cuprinde, în faptă, tot gindul nostru. 
Dacă muzeul săsesc, care la început n'a fost decât o colecție par- 
ticulară, a primit de la biserică localul lui de azi; dacă atâtea bu- 
nuri românești au intrat rând pe rând în posesia stăpânilorilor pri- 
vilegiați, creindu-se, prin ele, instituţii cu acces limitat, să ni se 
dea și nouă voie, cu mâini libere azi, să descrucișem bratele şi s'o 
spunem odată, fără pic de diplomaţie ; o mie de ani voi ați tot luat 
destul din al nostru; v'aţi creiat şcoli, v'aţi înălțat biserici, v'aţi 
făcut societăți de protecție, v'ați închis între ziduri ca nu cumva 
opinca românească să vă murdărească pragul. Vă judecăm azi și 
vă aplaudăm că ați făcut așa, dovedind că vă iubiți neamul din 
care faceți parte. Azi, însă, dați-ne și nouă voie să ne creiem in- 
stituțiile de care m'am avut parte în trecut, de care nu ne-aţi făcut 
parte. 

Va intra în istoria culturală a acestui ținut prefectul şi  Con- 
siliul județean care vor hotări cedarea acestei case „Astrei“, pentru 
palatul cultural pe care „Astra“ îl are în gând. Şi iată, o spunem: 
în mai puțini ani decât se crede, „Astra* va putea începe comple- 
tarea clădirii. lar cum noi am avut neasemănatul noroc — un noroc 
căruia eu îi zic conștiință națională — ca în fruntea jud țului să 
avem şi oameni cu multă înțelegere pentru cultură — altfel „Astra“ 
n'ar fi în casa asta — eu am credința că nu trăiesc în fața Dvs, 
numai un vis, căci prea ar fi dezastruoasă trezirea, prea ar fi du- 
reros gândul, că românismul Țării Bârsei nici azi încă nu înţelege, 
că ceeace e aici face parte din patrimoniul lui, că „Astra“ nu este 
decât gospodarul propriului lui avut. 

Să se renunțe odată la prejudecata unora, că „Astra“ e o 
societate cu interese restrânse. Să se revină la vechea credință, la 
credința cea singură adevărată, că „Astra“ mare interese cari să 
nu fie și ale ţării. Instituţiile pe care le creiem nu le ducem cu noi 
în mormânt și daniile pe care le primim nu sunt ale noastre decât 
în calitate de gospodari. lar dacă ei au știut să-şi întărească insti- 
tuțiile lor, trăind prin ele întro solidaritate de invidiat /ână mai, 
ieri, s'o facem și noi azi, cu conștiința liniștită că nu ne _restituim 
decât o mică parte din avutul care ne-a aparținul. 

Te doare inima când vezi, când știi, cum au dispărut atâția 
din marii neguţători braşoveni; cum, încet-încet, sistematic, casele 
lor au intrat în proprietate străină. 

Ți se îmbujorează obrajii de rușine când ştii, că în casa unde 
a trăit și a murit Andrei Mureșianu, se confecționează salamul şi 
slănina unui domn străin de neamul nostru. În casa lui Secăreanu, 
tribunul nostru de la 1848, dorm calfele şi ucenicii acestuia ! 

Te uiţi la şcolile, bisericile și instituţiile lor cum trăiesc, cum 
afișează o veche tradiţie, creiată printr'un șir nesfârşit de privilegii. 
Și mai stăm la îndoială, dacă e oportun sau să ne redăm ce am 
avul !? 

Nu așa, brașoveni! De la ei nu vom primi niciodată desle- 
garea de a ne emancipa. Continuu vom fi considerați nafiune in- 
ferioară. Şi s'o ştiţi: până nu vom avea instituții puternice de cul- 
tură, lupta e inegală. Contemplaţi puţin atitudinea pe care au avut-o 
față de gestul Primăriei româneşti, de a da Casinei Române, după 
o sută de ani, o casă. Ei au fost primii gata cu contestaţia, 

Să nu credeți că eu vorbesc aici contra unor naţii. Nu contra 
lor, ci pentru noi. Și sunt convins, că oricare ar fi atitudinile 
oportune ale prezentului, pentru unii, în noi toți bate aceeași inimă. 
Faceți D-voastă, cei care simţiți la fel cu mine, cei care aveţi pu- 
terea să o faceţi, să înfigem definitiv aici steagul culturii românești. 


Donatorul Dumitru Z. Furnică 


Să ne întoarcem acum la omul căruia „Astra“ și acest Brașov 
de mândre tradiții culturale și mândru de dinastiile lui de mari ne- 
gufători, îi închină, în aceaslă zi de mare sărbătoare, un ceas de 
sărbătorire. 

Şi în ceasul acesta de pas făcut în viitor prin realitatea unei 
opere care va rămâne, să dăm Cezarului ceeace i se cuvine. Să 
scriem aici slovă pentru tiparnifă, ca _viitorimea să ştie, că n'a 
pierit încă din neamul nostru, chiar în aceste zile de ban pentru 
ban, dărnicia plină de înaltă cumințenie față de aşezămintele noastre 
culturale. ă 

lar dacă în Ardealul acesta majoritatea așezămintelor cultu- 
rale româneşti, dinainte de răsboiu, se leagă de oameni, nu de Stat, 
să însemnăm adânc pe răbojul vremurilor noastre, că și astăzi țara 
mai are oameni, chiar dacă rar, dar îi are, care să-și lege numele 
pentru totdeauna de isoria culturală a ținutului lor. 

De data aceasta nu facem aici un discurs ocazional. Nu vrem 
să fim cronicari prin funcția neînsemnată pe care-o ocupăm în 
această instituție. Nu ne achităm, oficial, de o obligație. Ne dăm 

seama, că nu noi contăm aici, că n'am fost uzină, ci simplă rotiță 
în angrenajul care a creat opera. 
Opera creeată de un om. 
Omul e aici, dar opera va rămâne şi când el.va pleca. 
Li 


Părul i-a fost nins de anii ce trecură. 

Când a plecat din Brașov, din casele părintești din Scheiu, 
terminase patru clase reale la vechiul liceu azi „A. Şaguna“. La Galaţi, 
dus de un unchiu, Ghiţă Beldiceanu, urmează comerțul la școala unui 
profesor francez, adus în țară de Vodă-Cuza. Sfârșeşte prin 1876 
când îl găsim ajutor-contabil la o mare firmă în București. !) 

Tânărul Dumitru începe cu 600 lei leală pe an şi după opt 
ani ajunge la 4000. 

Om harnic se arată a fi acest Dumitru, feciorul lui Zaharia 
Furnică, neguțător și el, 

Prin 1884 e director-contabil la vestitul restaurant Iordache, 
organizatorul restaurantului românesc la expoziția internaţională de 
la Paris din 1889. Şi faimă ne-a mers, ca şi azi, printrun Dinicu. 
Dumitru are 6000 de lei pe an, de la început, pentru o muncă grea 
până noaptea târziu, la lumină de lampă. Și asta cu timpul îi va 
slăbi vederea, Dar stă cu jupânul la masă și-i cinstit aşa cum se 
cuvine, pentru neobosila lui muncă și productiva lui hărnicie, 

__Dupăce și-a făcut ucenicia, încurajat de unii, ajutat de alții, 
având și ceva economii puse la o parte — „eu n'am cheltuit nicio- 
dată tot ce câştigam“ — cumpără băcănia lui Iliescu, din. Str. 
Clemenţii, cu 12,500 lei, plus 4800 lei chirie anuală pentru prăvălie. 

A fost în stare Dumitru Z. Furnică să lucreze pentru alții 
cu tragere de inimă ; să ni-l imaginăm cum va fi muncit pentru al 
lui. La 1892, firma „La Furnica“ are nume în Bucureşti, se vor- 
bește de ea, e vad bun. 

Numai în 1918, când sănătatea nu-i mai îngăduia eforturi, 
predă firma colaboratorului său, o predare, tâlc al atâtor vestite firme 
neguțătoreşti din trecut, care s'au continuat în țara aceasta, dincolo 


de cei care le-au întemeiat. 
% 


Noi am trecut peste ani în goană, peste ani care se scurseră 
încet, dar dacă ar [i să-l întrebăm pe di Furnică, cum au fost acești 
ani, lare mi-e teamă, că între altele ne-ar servi o lecţie de ceeace 
insemna, pe atunci, muncă şi omenie, 

1) 1. Martinovici, vestită în coloniale, delicatese și vinuri streine. 

Comerțul nu i-a răpit tot timpul. 

Îl interesează istoria comerțului nostru, adună documente, le 
descifrează, se leagă cu sufletul de trecut șin 1908 apare, spre 
surprinderea plină de elogii a tuturora, masivul volum: „Din istoria 
comerţului românesc, mai ales băc :nia“. Și n'a fost numai do- 
rul de a aduna și publica documente, ci și marele merit de a le 
face cunoscute în cercuri cât mai largi, și peste hotare. 

In 1926 publică: „Industria şi d svoltarea ei în ţirile ro- 
mâne“, cu prelaţă elogioasă de dl Nicolae Iorga. 

In 1931 apare lucrarea: „Documente privitoare la comer- 
ful românesc, 1483-1868* şi „Culătoria lui Zenovie Hagi Con- 
sfantin Pop la Paris şi Londra, în anii 1826-1827“. 

lar ultima D-sale lucrare, apărută doar de câteva zile în vi- 
trinele librăriilor : .Din tre utul românesc al B-aşovului, Docu- 
mente : omerciale, 1741-1960“, cu documente culese din arhivele 
oraşului, din biblioteca d-lui Aurel A. Mureşianu şi din biblioteca 
„Astrei“ Brașov, completează la 78 de ani o activitate bogată. lar 
carlea aceasta, cu documente braşovene, a publicat-o dl Furnică din 
dragoste pentru trecut, din iubire pentru locurile primilor paşi în 
viață, dar, mi se pare, că în ochii blânzi ai omului care mă ascultă 
depănându-i viața, cartea aceasta mai înseamnă şi o mustrare adre- 
sată nouă, braşovenilor, care deşi am fi în rostul nostru culegând 
şi publicând documente, ne lăsăm furați de ispitele colidianului vre- 
melnic, facem de dimineața până seara numai politică, europeană 


firește, și trecem prin viață fără a lăsa nimic în urma noastră, 
* 


Viața dlui Dumitru Z. Furnică s'a petrecut în spiritul bise- 
ricii. Dania pe care o face astăzi „Astrei“ noastre nu-i un act sin- 
gular, ci face parte dintro serie întreagă de acte similare, mai mici 
poate, toate, însă, dovedind că ne aflăm în fața unui om care a 
ştiut să muncească din răsputeri, dar n'a înțeles niciodată să facă 
din ban scop al vieții. 

Ajută cu bani, haine și mărluri familia luptătorilor în ră- 
zboiul din 1913. Contribuie la întreținerea sculptorului Măţăoanu la 
Paris. Dă ajutoare unui spital din București, în războiul trecut. Dă 
bani pentru repararea mai multor biserici. Ajută şcoli, ajută socie- 
tăți. Inființează muzeul Camerei de Comerţ şi Industrie din Bucu- 
reşti, iar în foarte multele societăți din care face parte, nu e numai 

membru, mulțumit cu plata cotizaţiei — unii, la noi, nu vor să 
aibă nici măcar această multumire — ci membru activ sub toate 
raporturile. 


Şi deşi decoraţiile nu pot forma criterii în judecata mea asu- 
pra valorii cuiva, de data aceasta de mai înainte convins de această 
valoare, amintesc, că meritele i-au fost atât de mari, încât cei puşi 
să le distribue, acum n'au mai greşit. Are nu mai puțin de şaispre- 
zece decoraţii, — fără să facă politică, fără să le fi cerut, fără să 
le fi aşteptat. 


ȘI 

Aş vrea să trec acum, cu ochii închiși, peste un capitol din 
viața dlui Furnică, ca să nu răscolesc amintiri care se cer tăcute. 
Şi aş face-o dacă n'aş şti, că oamenii în toi ce fac, dacă n'au și 
sprijinul soției, tacit dază nu efectiv, greu răsbesc să facă lucruri 
care să rămâie. lară eu, cunoscând puţin viața unei căsnicii duse 
în perfectă armonie 36 de ani, închin aici, în acest ceas, cu toată 
discreția cuvenită, un cuvânt bun de amintire celei ce s'a numit 
Ana D. Furnică. Aportul ei a fost efectiv. Subliniez un fapt: fă- 
când parte dinir'un comitet cu rost de a colecta bani pentru un 
submarin, acest comitet în care a muncit și Ana D. Furnică, a 
predat Ministerului de Războiu în 1914 lei 2.602.366,15. Calculaţi 
pufin suma aceasta în banii de acum !!) 

. 

Am ținut să vă informez, brașoveni, asupra vieții unui om. 
Am insistat asupra unor anumite lucruri din această viaţă, ca să 
nu credeți Dvs., că dacă noi cinstim astăzi prin ceeace facem cti- 
toria omului, omul se găsește la primul act de cinste care i se face. 
Eu privesc actul în ansamblul unei vieți şi constat că dania făcută 
nouă e în perfectă concordanță cu toată viața Domnului Dumitru 
Z. Furnică. 


% 


Nu l-am cunoscut și nu ne-a ştiut. 

I se vor fi umezit, însă, vre-odată, ochii, duși de gând spre 
acest Brașov al copilăriei, şi-i va fi încolțit în inimă dorul după el. 
Va fi auzit, de bună seamă, de ostenelile noastre 2) și 'ntr'o zi am 





1 Informațiile sunt culese din „Revista generală de comerț şi contabi- 
litate“ anul XXI Nr. 6, Icnie 1932, p. 200-215. 
î 2) DI Aurel Precup, membru în comitetul Astrei, are un mare merit, 
Jiind primul care i-a vorbit d-lui Furnică de intențiile noastre, 

primit un pachet. Pe urmă a venit altul şi altul, şi întro vară pe 
uşa bibliotecii noastre a intrat un om bun. Nu-l mai văzusem, dar 
după ne mai întâlnita omenie care i se citia pe față, am înțeles că 
este cel ce curând avea să fie. nu oficial ca azi, Domnul Dumitru 
Z. Furnică, ci mai simplu, dar atât de apropiat și „Astrei“ şi mie: 
Nenea Dumitru. Și am stat de vorbă o lună întreagă, vara aceea, 
şi i-am mărturisit un gînd ce ne rodea, și omul, adevărat, n'a pro- 
mis, dar de-atunci mereu-mereu au tot venit pachete dela București 
şi tot mai adânc a intrat în preocupările lui Nenea Dumitru gân- 
dul pe care astăzi îl vedeți aievea. 

În cei câţiva ani de când ne ştie, pasiunea unei vieţi de ne- 
guțător-cărturar, a venit aici. Să vă spun eu cu câlă dragoste a 
adunat tot ce se vede în această sală, și tot ce nu se vede! Câlă 
grije a pus ca fotul să treacă prin mâna specialistului, ca ceeace 
ne dă să fie studiat științific! Cum a căutat să completeze colecția, 
astfel ca trecând peste diletantismul simplului colecţionar, să ajun- 
gem la o operă serioasă, care să facă cinste muzeului nostru ! 

Şi să spun eu aici, ca să se știe, cuvântul de întreagă laudă, 
pentru Doamna Elena Condurachi, singura fiică a dlui Furnică, do- 
natorul, care a înțeles că opera tatălui, dincolo de orice alte consl- 
derațiuni, e bine, e frumos, e necesar să se facă în orașul copilă- 
riei tatălui D-sale ! 

Și să vă mai informez, brașoveni, că aproape tot ce-i aici e 
cumpărat, e studiat pe cheltuiala marelui nostru donator? Că sunt 
lucruri rare de tot, pe care puţini le au în țara noastră? Să vă mai 
spun că ceeace e în această sală se ridică la valoare de aproape 
600.000 lei ? 

Comparaţi vremurile cu dania omului și veți avea mulțumirea 
să constatați, că omul s'a ridicat mult deasupra acestor vremi. EI 
îşi înscrie numele în istoria culturală a Țării Bârsei şi nimeni nu 
i-l va putea șterge. Darul va rămânea deapururi să vorbească des- 
pre un om. În sala aceasta va străjui mereu chipul omului și cine 
ştie, dacă din locul de unde l-am pus noi azi, nu va vorbi și altor 
braşoveni, îndemn diîndu-l. să-l urmeze. 


Şi pentrucă noi, „Astra“, nu-i pulem arăta altfel recunoştinţa 
noastră, i-am dat acestei prime săli de muzeu numele de: „Sala I. 
Dumitru Z. Furnică“. 

Să se știe, că la începuturile muzeului am avut darul unui 
braşovean, dar pe care-l lăsăm, pe veci, pildă urmaşilor, 


* 


Domnule Furnică, 

Eu n'am spus aici decât o mică parte din ceeace am 
în suflet pentru D-voastră şi opera D-voastră. N'am ştiut să 
aleg cuvântul care să cuprindă tot. Am lucrat însă pentru acea- 
să sală cu drag și multe nopți le-am petrecut aici, în cei aproape 
doi ani de când lucrez la ea, numai ca să se facă lucru bun pen- 
tru clipa acestei inaugurări, când tot ce-i aici devine bun public. 

In numele „Astrei“ V'a mulțumit dl. preşedinte. O mai fac şi 
eu din nou, rugându- Vă să mă lăsați să renunţ la tonul oficial și 
să Vă spun, așa cum V'am spus eu totdeauna : 

Nene Dumitre, să Te ţie Dumnezeu ! 


Ion Colan 

Din ziarul profesorului Aurel Ciortea 


(Continuare din nr. trecut) 


14 Faur 1918. Scriu aceste rânduri la | oră dupăce mi-a 


comunicat căpitanul Răglan că divizia noastră va fi scoasă din 
front. Din front? Frontul ostic de 1200 km azi e loc de înfrățire 
şi de pace. 

Noi am sistat războiul din Ost; frontul ostic e mort. Trăiască 
frontul! Care? Şi până când? Nu mai mult, ca până vom sosi 
noi la el. 

Ce greu ne va fi mutarea aceasta! Ne-am aprovizionat cu 
multă trudă 1!/2 lună cu toate. Acu adună-le şi cară-le toate nu 
ştiu cum şi nu ştiu unde! E oarecare plăcere în agitația ce ne 
cuprinde ia astfel de ocaziune în fața necunoscutului. Variaţie spre 
mai rău sau spre mai bine? Eu totdeauna sperez în mai bine. 

17 Faur. Totuşi, adâncindu-mă în puţinele momente ce le 


am de tot libere, aflu că ce se petrece azi în Europa, este peste 
mintea mea. După 3!/2 ani frontul rusesc dispare şi noi împache- 
tăm cu zor, dar nu ca să mergem acasă şi să ne redăm vieţii de 
odinioară, ci ca să continuăm la Vest ce-am terminat în Ost. Un 
imperiu de aproape 200 milioane, cel mai temut dintre cele duş- 
mane, zace bucăţi și incapabil de luptă şi tragedia mare tot nu 
se termină. Incă tot mai avem păcate de expiat, ori că idealul ce 
voim a-l realiza e atât de sublim, încât jertfele aduse încă nu-l 
compensează. Caut, nici vorbă, o explicare şi totuşi rămân nedu- 
merit în fața mersului lucrurilor. Obosit şi redus în energie, o să 
mai pot învinge greutățile care sperasem că acum sunt pe sfârşite, 
dar văz că ele se arată tot mai mari pentru mine? 
22 Faur. In Kasperowce, aşteptăm învagonarea. 


25 Martie. Pe pământul Italiei. Mă aflu întrun pas, la 


Ghertele, vre-o zece km spre nord-vest de Asiago. De ambele 
părți se ridică munţi stâncoşi, la poale cu păduri de brazi. De 10 
zile am sosit aici. Abia acum ajung la liniştea ce mi se cere 
pentru a continua cu ziarul meu. 1) 


despre cari a scrie acum nu am răbdare. Desfacerea lăzilor în 
Stryj, Comisiunea de la Q. Abt. 9 în Stanislau. 

In 6. Il dimineaţa am plecat cu transportul al 6-lea (cele 3 
mitraliere). 


5 Urmează expresia sentimentelor părintelui fericit de a-şi fi putut 
întâlni şi apoi înduioşat de despărțirea de fiul său, rămas pe frontul din 
Bucoxina. 

30 Martie. Nu mai ţin minte ce moment m'a silit să întrerup 


scrisul. De-atunci s'a adunat material destul. O săptămână aici face 
cât 10 în Galiţia. Evenimentele se precipită. Nu mai voiu să 
descriu călătoria de 6!/, zile. O privire scurtă şi duioasă asupra 
Nistrului și m'am aflat iar în Bucovina. Am trecut prin Colomea, 
unde nici urmă nu maie din magazinul mare, pe care l-am condus 
în 1915 III. Peste Pesta, Pojon, Viena am ajuns la Salzburg, apoi 
prin Valea admirabilă a Adigei la Innsbruck. Prin Bozen la Trient 
şi Matarello. De aici pe fumcularla Vattaro. Apoi pe jos la Carbo- 
nare. In trăsură la Monte Kover, Vezenna şi Ghertele. Aici am aflat 
vreo 20 de supraedificate în calea îngustă a Assei şi pe coastele 
țipişe. Erau goale Le-am ocupat şi numai după aceea am obser- 
vat că fiecare avea în păreţi găuri de ţanduri de granate. Câte un 
perete era ca ciuruit. Interesându-ne am aflat de catastrofa ce ce 
întâmplase în acest loc cu 2 săpt. înainte. Locul acesta a fost bom- 
bardat strajnic în 3 zile* sute de răniţi şi morţi. — Eu am excep- 
ționat locul, dar nu găsiam alt loc cu atâtea supraedificate şi li- 
bere. Fusese ocupate de statul major al unui Corp şi le-a părăsit 
şi nici o altă formaţiune nu s'a mai îmbulzit aici. Noaptea primă 
am răbdat mult frig în pavilionul de scânduri căptușit cu hârtie. 
In a 2-a ne-am răzbunat. Am făcut rost de sobe, le-au încărcat 
„ordonanțele zdravăn şi la 1 noaptea era întreg coperişul în flăcări. 
Noroc cu o sentinelă care ne-a deșteptat încă la timp, ca să scă- 
păm noi și să ne putem scăpa hainele. A trecut ca un vis urât. 
Ne-am mutat, ne-am aranjat şi iar ne simţiam bine, cu atât mai 
mult, că duşmanul nu ne supăra. Nici bucuria aceasta n'a ținut 
însă mult. In 28 Ul seara la 9 10m am auzit șueratul primului 
obuz. După al 3-lea eram în stradă spre caverna ce se află la 
150 paşi. Atunci a izbit îndărătul meu un obuz, în magazia noa- 
stră. Al doilea în gunoiu, al treilea în vale şi acesta ne-a omorit 
un vizitiu vechiu şi bun (Varga), a rănit pe sergentul Voith, care 
mi-a fost ajutor din XI, 915, — omul cu care nentrerupt am stat 
în contact de serviciu în acest timp îndelungat, şi ne-a zdrobit 2 
cai şi a rănit alţi 3. Noi, vreo 30 de persoane, sgriburiam în ca- 
verna umedă, pe când granatele cădeau mereu în jurul nostru. 
După 1 oră, în care au căzut vreo 40 de granate, s'a făcut iar li- 
nişte. Aproape toate ferestrele s'au spart. Pe ia 2" noaptea am 
adormit îmbrăcat în patul meu. Mă cuprinsese frigul în cavernă 
şi dasem de căldură în odaie. Ferestrile le-am astupat cu hârtie. 
— E ceva sărbătoresc în asttel de ore. O jale mută zace pe fața 
fiecăruia. Toţi vorbesc lin; mişcările sunt domoale. Ca umbre sunt 
toți, simțindu-şi nimicnicia. — 

Azi e prima zi de Paşti la catolici. Zi posomărită şi liniştită. 
Sunt mângăiat că-mi ştiu soția şi copilaşul sănătoşi şi îl ştiu în 

loc bun deocamdată şi pe băiatul cel! scump, în Bucovina, undeva, 
la reg. 31, în societatea lui Titus.) 

Nu am sufletul aşa liber, ca să pot descrie fidel impresia 
ce am avut-o aseară cetind în foi detailuri despre luptele din 
Flandria, cari au început în 21 III şi se cotinuă încă. — Dimen- 
siunile şi veh+menţa acestei lupte grozave întrece orice închipu- 
ire. Ori va aduce ea sfârșitul decisiv? — Soldaţii germani înain- 
tează mereu de 5 zile, fâră a se odihni. Ce nu poate presta un 
fizic robust prin faptul că n'a fost crescut în abundență, în mo- 
leşire şi răsfăț! 

4 Aprilie . e 2) 

16 Aprilie n. Boeriu pleacă dimineață în concediu pe 7 săpt, 
Am preluat proviantura pentru timpul acesta. 3) 

Mare deosebire între frontul italian şi cel rusesc. Şi Ruşii ne 
bombardau după front, întro vară odată şi şi atunci după un si- 
stem care nu ne umplea de groază. Artileria din față ne e incal- 
culabilă. Nu ştiu e engleză, ca infanteria, sau italiană, dar nu glu- 
mește. Peste zi e mai liniştită; lucrează însă toată noaptea dea- 
lungul întregii văi a Assei. Şi de încheiere ne trimite apoi şi nouă 
câteva granate. Pe lângă a easta apoi, în intervale de săptămâni, 
ne ia cu temceiu, ca în 28 III. — Bagseama şi cu situația aceasta 
o să mă obicinuesc mult-puţin, 

25 Aprilie. lar suntem în iarnă. “Toată noaptea a nins și a 
tunat !.. Lucru ciudat. Noroc că nu e frig, căci altcum în căsuliile 
noastre de hârtie am duce-o rău. Şi așa am „acuirat“ o influență 
mijlocie şi greu îmi trec zilele. 

28 Apr. Dumineca Floriilor. După prâuz intru în spitalul din 
Termine. Sunt frânt şi am lipsă de odihnă, pe care aici nu o pot 
avea, fiind Boeriu dus în concediu. D-zeu va fi şi acum cu mine 
şi mă va îndrepta în căile Sale. 

3 Mai. Vinerea Patimilor. Cândva ardea în biserica bătrână 


de lemn dn Cojocna numai două lumânări în Vinerea Mare la 
ceasurile de dimineaţă şi nu erau în biserică decât preotul, mo- 
dest ca mediul sfânt în care era activ, cantorul bătrân la Mineiu, 
eu cu Apostolul la locul meu şi 2-3 femei bătrâne. — Cât de bine 
jeșia la expresie şi în Jocul acela neînsemnat şi izolat liniştea şi 
adâncimea ce caracterizează jalea sfântă care cuprinde sufletele în 
Vinerea Mare după Domnul mort pe Cruce! Nimeni în ziua aceea 
nu vorbia cu glas tare nici afară de biserică, nici acasă, nici în 
curte. Mişcările erau domoale, privirile blânde şi toți ne simțiam 
umbre în atmosfera zilei mari sfinţită de durere sfântă. 

i) Titus Prescurea, care a stat în gazdă la Ciortea. 

2) larăși un pasaj despre fiul său, de care era atât de mândru şi asu- 


pra căruia revine mereu în însemnările 'sale. 
3) Un alt pasaj despre o scrisoare primită de la soția sa. 

Sunt ani de atunci — şi dispoziţia aceea sufletească mă stă- 
pâneşte și azi, în Vinerea Mare, ce o petrec în spitalul din Trient. 
O zi admirabilă de Mai. Munţii stâncoși, cu căciulă albă, păzesc 
oraşul alarmat de aeroplanele engleze. Fumuleţele albe de şrapnele 
s'au disolvat, cataractul îşi urmează netulburat căderea sa iuțită; 
după Monte Filadonna dispar şi ultimii nouraşi ca spuma. Privesc 
adânc de-a-lungul văii Adigei și mintea-mi fuge repede la zilele 
de acu patru ani, petrecută în tovărăşia iubiţilor mei septimani 
prin locurile cele mai frumoase ale Italiei. Din ei unul, Popovici, 
fratele lui Enea, m'a întâmpinat la Termine. Ce bine mi-a căzut 
a ceti în fața lui respectul şi dragostea faţă de profesorul său de 
odinioară, care acum frânt şi obosit apasă paturile spitalelor din 
“Tirol. — Madonna della Sedia, Madonna ce ţii pe genunchi pe 
Christosul tău mort în Basilica lui Petru, şi tu Christoase de pe 
crucea din grădina spitalului meu, cu capul plecat și cu cuvintele 
pe buze: Ii, [li..., de ce m'ai părăsit? Vouă Vi se pleacă azi ge- 
nunchele meu şi Vă roagă fierbinte aduceţi-ne dintre cei suferinzi 
la Înviere, dintre tâlhari la Raiu, din valea plângerilor la liniştea 
și seninul minţii şi a inimii. lar tu, preot cucernic din biserica 
veche, întunecoasă şi simplă, unește simțemintele celor O iubiţi ai 
Tăi împrăștiați și îndepărtați unul de altul şi mijloceşte o privire 
miloasă azi a Domnului, Mântuitor de popoare, pentru noi! 

5 Mai n. Dumineca Paştilor orientale. Imi lipsesc pașştile, 
pasca, ouele roșii şi mirosul de tămâie. Imi lipseşte mediul şi for- 
mele cari să mă transpună în dispoziţia sufletească obicinuită odi- 
nioară în această mare zi. Nici George n'a mai aflat de potrivit 
azi dimineață să mă întâmpine cu salutul frumos: Christos a "nviat! 

Azi e ceață fină pe munţi. Când şi când se aud mitraliere, 
ce exersează în coasta munţilor, zbârnăitul vreunui aeroplan, pu- 
făitul obosit al locomotivei ce urcă greu spre Pergime. Nici un 
semn de sărbătoare aici.1) 


16_Mai In 16 zile al 6-lea spital, în medie: pe 2!/2 zile un 
spital. Cură de nervi, drag Doamne! (E vorba de spitalul din 
Pestujhely). 

Cinci inşi suntem plasați într'o odaie, în care mai erau 2 
oficeri. Unul din ei ne face următoarele confieri: 

Acesta e spitalul cei mai bun din Pesta, căci ai libertate 
mare în el. Poţi absenta cu săptămânile. Vizită e la 2 săptămâni 
Odată. Şi dacă nu eşti de faţă, nu-i supărare. O poţi duce astfel 
şi 3 —4 luni. — Sunt alţi 4 oficeri cari sunt ţinuţi numai în evi- 





1) Urmează trei pagini destinate întâlnirii cu fiul său și despărțirii de 
el după 4 zile (6-10 Mai) petrecute impreună, apoi enararea trimiterii sale în 
spitalul de garnizoană Nr. 10, plasat în edificiul facult. de teologie „Canisi- 
anum“ din Innsbruck, iar după 6 zile în spitalul din Pestujhely. 

dență, dar permanent locuesc afară de spital. Unul din ei azi ve- 
nise după 3 săptămâni să vază dacă nu cumva i-a adus poşta din 
greşală şi aici ceva pentru el. Sora de caritate are alurile mai 
mult ale unei cocote. Disordine, necurățenie; costul altcum bu- 
nișor. In fine, tocmai contrarul de la spitalele din Austria. 

Zilele trec leneșe una după alta. Imi făcusem diferite planuri 
când am sosit aici. Acum iar mă'mpac cu desvoltarea întâmplă- 
toare a lucrurilor. Nu face să cheltuesc energie pentru construirea 
și executarea unui plan în materie atât de banală! — Ploaia cerne 
lin şi mereu. Sufletul mi-e gol şi trândav. 

19 Mai. Incă tot aici. Sunt singur în spital. Şi personalul e 
dus. Apoi spital ca ăsta, ba să mai vezi. Mâncarea e î. bună, dar 
încolo e stare de tot patriarhală. Dumnezeu singur e doftor nu 
numai al sufletelor, dar şi al trupurilor, aici  Medicul-şef de aici 
— un damblagiu, îi tremură mâinile din încheieturi și degetele, 
îi curg balele, chiorăşte — ei, în fine un om de compătimit, şi 
ăsta ne curează pe noi. Admit că se pricepe la meserie din cât 
am observat. Dar totuşi! Când îl vezi, îţi vine să-l pofteşti tu 
pe scaun să se desbrace,. 

27 Mai. Aşi putea repeta scrisul meu din 19. Nici o schim- 
bare de atunci. Aşa secat în suflet doar nu m'am simțit nici odată. 
Nimic n'a mai rămas din liniştea filosofică pe care credeam că 
mi-am procurat-o prin experiențele şi lectura de până acum. Sbu- 
ciumat zilnic de mici şi prozaice chestiuni, am ajuns pradă oarbă 
a întâmplărilor. Nici putere de vreo iniţiativă, nici putere de-a mă 
rapi sufletește și a suporta resignat această stare amorţită, nu 
am.i) . 
După sbuciumare de 2 săpt. aici, va trebui să-mi recapăt iar 
liniştea, adecă stăpânirea peste evenimente prin trezirea conştiinţei 
mele care totdeauna mă transpune în împărăția păcii sufleteşti. 

23 Iunie. In 4 lunie am sosit la Brașov şi am intrat în spi- 
talul campestru 817, plasat în edificiul gimnaziului nostru şi în al 
Internatului, 2) 


16 Septemvrie. 31/, luni am petrecut acasă. Cu numele în spi- 
tal,... iar cu trupul şi sufletul în cercul iubiţilor mei, în cuartirul 
nostru simpatic şi în grădina şi foișorul lui . Pa 


1) Cauzele acestei stări sufletești le găsește: în îngrijorarea pt. soarta 
fiului său care stă în îața botezului de sânge, în grija de cei rămaşi acasă și 
în boala lui, P 

2) Ar fi mulțumit, fiind acasă, dacă nu l-ar chinui grija de fiul său ră- 
mas pe frontul italian şi intrat în foc. Abia ziua de 27 lulie îi aduce liniștea 
dorită, când primeşte veste de la cel dorit, că în 22 Iunie i-a îost scos regi- 
mentul din linia de foc și că el, deși a stat 8 zile în front, a scăpat teafăr 

Toamna e frumoasă, scumpetea îşi ține orgiile, Rusia ase- 
menea; iar în Vest se svârcoleşte greu omenimea în durerile 
naşterii unei noi oriini, 

26 Noemvrie. Poate nici când în viața mea nu ar fi fost mai 
la loc să port ziar, ca în aceste peste 2 luni de zile. Şi nu am 
făcut-o! Mi-a lipsit timpul fizic. In acest interval de timp s'a pri- 
menit radical viaţa. O minune s'a întâmplat pentru noi cei mulţi 
cari nici nu mai cutezam să prevedem această întorsătură a lucru- 
rilor. Ofensiva lui Foch a înmuiat forța armatei germane. Şi de 
aici urmează o serie de evenimente pe cari abia le-am mai putut 
urmări în ziare, necum să ajung să le ordonez în ziarul meu. — 
In 1 Oct.12)%) mi-am ocupat postul de cassar la cadrul regimen- 
tului 24 din Făgăraş. Aici am stat până în 8 Nov.... cu tovarășii 
mei Dr. Boeriu, Dr. Drimba, Țiţionia şi V. Pop. — Bulgaria s'a 
rupt de puterile centrale. Ofensiva lui Foch tot mai continuă cu 
succes. Armata generalului Desperez se aprope de Dunăre. Regele 
nostru abdică. Austria se desface în state naționale independente. 
Ofensiva Italienilor nimiceşte armata noastră. -- Marin s'a reîntors 
din concediu la front în 14 Oct. In 28 Oct. mi-a scris ultima carte 
din Trient. Azi e în Viena în armata română a generalului Boeriu. 
Germania e zdrobită. Toţi 26 domnitori peste granițe. Wilhelm, 
năpraznicul, în Olanda. Mica revoluţie a cadrului nostru din Fă- 
găraş ne-a scăpat într'o zi de toţi soldaţii. In 5 Oct.(2) am 
depus jurământul toți 5 pe Comitetul Naţional Român din Arad şi 
ne-am împrăştiat la lucru. 

Azi sunt comandantul gardelor române din Țara Bârsei, şef- 
redactorul ziarului „Glasul Ardealului“ şi nu mai ştiu în câte co- 
misii activ. — Armata română a trecut Carpaţii, e în Csik. — leri 
au fost un maior român şi un locotenent francez în Tohan să co- 
munice comandei germane dispoziţiile generalului Berthelot. — 
Poimâne, Vineri, plecăm vreo 30 de Braşoveni la Alba-lulia, la Adu- 
narea Naţională ce se va ţine în | Dec. n. și în care Națiunea 
Română din Ungaria şi Transilvania îşi va croi noua soartă prin 
reprezentanții ei. Eu voiu reprezenta gimnaziul nostru din Braşov. 

Vreo 60 mii de Germani încă tot prin satele din jurul Bra- 
ovulul: Aşteaptă nerăbdători trenul şi Românii se tot apropie 

e ei. 

| Pe internatul nostru. în care am stat peste 3luni ca pacient, 
azi fâlfâie tricolorul român. Marin îmi mai lipseşte. — In învălmă- 
şeaia acestor evenimente epocale mă trezesc un moment la cea 
mai adâncă conştiinţă a mea şi recunosc pe Domnul în toată stră- 
lucirea Sa. 


(Va urma) + 


n o 


*) Nu se poate desluși dacă Oct. e corectat în Nov. sau invers. 

Ciopotele de Crăciun 


E ziua de Crăciun şi-ascult 
Al clopotelor glas de mult, 
Ce'n dangăt sfânt 
Vestesc cuvânt 
De bună învoire şi pace pe 
pământ! 


Și ascultând, mă dumiresc, 
Că nu e clopot creştinesc 
Ce n'a sunat 
Din leat în leat 
De bună învoire și pace pe 
pământ ! 


Și lumea'n cale-i se trezi 
La cântul sfânt din noapte'n zi, 
La cântul lin 
Duios, divin, 
De bună învoire și pace pe 
pământ ! 


de H. W. Longiellow 


Dar blestemate guri de tun 

Troznesc la sud în foc nebun, 
De-au năbușit 
Cântul slăvit 

De bună învoire și pace pe 
pământ?! 


Ca de-un cutremur de pământ 
Ce darmă orice-așezământ 
S'a prăbuşit 
Ce-a fost clădit 
De bună învoire şi pace pe 
pământ ! 


Mâhnit adânc, pe gânduri dus, 
„In lume pace nu-i — mi-am spus— 
Căci ura-i foc 
Ce-şi bate joc 
De bună învoire și pace pe 
pământ! 


Dar clopotele spun mereu: 
„E viu şi vecinic Dumnezeu! 
Cei răi greşească, 
Cei buni vestească 
Buna învoire şi pacea pe 


pământ !* 


In românește de 
C. Comanescu 

Flori uscate 


Am răstoit aseară un album 

Cu stampe vechi, fotografii uitate 

De rude şi amici, în demodate 
Costume. — Şi-am simţit acel parfum 


De filă 'ngălbenită. Flori uscate, 

Flori veștede mi-au răsărit în drum 
Zimbindu-mi dintre pagini. — Vail acum 
Nici nu mai știu de cine mi-au fost date. 


Ce clipă sfântă din viaţa mea 
Le-a sărutat, pe vremuri, înflorirea, 
Sărmane flori strivite, ce abia 


Vă deslușesc acum. S'a dus iubirea, 
Voi aţi rămas. Mai tari aţi fost ca ea. 
Aţi dăinuit mai mult ca amintirea, 


Ecat, Pltiş 


“3 


va 
ao 


ab 

Versuri 


Când ai atins penelul cu mâna ta măiastră 
Fu o iluminare de vană "'ndurerare 

Că taina, prea adâncă şi prea turburătoare, 
S'a ridicat în suflet ca fioarea într'o glastră. 


O flacără bolnavă de frumuseți, tăcerea 

Şi în tăceri neliniști ca răzvrătirea'n sânge 
— Nelinişte ce doare în liniştea ce plânge, — 
Invăluire calmă în frumuseți, tăcerea. 


O lungă întomnare și o melancolie 

A visului ce-şi sbate fioru'n peisagii 

Le-ai irizat în vreme, nepământeşti omagii 
Tristeţilor cuprinse de grea melancolie. 


N'ai frământat culoare, ai frământat lumină, 
Ai frământat umbrirea durerilor, umbrire 

Pe gândurile noastre ca o mătăsuire, 

Pe gândurile tale ca pete de rugină. 


Ai strâns în pânze, ca un paing, în plasă, rouă, 
Atât fior de artă şi frumuseți eterne 

Că anii peste tine n'nsoarea şi-o vor cerne 
Dar flacăra tristeţii va fi mereu mai nouă. 


E noapte ? Mâna rupe o filă după alta, 
Pe care urmărind o iluzie *ntârzie ; 

Parfumul de garoafe, din vaze, stins, adie 
Şi luna, în fereastră, adânc şi 'nfige dalta. 


Cerneala se usucă — şi timpul înainte 
Işi măsură în ornic bătăile egale; 

In ritmuri line, aspre, umile, triumfale, 
Poemul mă sfâşie alături de cuvinte! 


Condeiul cade singur pe alba 'mpărăţie 
A filei: o eternă şi calmă nepăsare. 
O ploaie îmi adună la geam mărgăritare 
Şi mâna, în neştire, înfrigurată, scrie. 

Vă chem în singurătatea 
Vastei păduri carpatine. 


Crestele diamantine, 
Toamna cu pustietatea, 
Florile încă rămase 

In iarba de veche mătase, 
Lungile cărări 

Către munţi şi zări, 
Vesele pâraie 

Care cad 

Sub boltiri de brad, 

Luna de văpaie, 

Ei 


Ne vor depărta de oameni, 
de oraşe. 

Printre umbre, de pretutindeni, 
uriaşe 

Vom chiui, 

Singuri vii 

Intr'o supremă eliberare. 

Orele curg clare. 


Veniţi, în singurătate, 

Dar mai curând, 

Până când 

Vântul divin al tinereţii ne mângâie 
fruntea. 


* 


Adună umbre leneşa pădure 

Sub arcuirea muntelui, înaltă. 
Pământul şi azurul laolaltă 

Şi ceţuri se 'ntrețes pe creste sure. 


Neauzită, nelumească daltă 

Ciopleşte harnic, veşnic, pietre dure 
Ca duhul înălțimilor să fure 

Din sipet greu, a lunii floare *nvoaltă. 


O lungă iarnă de mărgăritare 
Rostogoleşte ore'n nesfârşire 
Pe vârfuri de copaci clătinătoare, 


Pe adormita norilor oştire, 
Pe-un singur sbor, în cercuri tot mai rare: 
O pasăre uitată. Ca o ştire. 


% 


Umbrele s'au retras în pădure Muntele cheamă prelung 


Părăsind oraşele. 
Toamna desfâşură uriaşele 
Ceţuri, sub zările sure. 


Oamenii duşi cu turmele. 
Ramuri întunecă urmele 
Până la care n'ajung. 


Aurel Marin 

Anotimp de ceară 


„„Stăruie încă tristețea în noi 
Sub toamna posacă, udată de poli, 
Şueră vântul sălbatic la geam 

Și tremură svonul în fiece ram. 


Paseri cernite s'adună, se'ntrec 

Să fluture steagul acelor ce trec... 
Apele-s tulburi şi sufletu'n noi, 
Pe măguri s'așterne subțire linţoi; 


Timpul de aur s'a dus ca un cânt 
Şi larmecul magic ascuns în cuvânt 
Fumegă vârful bătrânilor munți, 
Imagini de ceară inundă pe frunțţi, 


Câmpul şi-adastă răslețele oi, 
Rugina se prinde nevrută pe foi ; 
Seara coboară cu umbra'n cosiță 
Şi mâinile rugii se 'nalfă troiță. 


Drumef 


Pe drumuri de argilă sunt singurul drumeț, 

Ca visul dimineața când se desprinde somnul — 
Cu inima 'n zăbranic o rugă' nalț spre Domnul, 
Să-mi fie mai uşoară umblarea prin nămeți. 


Departe, mai departe pe 'ntinsuri sclipitoare, 
Să trec prin anotimpuri cum trece-o adiere 
In liniște deplină. Și fără 'ntârziere. 

Să nu m'ajungă vaet de cobe călătoare; 


Departe, mai departe de sgomotul din lume ; 
Pe ţărmul de lumină bogat înmiresmai — 
Acolo unde câmpul n'a fost nici când brumat 
Și unde râurile se joacă 'n albe spume, 


Să'ngrop călătoria în țarini de cicoare 
Intocmai ca privirea în răvăşite pagini 
Să treacă peste mine — prin spuză de imagini — 
Suavul sbor de îngeri cu aripi de ninsoare. 
Dimitrie Danciu 

„Alte meleaguri.“ 


Basarabie, 


Cu dealurile tale spinări ale vântului 

Şi-ale rodului cu belșug la cramă ; 

Cu moldovanul ce-și ține bănuţii 'n maramă, 
Cu nostalgia plecărilor în notele cântului... 


Cu Bâcul șerpuind pe lunca satelor mărunte, 
Purtat cu râvnă în căutarea Răsăritului... 

Cu Sonia, care şi-a lăsat totul de dragul iubitului 
Și şi-a lipit răceala fierului de frunte; 


Cu drumurile mai vechi decât cronicile în leat 

Și cu basmele toarse în vraja descălecătorilor... 
Cine te-a cunoscut, s'a 'nfiorat în pragul plecărilor 
Şi-un strop din sufletul tău a luat! 


In nostalgia balalaicilor te-am lăsat, Basarabie, 
Când învia primăvara ogoarele iale! 

M'am dus așa cum se duce Nistrul la vale, 
Infiorat de drum ca inima de-o sabie... 


In părere de rău am plecat, Basarabie, 

Cu sufletul rătăcind la răscrucile tale... 
M'am dus așa cum se duce apa la vale — 
Cu părere de rău te-am lăsat, Basarabie! 


Deva, Mai 1936, 
Gheorghe Banu 

Frânturi din viață 


A trecut de mult miezul nopții. 

Luna, leneșe, sa furișat pe lângă case și garduri, a cercetat 
discret umbrele pădufilor, îar acum a trecut, sfioasă, peste coama 
dealului, ascunzându-se de lume și de sgomot. 

Luceafărul dimineţii strălucește, din tărâmul lui de basm, 
până la meleagurile noastre, punând pe culmile ninse ale munților 
un văl ușor de lumină. 

Lampa de pe masa de scris a 'mceput să fumege din ce în 
ce mai tare. 

Târziu, Lia a suflat în flacăra plină de scrum, a închis 
caietul în care ceasuri deavrândul și-a semănat gândurile, apoi a 
deschis larg fereastra prin care a năvălit, în valuri, răcoarea 
aerului proaspăt al dimineții. 

Cei cinci copii, înșiraţi unul lângă altul pe patul făcut 
anume ca să încapă toți, dorm liniștiți. Ei nu ştiu că doi ochi 
mereu  meobosiți și o înimă de mamă mult îngrijată, toată 
noaptea au stat de straje la capul lor, încăleindu-i cu căldura 
dragostei. 

Cel mai mare zâmbește în somn. Desigur visează că ia parte 
și el la jocul minunat cu zânele și Feţii-frumoși din poveștile cu 
care l-a adormit, seara, măicuţa. 

De la locul ei, îi privește fericită și, pe rând, îi sărută pe 
toți, dar numai în gând, căci, altcum le-ar strica somnul. 

După munca migăloasă de-o noapte, cât a stat aplecată cu 
tot gândul peste hârtia care a doua zi era sortită să-i aducă atât 
cu cât să-și mai amăgească lipsurile, nu se simțea prea obosită, 
ba dimpotrivă, didpusă, se apucă de treburile casei. 

O rază de soare s'a furișat, râzând, în camera tristă, oprin- 
du-se să mângâie mai întâi hârtiile de pe masă, apoi toate col- 
țurile întunecoase. Lia a văzut-o, știe cine a trimis-o în casa ei. 
Ar vrea s'o prindă în pumni şi so sărute, dar se mulțumește 
să-i urmărească drumul. Prin ceața ușoară a dimineţii, pornește 
cu ochii în sus, parcurgând drumul făcut de ea, până acolo de 
unde a plecat. Departe și sus de tot, a întâlnit lumină multă, 
prea multă pentruca ochiul să poată pătrunde până la picioarele 
Cerescului Părinte. Mânile îi Sau împreunat ca pentru ru 
găciune — și încet, ca să nu fie auzită decât de cel dorit, a spus : 

— „Doamne, aș ocoli dealurile toate, aș trece înnotând văile, 
aș urca, cu picioarele sângerânde, vârfurile munţilor, iar dacă 
atât n'ar fi de ajuns, o! atunci, fără să ştiu ce este odihna, aș 
înconjura pământul, numai să pot găsi cecace numesc eu fericire 
şi noroc, pentru sufletele acestea, rupte din sufletul meu, pentru 
fiinţele acestea neștiutoare pentru care viaţa începe acum când a 
mea este aprodpe de sfârşit !“ | 

Capul îi căzu greu în cupa făcută din palmele-i mici, albe, 
dar gândurile au prins-o ca "'ntr'o mreajă fermecată, de unde nu 
maj poate scăpa. 

Pentru ochii care au stat treji toată noaptea, pentru cei care 
mau putut plânge, acum în zori somnul este dorit să vină să-i 
mângâie ca să se poată închide. Dav el nu vine. Purtuna gându- 
rilor ține zăgaz izvoarelor din pleoapele tremurânde, — și nu le 
lusă să se apropie. 

Își aminti de viaţa ei de altădată, de belșugul în care trăise. 
Din toată splendoarea acelor zile, nu mai rămăsese decât ea — 
0 jucărie a destinului — și cei cinci copii mărunți, toată averea: 

Din luaul de mobile îi mai rămăsese o canapea, pe care o 
transformase înb'un pat larg ; o masă de scris; două scaune 
un tablou cu rama poleită, care încadra figura soţului — și O 
icoană cu ft. Anton, sub care candela nu înceta să ardă nici- 
odată. Și cărți : un vraf de cărți, așezate întrun colț, piramidă, 
slujind parcă în mod serios la sprijinirea peretelui găunos și 
strâmb. 

Se aciuase aci, într'o casă de la marginea oraşului, — pentru 
a fi mai departe de sgomotul și de bucuriile acestuia, pentru a se 
putea înfrăţi mai bine lipsurile ei cu durerile oamenilor nevoiaşi 
ai mohalalei. Și se simţea bine. Aici toți erau lu fel. Toţi mun- 
ceau din răsputeri numai pentru unul și același scop: de a-şi 
putea ține viața de pe-o zi pe alta. Cei care mai aveau copii — 
și aici mai toate casele aveau, — ce griji ca să-i crească, să-i 
vadă mari, legându-și de ei toate speranțele, făurind în simpli 
citatea lor, cetăţi pline de minuni, în jurul viitorului acestora ! 

De când se mutase aici, în fiecave dimineaţă vedea același 
tablou viu, pe care îl formau grupurile de bărbaţi îmbrăcaţi prost, 
oamenii, netunși, şi cu bărbile crescute, mergând cu merindea sub- 
țioară, la lucru. Apoi femei subțiri ca firul de răchită, livide, cu 
ochii supţi, duşi în fundul capului, îndreptându-se la fel către 

centrul oraşului. Și nu arareori a văzut copii flămânzi cu oasele 
lungi și goale, nespălaţi, luând urma părinților trişti și descu- 
rajaţi. Dintre toate, acesta era cel mni trist și mai dureros tablou. 

Ea îşi trăsese masa de scris lângă fereastra mică nu ca să 
vadă în toată goliciunea ei viaţa asta care nu se oprea de loc, 
care continua să curgă ca o apă, în ciuda tuturor mizeriilor ce o 
sleau ; nu, cica să aibă mai multă lumină, camera neavând decât 
o singură fereastră ! 

De aici, de la masa ei de lucru, vedea toată gloata de 
oameni adunată să-și ducă viaţa parcă în comun, ca într'o cetate 
a suferinții, anume creiată pentru ei şi în felul lor. 

La lumina slabă a zilei, sau la luciul lămpii fumegânde își 
scria articolele menite să-i aducă o fărâmă de putere ; sau, tot 
aici, îşi așternea în rânduri dese și chinuite, gândurile care o 
frământau, gânduri pe cave ar Ji vrut să i le cunoască .toată 
lumea, 

Pe câte din aceste gânduri nu le-a închis, ca înti'un vis 
frumos, în plicuri verzi, trimițându-le pe la diferite publicaţii. 
Dar cele mai multe sau pierdut în indiferența celor care n'0 pu- 
teau înţelege. Se pierdeau așa ca o viață zadarnic trăită, o viață 
de nevoi, lipsită de noroc. 

Uneori această indiferență a durut-o, dar niciodată nu sa 
lăsat înfrântă, știind că toată viaţa este o lungă așteptare. Și mai 
ştia, mai mult ca oricare altă femeie, că este datoare să mun 
cească și să aștepte, deși toată truda nu era pentru sine, ci pentru 
bucuria pe care o întrezărea undeva departe, la un capăt de drum 
lung, pentru copii. Celălalt scris, scrisul în care își depăna ca pe 
un fir de mătase viața, știa că pe nimeni n'o să-l intereseze, toți 
luându-l drept subiect de povestive. De aceca, vesemnată, lăsa să 
treacă zi după zi, ani după ani, până când copiii i se vor face 
mari, când poate măcar unul îi va ajuta să înfrunte cu mai mult 
curaj viforul vieţii, așteptând timpul care să-i aducă bucuria ân- 
trezărită și visată mereu pentru ei, pentru care orice jertfă i sai 
cere, î Sar părea prea mică. 

a 

Rămasă singură, pe când cel mai mare dintre copii avea 10 
ani, fără mici o posibilitate de traiu, a stat dârză, faţă în faţă 
cu cel mai mare dușman al ci, hotăvită să-l învingă, cu Soarta, 

care fusese așa de nedreaptă cu ca. Singură, numai cu durerile 
şi cu lipsurile, a stat la sfat cu toate și și-a zis : 

— „Cel care n'a învățat să înfrunte durerea, înzadar 
așteaptă fevicirea, căci aceasta este fructul răbdării. O mamă — 
gândea — care a învățat să sufere, care nu cunoaște înfrângerea 
în faţa sorții, este mai tare decât orice durere. Așa voi fi eu, 
căci așa mi se cere să fiu 1!“ 

După o viaţă de mulți ani lângă soțul ei, când nu cunoscuse 
nici o lipsă, când nu prea știuse ce sunt necazurile, de-odată, prin 
moartea acestuia, s'a văzut aruncată în vâltoarea unei alte vieţi, 
ascunsă ei până atunci. Toată nădejdea îi rămăsese în munca 
fără șovăire, ca să-și poată astfel asigura câștigul cu care să-și 
crească, gloata de copii. 

Rând pe rând a încercat mai multe feluri de munci, fizice, 
dar cum nu fusese crescută pentru astfel de îndeletniciri, puterile 
au părăsit-o mai repede de cum se «aștepta. 

Intro singură noapte a fost dansatoare într'un local, unde 
lumea petrecea. Imbrăcată luxos, așa ca lucirea hainei să-i poată, 
ascunde tristețea sufletului şi slăbiciunea corpului, şi-a frânt mâ- 
nile și picioarele, ca să fie pe placul celor ce o priveau şi a celor 
ce o plăteau. 

«Dimineața Sa întors acasă obosită și scârbită pănă în 
adâncul sufletului de viața pe care, nevoit, av fi trebuit so ducă. 

Copilul cel mare, simțind lipsa mamei, a stat tot timpul treaz 
lângă frații mai, mici care dormeau, iar spre dimineaţă, când 
somnul îl chema stăruitor, fruntea mică și înfierbântată de gân- 
duri negre și-a lipit-o de sticla geamului rece, rămânând așa 
în așteptarea ci. 

Când a văzut-o venind, privirea î sa agăţat cu toată di- 
speravea de fiinţa ei, ochii blânzi î sau umplut de lacrimi, și 
așa, plângând, a rugat-o să nu mai plece noaptea, să stea cu ei 
acasă, că sunt mici... 

S'a cutremurat toată. O revoltă ucigătoare a izbucnit în 
inima-i chinuită. A plâns împreună cu copilul care îi ghicise gân- 
dul — şi de-atunci nici odată nu sa mai dus. 

Lecţiile de muzică pe care ar fi vrut să le dea, nu erau 
căutate, căci oamenii din jurul ei nu evau născuți pentru muzică, 
de aceea i-au rămas numai copiii pe care-i avea, rând pe rând 
elevi. 

A încercat să coasă. Din zori și până noaplea târziu cosea, 
la lumina slabă, mereu lângă copiii pe care-i vedea cum cresc, 
umplându-i-se inima de fericire. 

Dar toale aceste încercări îi aduceau prea puțin pentru a 
mulțumi şase guri, pentru a-i îmbrăca și încălzi pe toți. Trebuia 
deci să se gândească serios, și cât mai curând, la un câştig care 
să-i acopere toate nevoile. 

Soțul ei fusese un iubitor al slovei. Scrisese pentru el, şi 
pentru alții, coloane lungi, în care îşi aşternea aspirațiunile la un 
loc cu revolta. Avusese o gazetă a lui, care-i aducea atât cât îi 
trebuia pentru întreținerea casei. | 

El avusese ce să scrie. Dar ea ? Ea ce să scrie? Meseria 
aceasta, destul de grea, cerea, ca toate îndeletnicirile, o ucenicie 
destul de lungă, ba poate mai lungă decât multe altele — și mai 
puţin folositoare. Se cerea să se îndentifice cu cele scrise, să 
trăiască la fel ca acei pe care îi descrie... Dar ea ? Să înceapă 
să-şi descrie durerea, să-și cânte toate bucuriile, să-și aștearnă pe 
hârtie toată revolta, ca în felul acesta să poată câștiga ?... Dru- 
înul se prevestea lung și presărat cu nenumărate greutăţi. 

Hotărită totuşi să reușească, a încercat și această atăt de 
pretențioasă ocupaţie. In nopţile pline de frig și de tristeţe, dupăce 
copiii se culcau și liniştea punea stăpânire pe căsuţa ci, se așeză 
la masă și-și scria articolul pentru o gazetă locală. Copilul cel 
mai mare îl ducea dimineața la redacție — și tot el venea cu cei 
câțiva bani primiți de multe ori după lungă așteptare. 

Prin stăruință dârză reușise să se impună — și nu de pu- 
ține ori a avut convingerea că un pic de noroc tot mai există și 
Pentru ec. 

Bucuriile ei erau însă de scurtă durată. Așa fusese sortită, 
se vede. 

Atunci când avticolele îi erau mai mult cevute, îav vevistele 
i le publicau cu mai puţine rezerve, când aceste mici, bucurii se 
uniseră ca să amăgească un suflet ca al ci, avu o puternică dezi- 
luzie. Copilul cel mai mare, nădejdea ci de mai curând, tănjea. 

Boala, cuibărită în primii an ai copilăriei, în trupul fără 
putere, își arăta, de acum, pulerea. Cu fiecare zi care trecea, faţa 
copilului se ofilea, ochii îi străluceau în febre și, trist, abătut, şe- 
dea ceasuri întregi, fără să mai știe de joc. Ar fi vrut ca mama, 
pe care 0 văzuse suferind atâta pentru ei, să nu bage de seamă 

boala lui, de aceea de câteori o vedea că-l priveşte lung, îngrijo- 
rată, încerca să-i zâmbească vesel. Dar înima de mamă nici odată 
nu poate fi înșelată ! Ea le vedea toate acestea și inima le înre- 
gistra, prin tot mai multe răni. 

Ar fi vrut să-și strige durerea, ca s'o audă lumea întreagă, 
deși știa că tot singură va rămâne, iar lumea tot rea și nepăsă- 
toare. Trudită de suferinţă, se așeza la masa-i de scris, singura 
prietenă credincioasă, înșirându-și, în nopți târzii, în fraze lungi 
și triste, tot chinul. 

Sfăntul Anton de de-asupra candelei se uita parcă mai trist 
la ea. Îl dureau oare lacrimile ei, când îl ruga să-i ocrotească co- 
dilul în faţa morții ce se apropia cu pași repezi? 

De-acum trimitea la redacţie pe cel -mai mic, care de multe 
ovi se întorcea cu hârtia mototolită. Articolele îi erau mai puțin pre- 
țuite, găsite prea scurte și neinteresante. 

Ei 

Iarna a trecut, primăvara a venit ca și în alţi ami cu flori 
și cântece de bucurie. In aier, pe câmp și în păduri, peste tot, ve- 
selia domnea ca o regină. Doar în casa ei era plâns. Până la 
marginea orașului, până la casa ei, nu putuse ajunge nici măcar 
una din multele bucurii ale primăverii. 

Intr'o dimineață, copilul bolnav sa stins frângându-se ca o 
floare în calea furtunii. 

L-a plâns, cum numai durerea de mamă știe plânge. Apoi, 
dupăce î-a așternut flori pe mormânt, ca să-i ţină în lipsa ei de 
urât, sa întors acasă, zdrobită. 

In caietul în care aşternea în slove povestea vieții ei în care 
câteva zile nu scrisese nimic, acum, ceasuri întregi, a pătat filele 
albe cu lacrimi izvorite din sinceritatea durerii. Incheiasc ca pito- 
lul unei vieți și a unei mari înfrângeri. 

Că erau cu 0 gură mai puţin la masă, nu se simţea de fel. 


Ea tot atât muncea ! Tot spre dimineaţă, se culca, tot aceleași griji 
o preocupau. 


Când, după un iimp, al doilea copil î-a căzut bolnav, tre- 
buind la fel să-l mute departe, a fost aproape convinsă că Dumne- 
zeu î-a iubit mai mult decât ca, că tot ce a făcut pentru ci, ma 
Jăcut din dragoste deplină. A vrut să-i vadă mari, ca apoi 30 
ajute să-și înfrunte necazurile împreună, iar Dumnezeu, care i-a 
cunoscut gândurile, a pedepsit-o amarnic. 

În povestea care avea să-i oglindească viaţa, a trecut și acest 
capitol, cel mai dureros — greșise şi greșelile se răsbună numai 
asupra făptuitorului, spunea ea acolo. 

- Având pe ceilalți, de care se legase acum nai, mult ca ori- 
când, cu o voință aproape supranaturală, şi-a reluat toate ocupa- 
țiile. Cosea şi scria, fără odihnă. Pornise cu atâta nouă încredere 
să înfrunte destinul, încât tot ce ieşea din mâna și de sub peniţa 
ei erau lucruri minunate. : 

Acum singură alerga din redacție în redacţie, oferindu-și 
gândurile, ca pe niște mărgăritare, tuturor celor care wo înțele- 
geau. Scria numai ceeace simţea. Iși plângea durerile, își cânta 
bucuriile, — speranţele şi le destăinuia, toate ferestrele gândurilor 
și le deschidea, numai și numai pentru a-și asigura un câștig. 

Când, această muncă îi aducea vreo nemulțumire, gândul că 
trei fiinţe mici aveau nevoe de ajutorul ei îi dedea din nou curaj. 
N'o mai durea nici o umilire, mici 0 neîncredere. Inima î sem- 
pietrise și nu mai trăea decât pentru fiinţele-i dragi. 

Când se reîntorcea acasă, de departe îi vedea pe toți trei cum 
stau îngrămădiţi la fereastra mică, așteptând-o să vină încărcată 
cu de toate. Iar dacă se întâmpla să nu aducă nimic, cum se po- 
somorau mititeii ! Atunci, ascunzându-și mâhnirea, îi lua în brațe, 
îi săruta, le povestea ce văzuse pe unde umblase, până când micuţii 
uitau de supărare, pe care avea ea grije so ia de pe buzele și 
„ochâșorii lor, odată cu sărutarea, îngrămădind-o în inimă. 

E 

Au trecut, în felul acesta, ani dearândul. 

Păcându-se tot mai cunoscută, numele ei civcula tot mai des 
în cercurile literare. Revistele, care până ieri îi refuzaseră colabo- 
rarea, acum o rugau să le trimită material. Ilogiile nu mai, con- 
teneau. Coloane întregi îi crau închinate, iar manuscrisele — unele 
de care uitase de mult — și le vedea acum publicate la loc de cin- 
ste, Era fără "ndoială o mare bucurie aceasta, dar ea o simțea 
așa de puţin ! Suferințele fuseseră atât de multe și de lungă du- 
rată încât acum orice recunoaștere, orice merit ce i se atribuia, o 
lăsau vece. Toate erau bucurii venite când nu mai erau așteptate, 

E 

Toamna îşi făcuse apariţia în oraș, cu tot alaiul ci de tri- 
steți şi de nevoi. Val de frunze moarte sbura, mânat de vântul 
rece, în lungul și "m latul străzilor, găsindu-și mormânt în noroiul 

cleios sau în grămezile mari de gunoiu. Păsările triste, cu cântecul 
amuţit în fundul inimilor, stau picotind, cu ciocurile ascunse în 
puful de sub pene, înșivate ca mărgelele pe un fir de aţă, pe sâr- 
mele întinse deasupra străzilor. 

Sunt așa de triste și de abătute, încât nici un sgomot, nici. O 
mișcare nu le deșteaptă din muţenia în care au căzut. Vântul doar 
le lcagănă, — tristă și vece mângăiere pentru ele. 

Plorile, în grădini, au murit toate într'o singură noapte — 
şi acum nimeni nu se mai oprește să le admire. 

Cel mai trist decor pe care ţi-l poate prezenta toamna este de 
sigur moartea naturii, dispariţia florilor. Dar cine s'a oprit vreo- 
dată lângă un cimitir de flori, pentru a le citi tristețea în culo- 
rile veștede, pentru a plânge o moarte așa de frumoasă și de s0- 
ldară ca a lor? Nimeni ! 

Nori grei ca niște bălauri, vestitori de furtună, se plimbă de 
colo, colo. 

Mahalaua este mai tristă acum că altă dată. Sărăcia și tri- 
stețea se pot vedea așa cum sunt, așa cum le trăiește ea. 

Intr'o dimineaţă din toamna aceasta, Lia fu trezită de un 
agomot neobișnuit ce venea din susul străzii. Pemei speriate, de 
mână cu copii nespălați, au îeșit să afle ce sa 'ntâmplat. Ea a 
deschis doar fereastra. 

In urma unei căruţe, o femeie se bocea de moarte. Un copil 
avusese şi îi murise de scarlatină, boală încuibată în toată maha- 
laua. = 

„A doua zi, moartea sa mutat la altă casă, în a treia la fel 
și săptămâni în şir a dus-o astfel. 

Străzile care duceau din mahala spre centru au fost închise, 
așa că toți locuitorii ei erau închiși ca 'ntr'o cetate în cure guverna 
moartea. Orice legătură cu lumea din centrul orașului era între- 
ruptă, 

e 

O editură o awvizase că ar fi dispusă să-i tipărească o lu- 
crare. De aceea se apucă serios de lucru pentru a-și termina po- 
vestea vieții. Nopți întregi stătu încovoiată peste filele caietului, 
făcând corecturile necesare paginilor parcă nesfârșite. 

lutr'o seară, în liniştea mare din cameră, sa auzit un oftat. 
Unul dintre copii aiua. S'a apropiat de el, î-a trecut mâna rece 

peste fruntea aprinsă de boală şi ca un trăanet i-a căzut în su- 
let groaza morţii. 

S'a depărtat speriată, ochii oprindu-i-se pe icoana sfântului 
Anton, care i sa părut că nu mai vrea să se uite la ea. Icoana 
se afumase atât de mult încât din figura sfântului se mai vedea 
doar o umbră neagră. Candela ardea încă, dar lumina ei slabă 
nu mai putea lumina de-ajuns. 

Cu mânile strânse peste înima care bătea speriată, a trecut 
în faţa tabloului cu rama poleită a soțului, să-i ceară sfat și 
ajutor, dar îngrozită s'a dat înapoi. Pentru întâia oară de la 
moartea lui, îl vedea zâmbindu-i vesel. 

Tot gândul și-l îndreptase acum numai la el şi ar fi vrut 
să-i spună toată durerea, dar na putul. Era prea sfârşită de 
multa suferință, iar el î se părea prea vesel ; l-a văzut aproape 
zâmbind... și durerile ei erau prea grele, prea felurite. 

Un țipăt a rupt tăcerea. 

In pat cei trei copii se sbăteau, în febră. 

Târziu dupăce s'a trezit, a trecut la birou, unde a mai tre- 
cut un capitol, cel mai lung și cel din urmă din povestea care 
sfârșea astfel : 

„Cel mai mare bine pe care ni l-a lăsat Dumnezeu este că 
știm când începe o viaţă, fără să știm însă mici când, nici cum 
încetează. Dacă am cunoaște această mare taină, am căuta să în- 
țelegem din vreme rostul vieţii, intrebuințând-o altfel de cum o în- 
trebuințăm cât trăim, ca să nu ne pară rău că n'am știut-o pre- 
țui îndeajuns, când ne vom despărți de ca“. Aici condeiul sa oprit 
brusc, ca după o lovitură prea mare. 

% 

Peste căteva zile, pe străzile ninse proaspăt ale orașului, se 
putea vedea o femeie cu privirea rătăcită şi stinsă, îndoliată, cu 
un caiet în mână, alergând și râzând, strigând ca s'0 audă toată 
lumea, 

„Aceasta « fost viața mea, aceasta este povestea vieții mele I* 
— şi, rup ind filă după filă, le arunca în calea vântului călător, 
ca să î le poarte până acolo, sus, unde o aștepta, făcându-i 
semn cu mâna, o ceată de îngeri. 


Elisabeta Henţia 

Din stânga și din dreapta 
74 


Cine a asistat la vreo masă, cu prilejul întrunirii după un 
anumit număr de ani, ai unor foști colegi de şcoală, îmi vor da 
dreptate când afirm că nicăiri nu-ţi poţi îmbăia sufletul în mai 
multă tinerețe și voie bună ca în astfel de ocaziuni. Mai ales dacă 
nu lipseşte dintre cei întruniți ghidușul de odinioară — şi fiecare 
clasă își are ghiduşul ei — şi dacă acesta şi-a păstrat încă, fireşte, 
prospeţimea spiritului. Retrăieşti la mesele acestea toată sburdăl- 
nicia anilor de şcoală, cu toată nestăvilita expansiune a tinereții 
din pauzele de după orele cu atmosfera sufocantă sau din cele 
ale unor dascăli mai puţin îmbumbaţi, mai puţin ceremonioși, — 
din orele câte unui Bachus în loc de Jupiter. 

Câte n'auzi aci şi despre dascăli şi despre foştii elevi!... Fie- 
care ştie spune ceva ce face hazul tuturor şi fiecare amintire chiamă 
altă amintire. Buna dispoziţie e la largul ei. Râsul nu mai conte- 
neşte. Inşişi chelnerii uită de ora înaintată din noapte şi par'că re- 
gretă când clienții — clătinându-se de hohotul pe care-l mai stâr- 
neşte, de adio, la plecare, cel mai înzestrat dintre ei cu darul humo- 
rului — își cer pălăriile să plece. 

Când mă gândesc la unele din aceste întruniri, am parcă 
şi acum sensaţia de durere în fălci şi în mușchii pântecelui, 
pe urma prea multului râs de-atunci. Şi ca să nu mă taxaţi cumva 
de egoist, dacă nu Vă comunic şi d-voastră câte ceva din cele 
auzite, iată aştern câteva pe hârtie. Deşi, Vă previn, că cele pe 
care Vi le pot povesti n'o să aibă efectul aşteptat de d-voastră, 
lipsindu-Vă cunoaşterea celor vizați — ceeace constituie un ele- 
ment esenţial în producerea efectului dorit —, a atmosferei în care 
s'a consumat cazul şi, mai ales, talentul celor care au reactualizat 
scenele. 

Fără prezenţa și contribuţia acestora, le piere tot farmecul, 
tot hazul. 

Totuşi, întemeiat nu pe darul meu de evocare, prea sărăcuţ, 
ci pe puterea de imaginaţie şi invenţiozitatea d-voastră — mai cu 
seamă că e vorba şi de câteva amintiri de-ale mele —, mă execut. 


Elevii clasei a VIl din anul şcolar 1892/93 s'au purtat scanda- 
los într'o pauză, după care urma ora profesorului N. Pilţia, fie 

iertat. Aspru în tinerețele sale, profesorul Pilţia o muiase binişor 
cu severitatea la bătrâneţe. Şi băieţii atât aşteaptă: să simtă că 
ți-au slăbit resorturile voinţei, ale energiei... 

Când din norul de prăfărie se desluși pe catedră figura pro- 
fesorului intrat în clasă fără de veste și delicvenţii văzură câtă in- 
dignare îi oglindia faţa, rușşinaţi par'că de propria lor neruşinare, 
căutară pentrecute să se cufunde cât mai repede în bănci, — subt 
bănci chiar, unii. 

In liniştea desăvârşită care urmă, stridenţa giasului de pe ca- 
tedră, dupăce-şi epuiză dicționarul epitetelor ornante de circum- 
stanță — din care nu lipsi invocarea nevinovatelor şi inofensivelor 
dobitoace domestice: boii, măgarii, porcii — culmină în apostrofa, 
subliniată cuvânt cu cuvânt de toată revolta părintelui sufletesc : 

.. „Şi slujnica mea ştie mai multă cuviință ca voi!...“ Şi 
ochii bătrânului dascăl alergau dela elev la elev, pipăind şi cântă- 
rind partea de vină a fiecăruia, 

- De-odată, tocmai când tăcerea, în care se prelungi descărca- 
rea nădufului, deveni sufocantă, dintr'un colţ, sprijinindu-se pe 
palmele lipite de bancă, se ridică, pe jumătate, cu spatele încovo- 
iat ca subt o povară, elevul L.,.. — azi el însuşi profesor — în- 
cumetându-și, cu o prefăcută dar adorabilă naivitate, întrebarea: 

— Mă rog, domnule profesor, tot pe Viţa o aveţi?..,, 

Dacă aţi văzut vre-odată plesnind struna prea întinsă a a unui 
violoncel şi aţi auzit pocnetul şi apoi sbârnăitul prelung al cutiei 
de resonanță, poate Vă veţi putea face idee de ceeace a urmat, 
căci eu n'am mijloacele necesare sensibilizării prin cuvinte a atmo- 
sferei create de întrebarea neaşteptată a „Gauner“-ului de L. 


In anui Domnului.... — povesteşte un alt „jubilant* — 
aveam un camarad de clasă foarte neastâmpărat. Pe nume C...an 
Nu putea sta locului nici cât stă un câne pe șezut. Din pricina 
asta, genunchii lui luau adeseori contact cu podeaua din care ie- 
şiau nodurile ca ochii din orbitele celor suferinzi de boala Base- 
dow. Ne mai vorbind de lungitul urechilor. 

Odată, ce face ce nu face — V'am spus-o că era piper -— 
ajunge iarăşi să fățuiască podeaua cu pantalonii lui destul de sub- 
țiați de-atâta frecătură. Căci nici cât era în genunchi nu-l lua locul, 

Noi, cu Ochii mai mult la el decât la profesor. Nu fără mo- 
tiv, li cunoşteam invenţiozitatea şi aşteptam nerăbdători să vedem 
ce-i mai plesneşte prin căpşor. Şi nam așteptat mult. Nefiind prea 
agreabilă odihna pe rotule, C...an, ca să abaţă atenţia dela sine, 
cu scopul de a se mai putea ridica de pe genunchi și a mai pu- 
tea sta pe vine, dădu în clasă drumul unui greier, pe care-l avu- 
sese ascuns în buzunar. | 

Greuruşul scăpat de la „secret“, dădu busna spre catedră. 

DI Duţu — aşa-i spuneam protesorului — prinse gestul şi 
intenția şi, repezindu-se la C...an, cu mistriile pălmilor îi aliniă 
fălcile când spre gângania grăbită, când spre clasa ridicată în pi- 
cioare ca să poată urmări pe .trubadurul nocturn. 

— Ce faci măi pezevenchiule? — ţipă domnul Duţu la el. 

— Am vrut, mă rog, să-] bag în botanică şi mi-a scăpat, — 
miorlăi micul fariseu, simulând lacrimi şi înlocuind batista cu da- 
sul palmelor. Norocul lui că prin felul cum s'a exprimat (vroia să 
zică: în cutia de gândaci), a stârnit un hohot căruia nu i-a putut 
rezista nici di Duţu. Cu fața iluminată, în loc să-i mai „văcălu- 
iască“ o pereche de palme, l-a trimis la loc, integrându-se şi el 
cu basul lui sonor, în corul râsului nostru fără surdină, de ber- 
becuţi sburdainici, 


Ă propos de statul în ghenunchi! — întoarse privirile conme- 
senilor spre sine, un altul. 

In cl. III, anul şcolar 1920/21, aveam şi noi un argint viu, 
asemenea [ui C...an, pe $. 8.... 

In clasă, nici un loc neocupat. Aşa se nimerise în anul acela. 

Intro zi, dirigintele clasei, profesorul S$., găseşte în banca 
primă, în loc de trei — pentru câţi era loc — patru inși. Venise 
un elev nou care, neavând loc, se icuise între doi vecini. Unul din 
ei era S S., care nu se simţia de loc bucuros de strâmtoarea în 
care trebuia să şadă. De aceea, de abia intră dirigintele şi el îi și 
monopoliză atenţia, scoțându-i ochii cu degetele 'ntinse spre ca- 
tedră. 

— Ce vreai? — profesorul către el. 

— Mă rog, domnule profesor, a mai venit un băiat şi n'avem 
loc patru inşi în bancă. 

— Tu să taci! — se răstește vecinul la e!, trăgându-l de 
surtuc, Apoi, către profesor: 

— Lăsaţi-l aici, domnule profesor, c'avem loc. S...u şi aşa 
e mai mult afară, în genunchi, decât în bancă. 

S...u, firește, a amuţit roșu-sfeclă, dar a căpătat în schimb 
glas, clasa. Bineînţeles nu glasul dorit de $...u. 


— Fiindcă e vorba de anul 1920, se vă spun şi eu una,—se 
grăbeşte vecinul povestitorului, ca să nu i-o ia altul înainte. 

In cl. II, acelaşi an — începe acesta — se citise din Costa- 
che Negruzzi scrisoarea în care se zugrăvește portretul boierului 
trăit la țară, cu acel nu știu ce al lui „care te face să râzi 
cum îl zărești“. 

Se spunea acolo, că abia sosit în Iaşi, prima lui grije a fost 
să se ducă la Miculi să-și cumpere o lorgnetă, prin care să se 
uite seara prin lojile teatrului. A doua zi însă, întrebat despre 
piesa reprezentată, confundă felul piesei cu autorul ei, spunând că 
s'a dat comedia lui Vodevil. 

Profesorul B. explică elevilor, potrivit puterii lor de înţele- 
gere, că vodevilul e o scurtă și ușoară piesă teatrală întrețesută 
cu cântece, dând ca exemple pe Cinel-Cinel, Arvinte şi Pepelea, 
Florin şi Florica de V. Alecsandri, piese pe care unii elevi le cu- 
noşteau, fiind jucate de diletanţi în satele lor. Apoi, pentru con- 
trolul felului cum au fost înţelese explicările lui, puse pe câţiva 
inşi să mai repete cele spuse de el. 

In timpul acesta, sufletul lui N. B..lea hoinăria în afară de 
şcoală, prin pajişti însorite, deşi ochii lui erau fixaţi asupra profe- 
sorului. Acesta însă, bun psiholog, i-a remarcat din vagul privirii 
absenţa atenţiei şi, a doua zi, când veni vorba de vodevil, îi alungă 
brusc visarea cu ochii deschişi: 

— la spune-ne B.. lea, ce e vodevilul? Şi prin ce se face 
de râs boierul „ținutaş ? 

B..lea, după oareşicare ezitare, înfiripă un răspuns care-l 
trecu, de-odată, la nemurire: 

— Vodevilul este copilul iui Vodă ! 


— Să vă spun şi eu una în legătură cu Costache Negruzzi! 
— se îmbulzi la vorbă un alt „jubilant“, înainte de a se liniști 
valul de bună dispoziţie stârnit de răspunsul lui B .. lea. 

„In anul şcolar 1925/26, elevul C..bu din cl. IV, recapitu- 
lând biografia lui C. Negruzzi*), aminti între alte multe funcțiuni 
pe care le-a avut acesta, şi pe cea de... episcop. 

Privirile elevilor care urmăriau cu atenţie răspunsul lui C.. bu, 
ricoşară, întrebătoare, de la interogat spre catedră. 

— Da pe ăsta bine l-ai înzestrat, C.. bule. Numai pașă nu 
l-ai făcut, — interveni profesorul B. De unde ai scos povestea 
cu episcopatul? V'am spus eu că Negruzzi a fost episcop, sau 
se spune în carte lucrul acesta? 

— Nu, domnule. profesor. In carte se spune că a fost epi- 
irop, — se grăbeşte C..bu cu lămurirea. 

— Atunci cum se face că-l îmbraci în ornate de episcop? 

C..bu, plecând capul, ruşinat: 

— Mi sa părut prea puţin, domnule profesor, slujba de 
epitrop pentru un om ca Negruzzi. 

Bietul băiat, nefiind atent la lămuririle date de profesor în 
ora precedentă, se gândi la epitropii ţărani din satul lui. Habar 
mavea ce 'nsemna pe acele vremuri a fi epitrop la Sf. Spiridon! 


— Asta ca asta! — băgă altul pe moară — e vorba doar 
de un băiat de 14 ani. Ce să aștepți de la o minte atât de crudă? 
Dar ce ziceţi de fostul meu coleg C. ]., care în 19i2 — în 
cl. VI! — ne pocni cu următoarea variantă a strofei a opta din 
elegia lui Eminescu „Mai am un singur dor“: 
Cum n'oi mai fi pribeag 
De-atunci înainte 
Mor Troienii cu drag 
Aduceri aminte. 
Faţa, dilatată de râs, mi-o simţii de-odată stropită de fârâme 
de mâncare şi de boabe de salivă. 
Vis-ă-vis-ul, neaşteptându-se la această interpretare a versului 
lui Eminescu AM SE troieni cu drag), îşi dispersă pe fețele noastre, 
_gata-gata să se 'nnece, conţinutul bucal care era tocmai pe cale 


de-a fi înghițit. 
— Ceeace a potențat hohotul clasei — continuă evocatorul 


răspunsului lui C. ]. — m'a fost însă atât „rectificarea“ versului 
al treilea, ci mutra încruntată pe care o opuse colegul meu fețelor 
noastre strâmbate de râs. 


*) Autorilor pieselor cetite li se da pe atunci și câte o scurtă biografie, 
Nu ştiu dacă mai e și azi în uz acest obiceiu, 

— Ho-hooo... Staţi că simpaticul C. ]. îmi scoate şi mie în 
unda amintirii câteva răspunsuri la fel de hazlii, — se ridică din 
colţul lui de masă unul din seria cea mai veche a celor întruniți. 

„Tot în cl. VI, pare-mi-se în anul şcolar 1915/16, colegul 
F...., răspunzând la poetică despre rimă şi felurile ei, ne lămu- 
ria într'o oră că rimele pot fi: împărechiate, îmbrăţişate, încruci- 
șate şi amuculate“ 1) 

—Va să zică „rime cu muc“, — sbârnăi dintro bancă, stâr- 
nind mare ilaritate, o voce răgușită. 

„lar o elevă — continuă povestitorul — (pe atunci erau şi 
câteva eleve printre elevi), declamând la o producție teatrală din 
Şcheii Braşovului poezia „Regina Ostrogoţilor“, cu voce colofonată 
şi cu multă siguranță și prezență de spirit, isbucni revoltată la 
versurile: 

Mi ai ucis pe 'ntâiul feşnic 2) şi râdeai că lumea plânge 

Când de barba lui căruntă spada ţi-o ştergeai de sânge... 
rămânând foarte surprinsă şi topindu-i-se tot curajul când văzu 
că publicul în loc să plângă, râde. 

Tot aşa o scrinti, în cl |, camaradul |. V...a, recitând din 
poezia „Pace“ de O. Goga, strofa: 


Numai moșul povestește 
Așezat pe faţa vetrii 
Dumitriţi3) de-o pildă veche 
II ascultă doi cumetri. 


„De ce tocmai dumitriți şi nu ioniți sau nicolăiți“ ? — întrebă 
profesorul. 

Căpăţina camaradului rămase însă cu receptivitatea complet 
paralizată, incapabilă de-a înțelege rostul observării profesorului. 
O prinserăm însă noi, ceilalți, și din acea oră lon V. deveni Du- 
m tru V. — îşi încheie vorba împrospătătorul „precocilor“ săi foşti 
colegi, creatori de cuvinte nouă. 


— lan dă-mi şi mie nişte complimente directe d'ăstea. 
Par'c'aş conjuga și eu un verb reflexiv! — se auzi, în liniștea 
scurtă care urmă, vocea unui conmiliton, adresându-se chelnerului 
care adusese vecinului său nişte clătite. 


1) Pentru acumulate. 2) Pt. sfetnic. 3) Pt. dumiriți. 

— Ce spui Gogule? — se”ntoarseră cu toții spre cel care 
abia-şi încheie fraza. 

-— Cum, nu cunoaşteţi păţania profesorului B...a cu elevul 
Cate ță? 

— De unde s'o cunoaştem ?/ 

— Păi atunci să v'o spun. 

In cl. 1], la ora de română, se trata felul verbelor. Se ajun- 
sese la cele reflexive. (Atunci se făcea mai multă gramatică decât 
acum). 

„Verbul reflexiv — spunea profesorul — arată o lucrare care 
se întoarce asupra celui care o face. Va să zică, subiectul e şi 
compliment. De ex: mă spăl. Cine face lucrarea? Elevii: Eu. — 
Pe cine spăl? Elevii: Pe mine. Profesorul: Deci, cum spuneam: 
cel care face lucrarea e şi subiect şi compliment. In cazul acesta, 
compliment direct. Căci poate îi şi compliment indirect. D. ex.: 
îmi dau în petec. Cine? Elevii: Eu. — Cui? Elevii: Mie. 

Şi profesorul mai înşiră câteva verbe ca: mă îmbrac, mă tai, 
mă laud.... | 

5 Co ceia ță! — se adresează apoi unui elev — care verb se 
numește aşadar verb reflexiv 2“ 

„Verb reflexiv se numeşte verbul care arată o lucrare ce 
se'ntoarce tot asupra celui care o face“. 

„Bine. Dă-ne şi-un exemplu !“ 

C.....ţă, lingându-şi buzele, dupăce-şi descreţi fruntea : 

„Eu mânc plăcinte“. 

— De aceea cereai și tu complementul clătitelor? — îl în- 
trerupse pe povestitor cel care „conjuga“ deja, dar numai în per- 
soana primă, porția servită. 

— Păi de ce credeai? Vreai să uit toată gramatica învățată 
în liceu? 

— Zi: repetitio est mater studiorum. 

— La mintea omului. 


= 


— A propos de profesorul B...., se mai îndeasă unul cu 
amintirile sale. 

Tot în cl I şi tot la prof. B. care era şi dirigintele clasei, 
elevul Bolintineanu îi spune într'o zi că Teodorescu, un elev din 
cl. Il de comerţ, ar fi spus că nu-i nici raiu, nici D-zeu. 

„Nici m'o să-i ajute D-zeu aceluia“, — căută profesorul să-i 
întărească credința lui Bolintineanu. 

„Da a ieșit tot cu „bine* şi-i cel mai tare din toate comer- 
cialele |“ — ripostează, prompt, judecata lui Bolintineanu. 


„In aceeaşi clasă — sare altul cu groşiţa lui — amicul A. 
ia scos la tablă în ora de matematică. 

— Câte chilograme are? — îl întreabă prof. P. Dima, punân- 
du-i înainte o greutate. 

Amicul meu ridică din umeri. 

— „Da cetește mă că-i scris pe ea!“ — se enervează de pro- 
stia lui un coleg de bancă. (Era o greutate de 5 kg). 

„Dec, aşa ştiu şi iol* — îl repede dispreţuitor interogatul, 
în hohotul general al clasei. 

% 

Profesorul B..... râdea în rând cu foştii lui elevi. Râdea 
și întineria Retrăia scene umbrite de vremuri şi, uitând de dife- 
renţa vârstei dintre el şi cei din juru-i, se simţia par'că coleg cu 
aceştia, din anii prin care-l purta amintirea. 

— „Numele acesta îmi împinge în pervazul aducerii aminte 
o întâmplare mai veche, mult mai veche decât cele la care aţi fi 
putut fi martori d-voastră. Mai veche chiar decât anii mei de 
şcoală“ — se lăsă prins profesorul în mreaja amintirilor foştilor 
săi elevi. 

Tineretul își opreşte măcinişul, cedând rândul fostului lor 
dascăl. 

„Intâmplarea datează — continuă acesta — de pe vremea 
când elevii de liceu nu erau cruzi ca cei de azi, ci feciori cu 
barbă şi musteți: flăcăi de însurat. Eu am auzit întâmplarea de la 
un profesor mai în vârstă, căruia-i fusese dascăl profesurul în cauză 
şi care cunoscuse şi pe elevul delicvent, — pe „eroul“ nocturn de 
care va fi vorba, — privit de ceilalți elevi cu respect şi invidie. 

Intro zi de școală — se apropie apoi povestitorul de mie- 
zul subiectului - profesorul David Almăşianu, se pomeni'n clasă 
(dacă nu mă 'nşală memoria, în cl. [V) cu un individ încruntat, 
Toşu-roşu şi gata să-şi expectoreze năduful în vorbe tari. Intrase, 
cum s'ar zice, cu ușa'n casă, fără introducerea vreunei bătăi în ea. 

Almăşianu, ghicind îndată că e vorba de vreun „caz grav“, 
în loc să-l ia cu furca lungă pentru conturbarea lecţiei, l-a luat 
domol, părinteşte, bineștiind că vorba dulce, mult aduce. 

— Da' ce năcaz te-aduce la noi, bădică ? 

Individul, sforțându-se să-şi ţină revolta vie, neînmuiată de 
vorba liniștită, bună, a dascălului, izbucni: 

— Om cu drumuri, cu treburi, azi noapte, venind mai târziu 
acasă, am mirosit că e cineva la nevastă-mea. Până să pătrunz 
însă în casă, că uşa era *ncuiată, hăndrăiăw” o sărit pe fereastă şi 
s'o tochit în întunericuw din dosu' căsii. 

— lan auzi, ticălosul de el! — îi compătimi Almășianu. 

— Norocuw' lui, că de puneam mâna pe el, îi suciam gâtu' 
ca la o vrabghie. Ştiu că m'ar mai hi călcat casele oamenilor... 
Cataroiu "n gâtu-i!... 

— Nu i-ar fi stricat secăturii! — îi dă dascălul în glas, fă- 
când şi el pe revoltatul. 

Da' de ce-ai venit tocmai la noi să te plângi? — îl întrebă 
apoi, ca să curme mai repede scena. 

— Păi am înţăles c'ar hi dintre ăştia de-aici! — răspunde 
insul, arătând cu capul spre mustăcioşii din banca ultimă. Şi-am 
venit să punem mâna pe el. 

— Il cunoşti ? 

— Nu-l cunosc, că de l-aş cunoaște, n'aş mai hi venit io 
p'aici! găsiam io ac de cojocw' lui... Am venit să-l dovedim! 

— Cum să-l dovedim dacă nu-l cunoşti ? 

Individul, vârînd mâna subt aripa surtucului şi scoțând ceva, 
adause: 

— Uite, în graba cu care-o spălat putina, şi-o uitat în casă 
căciula. 

— Aşa?... „Toţi în picioare!“ — strigă profesorul către 
elevi, făcând iarăşi pe revoltatul. Apoi: „Fiecare îşi va pune'n cap 
chipiul, pălăria sau căciula, — care cu ce-a venit la școalăl*. 

Nici unul n'a rămas însă în capul gol, — cum credea el. 

— Cum vezi, fiecare-şi are acoperemântul lui, — se 'ntoarse 
apoi către oaspele nechemat, par'că bucuros de constatarea făcută. 
O fi din altă parte vinovatul... 

— Ba o 'mprumutat, ticălosul, căciula altuia, ca să nu-l pu- 
tem dovedi. 

— Crezi? 

— De bună samă. Că cel care mi-o spus, știe el ce ştie: 

— lan auzi! Da” mare şmecher, păcătosul!... 

— Să căutaţi să-l dovediţi cu căciula asta. [-o hi cunoscând-o 
doar careva |... Că almintrelea îmi fac io dreptate! — îşi deşertă 
revolta bietul om. 

— Dacă asta-i căciula lui, las'o d-ta aici, ca să-l putem 
urmări. Şi să ai toată încrederea, că de-l vom prinde, vai de zi- 
fele lui, — căută să-l mulcomească profesorul Almășianu. 

Şi'n vreme ce reclamantul sendreptă spre uşe vrând să iese 
din clasă, profesorul, cu expresia feţei contrastând izbitor cu 
glasu-i sacadat de indignare, răspică apăsat: 

— Las” că-l vom învăţa noi, ca altă dată... — şi aci, în- 
dreptându-şi privirile spre mustăcioşii din banca ultimă şi punând 
surdină vocii, adăugă —: să-și ia și căciula când mai sare pâr- 
leazul. 

— Aşa, domnule, Că părinţii nu-i dau la şcoală ca să sară 
stoboarele şi să strâce casele oamenilor! — răsuflă, mai uşurat, 
cel cu coarne, înainte de a 'nchide uşa după el. 

— „Indulgent dascăl !“—riscă un conmesean observația, după 
potolirea hazului produs de pointa finală. 

— „Cu vlăjganii de-atunci, ce putea să facă ? Vorba aia: de 
silă, bucuros. 

Când flăcăi de anii milităriei, ca elevii de-atunci, te adu- 
ceau în situaţii ca aceea în care a fost pus Almăşianu, — treacă- 
meargă. O mai înţelegi. Dar când te aduce 'n corn de capră 
câte-o mucozitate de 12-13 ani, ce te faci?“ 

— Aţi avut şi cazuri de-acestea? — îndrăsneşte unul să 
dea glas curiozității. 

Voiu fi avut şi eu. In amintire îmi stăruie însă cazul unui 
coleg mai b'trân, al profesorului 1. 

— Cum a fost? — insistă curiozitatea tuturora. 

— Cum să fie?... Intr'o oră de ştiinţe naturale, se ridică, 
așa tam-nesam, un elev din cl. II şi puse profesorului întrebarea: 

„Vă rog, domnule profesor, cum se "'nmulțesc mamiferele 2* 

— Fac pui vii! — avansează un jubilant răspunsul. 

— Da, decât în cazul acestui răspuns, elevul ar fi continuat 
cu întrebările, pe carele va fi avut formulate gata, fiindcă, proba- 
Dil, a fost pus la cale de alt elev mai mare să'ntrebe ceeace 
a'ntrebat, — îl lămuri povestitorul, 

Profesorul |. a fost mult mai tranşant. 

— Ce i-a răspuns? — glăsui iarăşi curiozitatea generală. 
—. Să 'ntrebe pe mumă-sa... 

— Ingenios răspuns... Admirabil... Ha-ha-ha... 

Și geamurile acompaniară vibrările toracelor. 


— Dar de pățania profesorului P. aţi auzit? -——  căută 
„contrapunctul“ să concentreze asupră-şi luarea aminte. 

— Care păţanie? — se aude de pretutindeni. 

— Păţania de când cu însurătoarea. 

— Zi dom'le! N'o ţinea 'n guşe! Trebue să fie veche de tot, 
că noi, ăștia de mai dincoa', nici nu l-am apucat pe P. Doar 
din gura bătrânilor dacă am mai auzit câte ceva despre el. 

— Veche, căci și eu o ştiu de la un bătrân, fost elev allui. 
Vo spun, deci, aşa cum am auzit-o de la acesta. 

Profesorul P., ca tot omul care vrea să fie considerat om 
întreg, se 'nsurase. Dar în loc să procedeze ca toată lumea, în 
asemenea caz: să-şi ia un concediu şi să plece pentru vreo lună 
de zile încotrova, rămase'n Braşov, şi-a doua zi după cununie 
se "nființă la lecţii. | 

Băieţii — vă ?nchipuiţi! — când l-au văzut palid, nedurmit, 
au început să-şi dea coate. P. se făcu însă că nu-i observă. 
Se făcu cât se putu. Căci de la o vreme telegramele clipirilor din 
ochi şi şopotele cu ”nţeles încărcară întratât atmosfera de explozi- 
bile, încât, ca să se prefacă 'n scrum toată disciplina, toată auto- 
toritatea profesorului, nu mai lipsia decât schinteia. Țâșni și acea- 
sta. De după paravanul palmei, un drac împelițat pufni ca o ba- 
toză. O singură dată. i-ar fi fost de-ajuns ca să incendieze în- 
treaga clasă, dacă intervenţia rapidă a profesorului mar îi oprit la 
timp propagarea focului. 

— De ce râzi, flăcăule? — îi înştăcă, scurt şi energic, pro- 
fesorul. 

„Flăcăul“, — căznindu-se să nu pufnească din nou — mâlc!,., 

— De ce-ai râs? — își repetă profesorul, mai energic, în- 
trebarea. . 

„Flăcăul“, tot tac-mă-chiamă. 

— Nu "nţelegi româneşte? — şi P. porni spre el. 

— A spus ceva R. despre d-voastră. De aceea am râs, — 
se 'ncumetă băiatul, văzând că se 'ngroaşe gluma. 

— Ce-a spus? — se răsteşte la el, enervat, profesorul. 

— Nu Vă pot spune, domnule profesor, — repetă, hotărit, 
elevul. 

— Cum? Nu poţi spune?... Te-oiu face eu să spui, măga- 
rule!... — şi ?ntinse mâna spre el. 

— Vă spun afară, domnule profesor, — șşopti elevul, când 
îi simți mâna'n ceafă. 

— Să vii imediat cu mine! — ţipă profesorul lipsit de pre- 
cauţiune şi ieşi pe uşe. 

Băiatul după el. 

Afară, între patru ochi, cu respiraţia tăiată: 

— De ce-ai râs? 

Băiatul, cu inima bătându-i în tâmple, tot tac-mă-chiamă. 

— Dacă nu spui, vei fi eliminat din şcoală! —îi prevesteşte 
P. amenințător pedeapsa care-l aşteaptă, dacă nu vorbeşte. 

Elevul, pus în faţa acestei alternative, se execută. Roşu până'n 
sfârcul urechilor, cu privirea'n pământ, mototolind aripa surtucului, 
trădează vorbele vecinului său, — vorbe pe care inteligenţa ceti- 
torilor le ghiceşte, desigur. 

Părintele sufletesc, cu obrazul văpaie, din ceară cum era, a 
uitat de lecţie. Ca un val de vânt care-ţi dă busna pe uşe, răsări 
în cancelaria profesorilor. 

Aici, tot neprecaut, în ilaritatea colegilor, istorisi, cu o ado- 
rabilă naivitate, „cazul“, — încheindu-şi „referatul“ cu informaţia 
care deschise robinetul lacrimilor şi celor mai îmbumbate serio- 
zități dăscăleşti : 

— „Şi nu mi-ar fi năcaz, dac'ar fi adevărat... 


Se strânsese atâta voie bună, încât se simţi nevoia descăr- 
cării ei în „întonarea” unui cântec. Şi la un semn al azi surului 
„cantor loci“ de odinioară, jubilanţii svâcniră ?n picioare cutremu- 


rând geamurile uriaşe e restaurantului: 
Vivat Academia, 
Vivant profesores.,. 


Când ne-am despărțit, erau mai aproape zorile zilei decât 
miezul nopții. 
S. Tamba 

Dări de seamă 


Horia Teculescu: V. Onifiu. Un educator deschizător de 
suflete şi ziditor de idealuri. Viaţa şi opera. București, Casa Şcoa- 
lelor, 1937 p. Xl— 397. Lei 70. 

Anii 1914 1916 au frânt vechea gardă de profesori ai lice- 
ului „Andreiu Şaguna“ din Braşov. 

L-am văzut plecând pe Sandi Bogdan şi dus a fost. Plecat-a 
profesorul V. Micula şi războiul nu ni l-a mai retrimis. Cel atât 
de tânăr, dascălul D. Nistor îşi doarme somnul undeva, departe. 
Impărăţia ni l-a cerut şi pe Aurel Ciortea şi alții încă, în haine 
de cătană s'au dus să apere o împărăție care nu era a noastră. 

Tit Liviu Blaga ne moare bolnav, iar cei rămaşi, în toamna 
care-a făcut să intre'n istorie tranşeea morţii dela Bartolomeu, 
şi-au tăiat drum peste Tâmpa spre Țară şi i-am întâlnit apoi în 
Moldova anilor de rezistență şi de nădejdi. 

Cei cari au murit pe front vor fi dus cu ei vraja visului ne- 
mărturisit, iar cei cari au scăpat au trăit visul aievea. 

Doar unul — stâlp vechei gărzi, — a căzut, stejar în plină 
furtună, fără mângăierea de-a fi auzit odată măcar glas de tun fă- 
când să hăue codrii dinspre Carpaţii despărțitori de neam. 

lar anii trecură, 

Și anii au aşternut uitare peste cei mulți, dar tot anii au con- 
sacrat valori. Unul care i-a fost elev, de bună seamă, a prins con- 
deiul în vre-o seară de pioasă aducere aminte, iar într'o zi, din 
teascurile unei tiparnițe apăru omagiul pe care atâtea generaţii de 
elevi îl datorau dascălului între dascăli: Virgil Oniţiu 

Elevul, azi profesor el însuşi şi director de şcoală, dl Horia 
Teculescu, ne-a dat astfel o monografie care n'are nici un cusur 
spre a fi dată pildă celor ce se vor încumeta să scrie despre alţi 
„Indrumători de la Braşov”. 

In introducere, scurtă dar eloquentă privire asupra Braşo- 
vului cultural. Activitatea lui Oniţiu față de trecut, e în continuare 
astfel. Urmează o notiţă biografică pentruca, în capitolele urmă- 
toare, cei cari nu l-au cunoscut, ce-i cari nau avut neasemănata 
fericire să-i fie elevi lui Virgil Oniţiu, să facă cunoştinţă cu direc- 
“torul, educatorul, oratorul, istoricul literar, îndrumătorul social, li- 
teratul şi răspânditorul culturii, cu un Oniţiu reînviat de di Horia 
Teculescu în pagini de obiectivă istorie literară şi totuși calde prin 
partea de suflet pusă de autor în studiul vieţii şi operii unui om, 
îndrumător de generaţii. Scrisul dlui Horia Teculescu din capitolul 

„A fost odată un dascăl* actualizează problema profesorului de 
azi, tot -mai departe, parcă, de rostul lui. Deschizătorii de suilete 
şi ziditorii de idealuri ai impresia că fac parte din alte vremuri. 
Unui virgil Oniţiu, devotat şcolii şi elevilor, ca profesor, societăţii 

ca om, neamului ca Român, nu-i găsim corespondent în lumea 
noastră. Nu, pentrucă chiar dacă realizările celor de-acum pot 
depăşi pe cele trecute, profesorul, omul şi Românul în acelaşi ins 
cârmuitor de suflete se întâlneste tot mai rar. E, aceasta, poate 
numai o impresie lăsată de volumul asupra căruia seri întregi gân- 
durile răscolite de viaţa şi activitatea directorului de școală braşo- 
vean, au continuat cetitul și dincoio de rândurile tipărite. 

La începutul anului 1915 mă văd elev, undeva prin fundul 
sălii festive, o fârâmă de om cu ochii ţintă pe inscripția ce mai 
stăruie şi azi acolo: Litteris et virtuti. Vorbeşte Virgil Oniţiu: „De 
aceea acum, când inaugurăm acest an şcolar, vă îndemn, dragii 
mei, iară și iară... să ridicați inimile la Dumnezeu... să nu pierdeţi 
drumul drept pe care azi porniţi“. 

Aşa vorbia dascălul ziditor de suflete, despre care di Horia 
Teculescu bun îndemn a avut scriind o carte. 

lon Colan 
Ei 

T. Neş: Oameni din Bihor (1848-1918). Oradea, 1937. Pp. 
652 (format 23'/,X15 /:) Lei 350. 

Directorul liceului din Oradea a dat culturii românești o 
carte de valoare. Ea cuprinde, în 652 de pagini, frământările noa- 
stre la graniţa de vest a neamului, timp de 70 de ani. Este, evi- 
dent, capitolul cel mai important din trecutul aceslei regiuni, când 
euergia rasei se cheltuia în sbaterea pentru conservare, în dorni- 
cia de afirmare şi, uneori, se risipea în lupte sterile şi chiar în 
acte de trădare a intereselor generale. E 'ntreagă povestea sbuciu- 
mărilor din Ardeal în preajma întregirii, deşi autorul mărturisește, 
Ca "'ncercat să scrie numai „o istorie regională“. 

In cele „trei cuvinte” introductive ne lămureşte îndemnul şi 
intenţia cu care a pornit la scris, apoi ne arata isvoarele utili- 
zate. Paginile cărţii „s'au zămislit dintr'o obligaţie impusă de 
calitatea noastră de director al liceului Em. Gojdu“, iar intenţia a 
fost să araie: „cu ce a contribuit Bihorul la mişcarea generală 
politică ori culturală ?“. 

Urmează schiţarea cadrului lucrării şi împărţirea epocei în: 
Perioada naţionalismului oportunist (1848—1881), perioada atoniei 
politice (1881—1905) şi a naţionalismului intransigent (1905—1918). 
Pe lângă aceastâ împărţire cronologică, se mai face una topogra- 
fică: curentul răsăritean („cu Viena contra Budapestei“) şi cel 
apusean (care căuta „o înţelegere cu Maghiarii“); amintindu-se 
şi un al treilea curent: politica arhierească. 

Oricât ar uşura expunerea aceste clasificări, nu le găsim 
destul de *ntemeiate. Căci sincere isbucniri de naționalism găsim 
şi'n perioada primă. La 1870, în Budapesta (Albina, Nr. 46) V. 
Babeș şi Gh. Popa, luptători din părţile apusene, au afirmat ră- 
spicat: „Aşteptăm ca România să devină un soare ale cărui raze 

să încălzească si să lumineze pe toţi Românii de prin ţările ve- 
cine“. (|. Lupaş: Contr. la istoria ziaristicei ardelene, pag. 21). 
Deasemenea, în perioada a doua, 1. Slavici din Şiria spunea (pe 
la 1887), că „soarele pentru toţi Românii la Bucureşti răsare“ 
(Inchisorile mele pag. 30). Dimpotrivă, ni se pare că oportunismul 
şi trădările de neam au fost mai frecvente în perioada a treia, 
când furia maghiarizării s'a intensificat. Este adevărat că, tot atunci, 
curentul naţionalismului intransigent a crescut, ca o reacțiune împo- 
triva persecuțiilor; zidul de rezistenţă românească se”nălța, când 
valul duşmănos creștea. „Oltul“ lui O. Goga gemea încins cu lan- 
țuri de împăratul care 'n aceeaşi vreme-l decora pe Burdea. 


Urmează înşirarea instituţiilor culturale din Bihor şi înfăţișa- 
rea fruntașilor vieţii româneşti. 

Din perioada întâia fac parte cărturarii: I. Pop Sălăgeanul, 
I. Roman, M. Pompiliu (prietenul lui Eminescu), ]. Pop fiul şi Al. 
Gavra (Biografiile lui V. luţiu, D Sfura, P. V. Ventrariul, V. 
Ranta-Buticescu şi Î. Bădescu-Scipio vor trebui eliminate dintr'o 
a doua ediţie, aceştia nefiind născuţi în Bihor. Altcum se ajunge 
„la o nepotrivire cu cele afirmate la pag. 2: .Ne-am văzut nevoiţi 
să trecem cucernici pe lângă unele figuri frumoase, venite din 
alte colţuri“. Deasemenea, biografia lui C. Pop, din Satu Mare, 
pag. 500). 

Urmează luptătorii politici şi mecenaţii: |. Papp, S. Bica, Em. 
Gojdu, Al. Roman, Al. Vlad, P. Cosma, N. Jiga şi N. Borbola. 

Intre anii 1881—1905 alături de luptele politice şi deputaţii 
Bihorului ni se vorbeşte pe larg despre scriitorii: I. Vulcan, V. 
Budescu, |. Clintoc, 1. Bosco, P. Suciu, M. B. Suciu, L.. Suciu, 
G. Bod ariu, G. Popa, I. Tuducescu şi A. Tuducescu. 

Frământările dintre 1905—1918 sunt înfăţişate mai amănunțit, 
în 200 de pagini. De încheiere, autorul anunţă încă un volum, 
care va cuprinde suferinţele din 1918—1919, până la intrarea arma- 
tei în Oradea. 

Istoria culturii românești se va putea scrie numai atunci când 
dascăli strădalnici vor scormoni din firidele trecutului toate năzu- 
inţele noastre spre lumină. 

Lucrarea de faţă vine în ajutorul ei, 

Horia Teculescu 


Al. Lascarov-Moldovanu: „De vorbă cu sătenii“ (vor- 
biri la Radio), Editura „Cugetarea“. 

Autorul minunatului roman „Intoarcerea lui Pâtraşcu“ şi al 
atâtor alte scrieri de adevărată îndrumare şi zidire sufletească, 
de care, întrun studiu anterior, ne-am ocupat în paginile revistei 
noastre, şi-a strâns într'un mănunchiu convorbirile sale la „Radio“ 
cu sătenii. Este un volum frumos, plin de cea mai aleasă substan- 
țialitate sufletească. Şi mai presus de orice, un volum care se 

adresează cu adevărat sătenilor, vorbindu-le de nevoile lor mate- 
riale și spirituale. 

Mai întâi satul, ca așezare statornică — străvechiul embrion, 
_de grupare al neamului și al statului românesc — cu credinţa lui 
strămoșească, cu dragostea lui de pământ, cu viața lui sufletească, 
cu poezia populară, împletiturile, cântecele, obiceiurile, eresurile şi 
în general, toate scânteerile spiritului şi ale voioşiei la şezătorile 
de peste iarnă. Apoi lămurirea amplă, străbătută de toată căldura 
inimei, a temeiurilor credinţei noastre creştine: Nașterea Domnului 
— înţelesul şi semnificația umilinței în care s'a născut Mântuitorul—; 
Viaţa, învăţătura şi patimile Lui; Jertiirea de sine şi Invierea; 
Pilde şi parabole pentru întărirea sufietească a sătenilor. 

Spre sfârşitul volumului, deslușiri juridice în legătură cu 
principalele acte ale vieţii: căsătorie, moştenire, înzestrare, testa- 
ment ; pilde şi învățături din viaţa de toate zilele; veşti de prin 
țară şi din lumea largă cu arătarea născocirilor minții şi ale inven- 
țiunilor celor mai de seamă pentru înlesnirea vieţii omenești. 

Este o carte de mult folos pentru săteni, scrisă anume pen- 
tru ei, întrun stil simplu şi folosind cuvinte neaoş româneşti. 

Edi 

ton Talpă: .Prin rotocoale de fum“. Roman. Editura „Cartea 
Românească“, i 

Titlul, pentru romanul de care ne ocupăm în aceste rânduri, 
este mai degrabă un pretext, sau un subterfugiu spre a nu viola 
cu un moment mai de vreme taina conţinutului, rezervată întreagă 
cetitorului, care, odată ce a deschis cartea, nu o mai poate părăsi. 

In adevăr, nimic mai puțin adequat unui roman de pură 
fantezie şi de speculaţiune îlusofică decât acest plastic „Prin roto- 
coale de fum“, care aduce a trândăvie şi a visare. Ori, poate, 
tocmai aceasta a fost intenţia autorului: visare, care deschide largi 
porțile fanteziei, ale posibilului. 

„Prin rotocoale de fum“ este un roman de fantezie și de 
concepţie. Prin viziunea fascinantă a paradisului pierdut de primii 
oameni și prin proiectarea în spațiu şi în timp, dealungul miilor 
de ani, a unei vieți omeneşti posibile, romanul aderă la fondul 
nostru ancestral de teamă de necunoscut, de fior metafizic al tai- 
nelor, care ne înconjoară, — necunoscute şi, poate, incognosci- 
bile —, şi al căror ecou îndepărat îl purtăm în suflet, O pârtie 
nouă şi originală în câmpul atât de frământat al romanului româ- 
nesc de după răsboiu, 

Adevăratul fond al romanului îl formează problema femnini- 
smului, speculată până în cele mai intime resorturi sufleteşti şi 
împinsă până la cele mai îndepărtate limite: până la absurd şi 
la imposibil. Pusă pe ascuţişul săbiei, înveninată de toate vrăşmă- 
şiile trecutului şi îmboldită de toate ambiţiunile prezentului de luptă 

împotriva elementului bărbătesc, care trebue ajuns şi întrecut în 
toate domeniile de activitate, chiar şi în acelea care, prin însăşi 
firea lucrurilor convin mai mult bărbatului decât femeii, problema 
feminismului prezintă un interes din ce în ce mai mare în des- 
făşurarea romanului. 

Autorul își închipue o tânără studentă, care, încolțită de ne- 
voile imposibil de satisfâcut prin scrisul ei ziinic la un ziar, dar 
mândră de succesele repurtate de femee până în prezent împotriva 
bărbatului, concepe ideea unui roman de cea mai pură esență fe- 
ministă. Triumful fenismului este privit în perspectiva miilor şi 
miilor de ani din viitor, când societatea omenească întreagă va fi 
alcătuită numai din femei şi când bărbatul, scos definitiv din circu- 
laţia vieţii sociale, va fi degradat ca om şi pus în rândul celor- 
lalte animale. 

Romanul începe cu un prolog: Adam și Eva în paradis. 
Primii oameni trăesc fericiţi, în deplina ignoranță a binelui şi a 
răului, până într'o zi când şarpele — cel însărcinat cu paza po- 
mului vieţii şi al aceluia al cunoștinței binelui şi răului —, care 
cel dintâi gustase din fructul oprit şi se luminase la minte, seduce 
pe femee. Trezită la o viaţă sufletească de adâncimi nebănuite și 
de încântătoare delicii, chinuită de pofta unor dorinţi şi a unor 
plăceri din ce în ce mai mari, cu toată opreliştea vicleană a şar- 
pelui, femeia seduce pe bărbat, Creatorul nu întârzie de a desco- 
peri fărădelegea comisă şi îi blastemă, isgorindu-i din rai 

Acum începe viața de amar şi de trudă. Bărbatul înzestrat 
de Dumnezeu cu mai multă putere fizică, pe de altă parte scutit 
de servitudinea maternității, Ja care fusese osândită doar femeia, 
ajunge stăpânul ei. Pe timp ce trece, ea cade tot maiadânc subt 
dominaţia bărbatului, Dar femeia îşi avea și ea armele ei: frumu- 
seţea, viclenia şi perfidia. Şi mai are o armă: ura mereu nestinsă 
împotriva bărbatului. Cu aceste arme, dealungul miilor de ani, ea 
ajunge să învingă pe bărbat, moleșindu-l şi făcându-i incapabil de 
a-i ţine piept în orice întreprindere omenească. Victorioasă, îl 
Scoate pe bărbat din circulaţia socială şi îl coboară treptat, treptat, 
la ipostaza de simplu animal. Lucrul a fost posibil, fiindcă femeia 
a găsit mijlocul de a se dispensa de bărbat chiar şi la procreaţie 
— Singurul rol ce-i mai rămăsese masculului uman —, prin culti- 
varea în laborator a embrionului conceptual, recoltat de la bărbat, 
Spre desăvârşirea emancipării ei de bărbat, femeia a găsit mijlo- 
cul de a scăpa şi de corvoada maternității, trecând gestaţiunea din 
pântecele femeiesc în acela al unei femele, aparţinând unei specii 
animale selecționate ad-hoc și foarte apropiate de speța umană. 

Scăpată cu totul de bărbat, liberă şi de obligaţiunile firești 
ale maternității, femeia întemeiază o nouă societate omenească, pur 
femenină: gyneceirea, care atinge culmi nevisate de progres inte-. 
lectual și de bunăstare materială. Oraşe aeriene, legate între ele 

prin linii de avioane şi prin căi ferate tot aeriene, populează văz- 
duhul. Pământul, privit de departe, nu mai are alt rost decât acela 
de a procura materii prime şi de a servi la creşterea vitelor şi a 
androideilor (bărbaţilor animalizaţi), 

Totul ar fi mers de minune în această lume de temei, dacă 
legile însăși ale firii s'ar fi putut schimba. Aceasta însă n'a fost 
posibil. De aceea, după mii şi mii de ani de viaţă artificială, legile 
biologice şi-au reluat stăpânirea. Eternul principiu al vieţii — iu- 
“birea — practicată în mod clandestin de gynece, ele între ele, în 
mare taină şi ca o abominabilă. Bey aluat, a condus la o depra- 
vare și mai mare: până la iubirea... cu androidei! Un scandal 
imens isbucnește în toată „gyneceia“ şi ceeace se socotia drept o 
crimă, ajunge a se recunoaște drept o normă a firii, iar androideul 
este readus în sânul societăţii. 

Acesta este romanul: fantezie, dar şi gândire, care pune o 
mare problemă şi o conduce din etapă în etapă până Ia ultimele 
concluziuni. 

Cu tot caracterul net de ficțiune, cartea nu este lipsită de o 
intensă notă de sensualism. Dragostea advocatei Floria Stranga cu 
mica Lara, iar apoi scenele de erotism din lupanarul Amzunei 
Pinta, în alcovurile căreia sunt tăinuiți androidei stilați şi fardați, 
creiază romanului o ambianţă de sensualitate ispititoare. Este o 
greșală. Conceput întro sferă de pură ficțiune și punând pe tapet 
o mare problemă, romanul ar fi câştigat mult, dacă autorul ar îi 
evitat plasarea acestei sensualități —care îl face oarecum să depă- 
şească sfera senină şi desinteresatăa frumosului —şi s'ar îi menţi- 
nut pe linia sobrietăţii şi în ce priveşte viaţa sensuală. Ar fi con- 
venit mai bine genului imaginativ al romanului, — gen nou în [i- 
teratura română, — și ar fi constituit un model remarcabil, 


* 


lonel.Neamţu: „Pentru o femeie“. Roman. Editura „Ramuri“ 
din Craiova 

Autorul, desigur un tânăr scriitor, dupăce s'a impus în li- 
teratură prin "câteva scrieri, între care romanul „Farmec gotic“, în 
care evocă viața orășenească a Sibiului, publică de curând „Pentru 
o femeie“, în care zugrăveşte cu o delicateţe, ce nu exclude dra- 
matismul, un fragment din viața societăţii bune româneşti — ju- 
mătate boierească, jumătate intelectuală — în strânsă legătură cu 
cea a lumii îndepărtate a Apusului. Este un roman psihologic- 
social, în care mobilul principal al acţiunii este dragostea. Eroul 
principal, studentul Miron Corbu, este tipul wertherian, pe care îl 
cunoaștem din celebrul roman al lui Goethe şi care se întâlnește 
în atâtea alte scrieri, în tot secolul al 19-lea. Deci, în această 
privință nimic nou; însă viața moșşierilor români, la ţară, şi, în 
general, felul de viaţă al boierinașilor, legaţi de pământ, dar găsind 

destul timp şi pentru politică şi pentru aventuri galante, este bogat 
şi sugestiv redată. La fel şi viaţa de oraş mare a Parisului, 

Din punct de vedere al cadrului topografic, romanul se re- 
alizează de două planuri: în mediul românesc de la ţară și în so- 
cietatea cosmopolită a Parisului, | 

In câteva cuvinte, iată miezul acţiunii: 

ln liniştea vieții de ţară, la un conac de moşie, unde se re- 
trăseseră pentru odihna din vacanța mare studenţii Pericle Văleanu 
şi Miron Corbu, coboară ca o apariţie dintro lume de vraje o 
streină -- jumătate Româncă, jumătate Englezoaică — crescută la 
Paris: Henrieta. Frumuseţea tulburătoare a acestei parisiene, fineţea 
şi distincţiunea ei, răvăşesc cu totul viața de ţară şi îi imprimă alt 
ritm, Cei doi tineri sunt profund impresionați de această vecină- 
tate. Unul, ancorat în familiaritatea legăturilor de rudenie, se limi- 
tează la o prietenie afectuoasă. Celălalt însă cade ca subt lovitura 
unui trăsnet. O dragoste nebună îi invadează sufletul. De-acum 
înainte soarta lui este pecetluită. Rob a unui vis — Henrieta este 
logodită cu un nobil francez și în pragul căsătoriei — va purta 
în suflet, ca o obsesie de neînvins, imaginea femeii iubite. 

La Cluj, în mijlocul unei studențimi vioaie şi exaberante; 
mai târziu pe malurile Senei, printre studenţii români, amatori de 
escapade nocturne, şi în mijlocul aristocrației franceze ; la Londra, 
în mediul englez aşa de straniu și de interesant; pretutindeni, pe 
unde dragostea lui nebună îl atrage cu putere de abis, rămâne 
același. Până la sfârşit. Până la moarte. 

„Acesta este romanul. Personagii bine-conturate şi pline de 
viață. Alături de ele mediul românesc, de ţară, de viaţă universi- 
tară, de oraş mare. Acţiunea se desfășoară gradat și sigur. In- 
teresul creşte necontenit. Un interes care te prinde, se desvoltă 
Şi te cucereşte. De-asupra întregii acţiuni nu ştiu ce aer de discre- 
țiune şi de graţie îţi face lectura romanului interesantă şi atractivă, 
cu toată vechea cunoştinţă a tipului de erou wertherian. 

* 


„_ Protopop Ilie Hociotă Invăţături morale pentru educaţia osta- 
şilor“. Tip. „Unirea“, Braşov. 

Părintele prot. liie Hociotă, It-colonel confesor în armată, actual- 
mente pensionar, în râvna sa de adevărat părinte sufletesc al osta- 
şilor, şi-a adunat întrun volum predicile, învățăturile şi sfaturile, 
pe care în decursul mai multor ani de carieră de preot militar 
le-a împărtășit soldaţilor. 

| Vohimul constă din două părţi. Prima, de un caracter dog- 
ri este închinată reiigiunii şi cuprinde învățături despre cre- 
ință, iubirea Şi cinstirea lui Dumnezeu, despre rugăciune, biserică, 
taina spovedaniei și a cuminecăturii. 
îi Partea a doua este destinată îndatoririlor, cărora trebue să 
respundă, şi virtuţilor, pe care trebue să le cultive oștenii, cât 

timp sunt subt arme şi chiar după liberarea din armată, în calitate 
de cetățeni în viața mare a societăţii. In primul rând, jurământul, 
Autorul insistă în câteva articole succesive asupra rostului şi semni- 
ficaţiei jurământului, care leagă pe soldat de cele mai înalte înda- 
toriri față de Patrie şi de Capul Statului și îi aduce mereu aminte 
de ele spre a le servi cu credință. Apoi disciplina şi supunerea 
față de superiori și camaraderia, care în armată este ua doua îră- 
țietate şi îi dă oştirii ' un aer de familie, mila faţă de camaradul 
suferind şi chiar față de inamicul învins; vitejia şi cultul eroilor. 

Multe capitole sunt destinate întăririi morale -a soldaţilor: 
reținerea de la abuzul: băuturilor alcoolice, de la desfrâu, de la 
furt şi minciună. Sectarismul religios şi comunismul sunt d ase- 
menea combătute în câteva capitole. 

„Învățăturile morale“, scrise simplu şi pe înţelesul celor că- 
rora se adresează, sunt de un nepreţuit folos pentru ostaşi şi pen- 
tru popor. care găsesc în paginile lor multe îndemnuri și sugestii 
bune. De remarcat sunt spiritul de blândeţe şi dorința de mai bine, 
cu adevărat creştineşti, de care este străbătută cartea de la un ca- 
păt la altul. 


i „Gabriel Drăgan : „Trofee de aur“. Poezii. Editura „Cuge- 
area“, 

Scriitorul Gabriel Drăgan, romancier şi istoric literar, auto- 
rul unuia dintre cele mai bune romane apărute în epoca de după 
răsboiu : „Pe frontul Mărășești învie morfii“', şi-a strâns întrun volum 
— „Trofee de aur“ — poeziile scrise în ultimii cincisprezece ani. 
Multe dintre ele au fost publicate prin reviste altele acum, în 
volum, pentru întâia oară văd lumina tiparului. Sunt florile cele 
mai alese ale sufletului său, adunate, an de an, cu modestie şi cu 
discreţie. Sunt gânduri şi sentimente, cristalizate în imagini. 

Volumul este alcătuit din trei părți — trei grupe de poezii — 
destul de distincte între ele ca tonalitate şi concepţie: „Pajişti de 
mărgean“, „Moarte şi Ideal“ și „Ceaslov cu adoraţii“. Câteva po- 
ezii patriotice, de un elan ce depăşeşte interesul de actualitate, 
închee volumul. 

„Trofee de aur“ începe cu poezia „Biruinţa““ care pune în 
lumină însăşi concepţia poetului despre opera sa şi sensul înalt, 
pe care poezia îl are în viaţa sa sufletească: 

Din tragica 'ndâriire a luptei grele In svârcoliri de ani şi ani, în suflet, 
A visulu: cu lutul sterp şi-amar Ca pe un rug mi-ardea în flacări vii 


Din mlaştina vieţii în nopți de vifor, Magia unei lumi necunoscute 
Am smuls cu sârg prundiș şi aur clar... Ce mă chema prin oarbele stihii... 


Şi'n încleştarea surdă, fără geamăt, 
Cand lutul mă credea sub el răpus... 

poetul isbuteşte să-şi facă drum în viaţă şi să răsbată în sus că- 
tre lumină, către azur, prin puterea de vrajă a poeziei, care trans- 
figurează realitatea aspră sau banală, depăşind-o. Concepută subt 
semnul biruinţei — pavăza de apărare a poetului în lupta vieţii, 
poezia d-lui Gabriel Drăgan este în același timp transpunerea pe 
un plan de permanenţă şi sublimare a tot ceeace este mai de preţ 
în sufletul său. 


Şi apele cum dau buluc la moară 


Imbelșugări de floare în livadă  Cu-atât argint în scocuri se strecoară 
Atârnă 'n ţurțuri grei pe orice mladă,.. Că-s parcă smălțuite în brocarte 
E-atât polei pe pajiști cu ninsori Din toată Calea Laptelui, ce moare 


Şi-atât omăt din muguri se desghioacă, In plâns, a logodirein zori, departe, 
De zici, cum poate-o noapte până'n zori Prin văgăuni de codri la izvoare... 
Să cearnă-atât potmol de promoroacăl.. se î 

(Dimineaţa de argint). 


Lumea cea mare a poetului este matura — marea, sacra na- 
tură — eternul rezervoriu de impresii şi de imagini, al tuturor 
poeţilor şi cadrul larg în care inspiraţia lui se revarsă când lini- 
ştit, când vijelios ca un torent de munte. Natura, trecută prin 
prisma unui temperament poetic, robust şi sănătos, este bogată 
și exuberantă; numai zâmbet şi numai lumină ; o natură de o in- 
finită varietate și de o nespusă graţie, asupra căreia numai arare- 
ori o aripă de durere proiectează umbre mohorite. 

In „Moment muzical“, poezie de patru strofe, ne întâmpină 
toată frumuseţea câmpiei şi a codrului românesc : iazul, înconjurat 
de arinişti, tremurându-şi în oglinda apelor toată măreţia cerului 
înstelat şi ascultând înfiorat susurul pâraielor şi epitalamul nocturn 
al pasărilor, care se întrec în cântece. La fel în „S'aprinde lacul“, 
în „Revederea plopilor“, în „Plâns de pasăre streină“. Elementul 
teluric, înțelegând prin el prezentarea pământului cu tainica lui 
putere de atracție, de covârşire a eului nostru, şi cu nesfârşitele 
lui entităţi şi aspecte, este unul dintre elementele de bază ale in- 
Spiraţiei lui Gabriel Drăgan. 

Şi nu numai elementul natură, sau elementul teluric, dar ceva 
mai mult: înfrăţirea sufletului poetului cu pâmântul şi cu natura 
cea mare, înfrățire care merge până la indentiticare, până la con- 
topire cu sufletul naturii celei mari. - 

In „Suflet“: 


Nufăr alb pe-o margine de baltă Spre senin plutind din truda lumii, 
Prins cu hlujul de mocirla humii Şi cu raze *n unde se desface 
Sufletu-mi, şi *nalță dorwn pace, Să se scalde *n soare laolaltă... 


Sau în „Țara cu legende“: 


In ţara cu legende *nveşmântată, 

In purpură de glorii și safire 

Pe-aici mă știu cu tina frământată, 

De veacuri dârz, murind, crescând în 
(floare... +"... 


Cu ramul râd, când mă desfac în floare 
Ciorchine greu de vis de primăvară, 
Mă logodesc cu razele de soare 


. . . . . ... . . . e. 

In „Sub cer moldav“, imaginea ținutului natal — dealuri on- 
dulate, care coboară domol, topindu-se în lunca Siretului — cu 
profilul estompat al munţilor din zare, iar spre răsărit cu geana 
cenușie a Prutului, retrăeşte plină o viaţă, aducând cu ea o notă 
de localism şi o accentuare a elementnlui teluric. 

Sub maluri mari de lut, în văi deschise Cu vaduri care spală 'n prunduri clise 
Domol Siretu-şi sapă matca'n vreme, Şi care cântă-aleanuri în poeme... 

Cât de frumos îşi exprimă poetul părerea lui de rău pentru 
pierderea inevitabilă a pomului drag, a gutuiului din preajma ca- 
îi de care se leagă întreaga lui copilărie şi viaţa înaintaşi- 
or săi. 


În ramurile tale-ocrotitoare 
Cădelniţând gutui bronzate 'n soare 
Mi-aveam fâcut culcuş în prepeleag 
Şi'n el cu boarea 'n frunze revărsată 
Mi-am legănat copilăria toată 

Şi visele, ce mă chemau pribeag... 


Tot atât de caracteristice pentru legătura poetului cu pă- 
mântul şi pentru nota de localism poetic, amintită mai sus, sunt 
poeziile „Intoarcere târzie“ şi „Atfavism“, care pentru forma lor 
impecabilă ar trebui citate în întregime. 

In general poetul are o predilecție deosebită pentru peisa- 
giile de primăvară — natura văzută în primăvară — cu mugurii 
plesnind de sevă şi cu pajişti înflorite, cu cer senin şi aur de raze 
de soare, cu amurguri liniştite ce se răsfrâng în iazuri, cu nopţi 
cu lună plină. In cadrul tablourilor de natură, un element nede- 
spărţit revine mereu insistent: este plopul, cu silueta lui sveltă, 
proiectându-se singuratic pe cer; plopul, arbore favorit, ca odini- 
oată teiul pentru Eminescu. 


Acum, la cea din urmă 'mbrăţişare 
Cu mâinile pioase ?n tremurare 
M'apropii 'nfiorat ca de-un altar... 


* 


Partea a doua a volumului, „Moarte şi Ideal“ cuprinde po- 
ezii de un caracter deosebit ca tonalitate şi concepţie. Sunt poezii, 
care traduc frământările adânci ale sufletului poetului în lupta cu 
adversităţile vieţii sau în goana după ideal. Poezii de o tonalitate 
deprimantă. Imagini sumbre, dureroase, redau tristeţea iluziilor 
spulberate, înfrângerea avânturilor către culmi, revolta împotriva 
nedreptăţii. Ideea nimicniciei şi a morţii stăpâneşte atmosfera ace- 
stui grup de poezii, din care nu lipseşte nici imaginea fioroasă a 
răsboiului, nici gândul întunecat al sinuciderii. Caracteristice pen- 
tru aceste note sunt: „Marş funebru“, Peştera Morţii“, „Viziunea 
Profetului“, „Cortegii cu relicve“, „Apocalips“. 


In nopți de negru sbucium, în clocotiri Şi se 'ncleștară armii de seminții nebune, 
[de smoală Popoare rătăcite cu patimi de mărire 
Porni cutremur mare de vifore'n genune Şi limbi amestecate în geamăt de pieire... 
Cu trăsnete și ropot de fulgere 'n (Apocalips) 
(răscoală 

lată o strofă în care imaginea dinamică a răsboiului sbuc- 
neşte cu putere. 

In general, poeziile din această a doua parte a volumului 
sunt mai puţin isbutite decât cele din „Pajişti de mărgean“ (prima 
parte). Se vede că genul lor convine mai puţin structurii sufie- 
teşti, de o pregnantă coloratură optimistă, a poetului. Poezii ca 
„Zodie“ sau „Taina unui licurici“ nu sunt destul de închegate; 
„Spre marea neființă“ este obscură; „Revolta tragică“ are unele 
accente de nuanţă retorică, 


Imagini ca acestea: 


„Ce vrei, să ronțăi stârvuri, cum Să satur în ospeţe de sânge şobolanii 
[ronţăe tiranii Și pe schelete 'n noapte să huhur 
Avutul din sudoarea poporului martir, (în delir ? 


distonează în cadrul unei poezii prin retorismul lor. Versul 
„cum ronţăe tiranii avutul din sudoarea poporului martir“ sparge 
cadrul de idealitate al poeziei şi aminteşte vălmășagul sălilor de 
întrunire, cu lozincele lor insidioase. 

„(Ceaslov cu adoraţii“, cum întitulează poetula al treilea grup 
pe poezii ale volumului, ne readuce la sentimentele şi coloritul de 
imagini întâlnite în prima parte. Ne regăsim în lumea predilectă 
a poetului: lumină, soare cald,. surâs de primăvară, flori; iar în 
acest cadru de frumuseţe şi de viață debordantă a naturii, iubita 
poetului. Erotismul, timbrat de o uşoară nuanţă de sensualism, 
este sentimentul nou care modelează aceste poezii. 


Respiră ?n joc nisipul ars dogoare,  Sineala apei încrustată 'n spumă, 

Sub revărsare de cositor de soare lar tu pe țărm lași ochii-mi săte prindă 

Şi-amiaza nichelează'n smalţ de-oglindă Sulptură de sidef din trunchiu de humă.,. 
(Ispită dulce) 


Nu lipsesc nici poeziile de o tonalitate tristă şi de un colo- 
rit sumbru de imagini, după cum nu lipsesc poeziile a căror pu- 
ritate este întunecată de o imagine neisbutită sau de o imperfec- 
țiune formală. Acestea însă sunt puţine. Trecem peste ele, spre a 
ne opri la „Ispita dulce“, „Plâns de clopote“, „Parfum exotic“, 
„Scorbura din codru“, „Aubade El6giaque“. 

„Trofee de aur“ este un volum de poezii care se încadrează 
pe linia mare a lirismului pur, neîntinat de extravaganțele şi exa- 
gerările modernismului. [In el nu vom întâlni nici impresionism 
bolnav nici ermetism abstract, nici verbalism cu pretenţii de so- 
norităţi muzicale, de incantaţie, ori de sintaxă malarmeiană. Poe- 
ziile lui Gabriel Drăgan au concepție clară, sentiment vibrant, 
imagini precis conturate. Cele bune, cele isbutite, adecă cele mai 
multe poezii ale volumului ; fiindcă sunt și unele poezii neisbutite. 
N'am putea încheia această recensie, fără a releva unele imper- 
fecţiuni formale, care pot fi şi trebue evitate. Unele imagini 

incongruente : „sarici sprințare“ (Elegia Plopilor), „ghirlande de 
prohoduri“ (Amurg de toamnă); „am poposit cu stanțentr'o cli- 
sură“ (Peştera morţii). De-asemenea unele enjambement : 

Sau: 
„Vom trece 'n paşi aşa domol c'om In ochii dornici ne-om privi şi "n 
Simţi pe-aproape-o unduire Cărări ne-o "'ntâmpina cu fluturi 
De gâză *n iarbă foșnind molcom. Argintul florilor de vișin. 

(Parfum de nord) 


Cu rezervele pe care le facemasupra c âtorva poezii neisbu- 
tite şi asupra unor licențe poetice, în-felul celor arătate aici, 
poeziile lui Gabriel Drăgan sunt dintre cele mai bune ale liricei 
noastre de după răsboi. 

Petru i. Teodorescu 


Grigore Nandriş: Aurel C. Popovici, (1863—1917) Cu o 
„mărturie” de S. Mehedinţi. Cernăuţi 1937. Pp 38. Lei 30 !format 
231/2X16). 

Domnul Caius Bardoşi a publicat, încă din 1929, în acea- 
stă revistă, un studiu asupra marelui patriot bănățean Aurel C. 
Popovici. Punând în lumină personalitatea ce'ui care până azi 
zace uitat întrun mormânt sărac din Geneva, d-sa sublinia în 
deosebi opera capitală a acestuia, din care reproducea şi nume- 
roase fragmente, Replica (Mâmoire des studiants universitaires de 
Roumanie relatif ă la situation des Roumains de Transilvanie et 
de Hongrie. Bucarest 1891). 

In încheiere stăruia îndemnul de a fi aduse în țară osemin- 
tele îndepărtate, reproducându-se, ca o mai puternică mustrare, 
fotografa pietrei cu simpla inscripție: „AUREL C. POPOVICI, 
PATRIOTE ROUMAIN — 1863-1917 — MORT PAUVRE“. 

Anul trecut, la Braşov, în sala festivă a liceului „A Şaguna“, 
d. profesor Mihail Manoilescu a ţinut o conferință, scoțând în evi- 
dență mai ales figura de gânditor şi de profet al vremurilor noi 
a lui Aurel C. Popovici. 

Studiul de față, succint dar bogat în documentare, aduce o 
nouă și binevenită contribuţie la cunoaşterea vieţii şi operei ilustru- 
lui dispărut. 

Cu referinţe la întreaga activitate şi la toate manuscrisele şi 
tipăriturile lui Aurel C. Popovici, conferința d. G. Nandriş răsco- 
leşte unul din capitolele de durere dar și de glorie în același 
timp, al istoriei noastre româneşti. 

De o uimitoare inteligență, cu o cultură vastă, Aurel C. Po- 
povici şi-a închinat uriaşa putere de muncă nației sale oprimate. 

Argumentelor de ordin sentimental şi patriotard ale adversa- 
rilor săi el le opunea o armură ştiinţifică de care se sfărma logica 
deslânată a acestora. 

E atât de bogată în învățăminte viața acestui om, atât de 

actuală gândirea lui, încât publicarea scrierilor rămase ar aduce 
culturii româneşti un aport considerabil. 
Deşi se pare că autorul acestei conferințe nu a cunoscut 
lucrarea d-lui C. Bardoși, el termină cu aceeaşi mustrare adresată 
nouă care l-am uitat, publicând fotografia aceleiaşi umile pietre 
funerare. 

Şi poate că, treziţi la rememorarea vieţii dramatice a patrio- 
tului luminat, ne vom învrednici să ne plecăm genunchii înaintea 
țărânii sfinte adusă în Lugojul lui. Este o datorie a neamului în- 
treg, o datorie a ceasului de acum. 

Aurel Marin 


_ Cardinal Wiseman: Fabiola sau Biserica din catacombe. 
Roman, trad. de Al. Lascarov-Moldovanu „Cugetarea“ Buc., 1937, 
8' 25 pag. 55 lei. 

Romanul religios-istoric al fostului arhiepiscop de Westmin- 
ster și cardinal Nic. Wiseman: „Fabiola sau Biserica din cata- 
combe“ a mai fost tradus odată în româneşte, la Viena, în 1863, 
de o societate a studenţilor teologi uniţi ce studiau acolo. Atunci 
traducerea s'a făcut după a Vl-a ed. germană şi dupăce făcuse 
ocolul aproape al tuturor limbilor culte europene. De-atunci, tra- 
ducerea învechită — cu ortografie cipariană (se pare că între tra- 
ducători a fost şi istoricul blăjan Al. Grama) — a făcut, mai 
ales în ziua de azi, simțită lipsa „prepunerii“ pe limba frumoasă 
românească a unui așa de frumos episod istoric-religios. Şi di Al. 
Lascarov- Moldovanu, al cărui talent a adus un adevărat ozon du- 
hovnicesc în atmosfera asfixiantă a literaturii lubrice şi decadente 
de după răsboiu, a avut un gând bun traducând această carte. Cu 
toate că Wiseman nu uită că e catolic — de aceea pomeneşte de 
primatul papal, de conceperea imaculată şi de alte dogme catolice, 
Sigur în treacăt — totuşi el rămâne în prima linie creştin, apoi 
catolic — şi aici stă meritul şi succesul romanului. 

Suntem pe vremea împăratului Dioclețian, în Roma decadentă 
a veacului al Ill-lea (280 d. Hr.). O întreagă lume de eroi — cre- 
Știni și păgâni — îşi întreţes viaţa şi acţiunea cu ale tinerei filo- 
soafe păgâne Fabiola, bogată, frumoasă, cultă, a cărei progresivă 
convertire la creştinism e simbolică pentru timpul acela, când pă- 
gânismul trosnia din încheieturi. Inceputul îl face sclava Syra, un 
model de smerenie şi jertfelnicie, care la toate ripostele Fabiolei 
răspunde cu dragoste şi devotament. Intervin apoi fiul primarului 
Romei, Corvinus, şi aventurierul cinic Fulvius cari, prin contrast 
Cu puritatea sufletească a creştinilor, provoacă desnodământul: 
convertirea. Defilează frumoasele profile morale de tineri Pancra- 
tius, Sebastian, 'Tarsicius, apoi femeile Cecilia oarba, Agnia, deli- 
Cată şi credincioasă — toţi primind botezul sângelui, în circ sau 
în închisori, nevrând să asculte de poftele păgânilor. 

Chiar dacă nu este un dramatism sguduitor, romanul, care 
cuprinde o frescă minunată a vieţii creştinilor din epoca prigoa- 
nelor pentru credință — adunări pe ascuns, viaţa bisericească în 
catacombe, etc. — este între cele mai binevenite cărţi, cari ajută 
sufletului de azi, ce trăeşte un minunat revărsat de zori creştine, 
o evadare peste prozaicul zilei. Nici nu ştii când ai terminat ro- 
manul — traducerea este perfectă — şi sigur că n'ai pierdut vre- 
mea nici banii cumpărându-l, căci te lasă mai bun. 

* 

losif Naghiu : Mărunţişuri cultural-istorice năsăudene. (Extras 
din rev. „Arhiva Someşeană“ vol. VI Nr. 22, 1937) 15 pag. Tip. 
„Minerva“, Bistriţa. 

DI! losif Naghiu este student în anul al IV-lea la Academia 
teologică ort. din Cluj. Deşi tânâr, dsa are o frumoasă cultură 
literar-teologică. Ceeace îl caracterizează îndeosebi este însă râvna 
neobosită de scormonitor şi cercetător de amănunte, de inedit. 
Lucrările de pân'acum — din cari pomenin „Bio-bibliografia P, 
S. Episcop Nicolae Colan“ Sibiu 1837 — ne arată tocmai voinţa 
tenace de albină care adună şi de ici şi de colo câte ceva, isbu- 
tind să ne dea câte-un tot armonic şi rotunjit. 

Aşa e broşura de faţă. Se evidenţiază aici câteva din eveni- 
mentele cultural-istorice ale Năsăudului din veacul trecut. Ni se 
vorbește despre doi colaboratori la ziarul lui B. P. Haşdeu „,Tra- 
ianu“ în 1869: învățătorii Domide şi Şoroboteanu, cari publicau 
poezii populare, apoi despre o felicitare pe care învățătorii năsă- 
udeni i-o trimit Bardului din Mirceşti, V. Alecsandri după concursul 
de la Montpellier; într'o operă în 3 vol. scrisă în 1800 la Cluj. 
de Dr. Fr. Nyulas, ungureşte, se vorbeşte în vol. Il despre „Ana- 
liza apelor feruginoase din regiunea Rodnei , sigur pe bază de 
studii (pomenind între altele de lucrarea lui Haquet : Neueste physi- 
kalisch-politische Reisen durch die Dacischen u. Sarmatischen oder 
Noârdlichen Karpathen“, 2-ter 'Theil. Niirnberg 1791, care dă inte- - 
resante date despre noi); ultimul punct îl formează literatura anua- 
relor din Năsăud (primul în 1866-67, dupăce începuse seria C. 
Diaconovici-Loga la Pesta în doi ani consecutivi, 1809 şi 1810, 
iar D. Țichindeal! în 1813) şi calendarele (primul calendar al da- 
scălului Petru loanul din Braşov numai cu ştiri calendaristice, iar 
primul cu părţi literare dar cu litere ruseşti, la lași în 1785, ilu- 
strat de protop. Mihail şi Policarp Strilbiţcki. In calendarele nă- 
săudene (primul în 1868) între alţii îl găsim şi pe Gh. Coșbuc 
publicând ghicituri, (republicate de di |. Moisil în „Arh. Some- 
şeană” nr. 5, 1926 şi de di Naghiu în Vatra din 1935). 

Peniru cine apreciază râvna căutărilor şi scormonirilor mă- 
runte din trecut, lucrul de migală al d-lui |. Naghiu este binevenit, 
Şi merituos. 

T. Bodogae, profesor. 

Nicolae Tceaciuc-Albu : Istoria literaturii române, Cernăuţi 
1937, Ed. autorului. Pp. 66 Lei 40. 

Încercarea de a reda într'o schiță concisă povestea lite- 
raturii noastre poate izbuti numai în cazul dacă ea se adresează 
unora ce se găsesc în materie — altfel, ea nu poate lua nu- 
mele de istorie, când în realitate nu-i decât un rezumat — perso- 
nal, ce-i drept — al altor istorii iiterare, 

Printr'o istorie a literaturii se'nțelege o cercetare amă- 
nunțită și sistemati tratată a tuturor produselor spirituale cre- 
scute pe pământul românesc, acestea toate măchinate pe roata 
vremii şi a împrejurărilor sociale, culturale, politice, din care 
Sau născut Dar poate nici nu s'a gândit ia aşa ceva d-I N T. 
A. D-sa n'a facut decât o schiță cronologică - în înțelesul 
îngust al cuvântului — a evenimentelor literare mai de seamă. 
Dealtfel puţine dintre cercetările literelor românești pot fi înca- 
drate în rama cuvântului „istoric“. Unii dintre cercetatori o scriu 
după impresii, alţii fară nici un timbru de autoritate o indu- 
strializează oferind-o mană tinerilor ce o pot răsfoi într'o noapte 
pentru bacalaureat și însfârşit vin cei care o scriu în înţelesul 
larg al cuvântului, așa cum trebue: dd. N. lorga (enciclopedic) 
O. Densușianu (estetic şi fragmentar), S. Puşcariu (didactic și 
parțial), G. Adamescu (prolix și elementar) etc. Numai acestea 
— nu fără lipsuri însă . pot fi timbrate de ist. literare core- 
spunzând nu numai titlului, ci şi serioasei pregătiri și elocventei 
înțelegeri a materiei. 

In bioliograta de care s'a servit autorul — nu ştiu cu in- 
tenție sau din nebâgare de seamă — nu citează pentru epoca veche 
pe unul dintre cei mai harnici şi mai serioşi cercetători — e 
vorba de N. Cartojan. Citând nume ca Olimpiu Boitoş, T. Bălan 
Şi făcându-te că uiţi ce sare “n ochi și unui strein de lumea 
literelor, aceasta e ori lipsă de disciplina literară, ori inconsec- 
venţă în atitudini. 

Tendinţa de a fi original, spre a putea justifica titlul de 
„istoric literar“ îl duce pe autor la afirmaţii riscate. Deși după 
îndelungate cercetări cu migal: scurmate în negurosul trecut de 
autorități în materie, s'a stabilit că primele traduceri s'au făcut 
în primele decenii ale sec. XVI sau cel mult, cu multă doză de 
presupus, în ultimele ale sec XV, d-i Tcaciuc Albu împinge 
cursul anilor înapoi cu mult, decretând pentru primele traduceri 
prime e decenii ale sec. XV. Caută să explice apariția primelor 
traduceri prin influenţa ce a avut-o acel strein de origine Gr. 
Ţamblac, pe care d-l Pușcariu îl alungă cu biciul autorităţii 
Domniei sale din panteonul culturii naţionale ca fiind strein de 
aspiraţiile neamului. Afirmă că pove-tirea evenimentelor de câtre 
Neculce merge până la 1744. Ori, în ultima ediţie, atât de cu 

sârg și competință pusă la punct de linguistul Al. Procopovici, 
se spune clar că Neculce duce șirul anilor până la „veleat 
7251“ [vol II, pag. 488] din care dacă scădem 5508, resultă 
tocmai anul admis de toți: 1743. 

Redeşteptarea Ardelenilor din 1780 e pusă în legătură cu 
ideile revoluţionare din Franţa şi nu în tendința Ungurilor de 
a atrage pe Români la catolicism şi a-i maghiariza. 

hăstimpul dinte 1830 —1870 îl împarte — după singurul 
criteriu de a fi mai clar — în patru decenii, complicând prin 
aceasta şi mai mult împărțirile de până acum. Tot împărţind-o 
așa după criterii arbitrare, pe temeiuri neserioase, se va ajunge 
ca fiecare an literar să-și aibă istoria lui. 

Schema se prezintă ca o sinteză, dar nu fără lipsuri re- 
gretabile. De remarcat, aşezarea lui C. Hogaş printre clasicii 
noștri, un sobru descriptiv al frumuseţilor naturale ale munţilor. 

In concluzie, autorul n'a făcut decât v sinopticare a lite- 
raturii, utilă pentru o orientare rapidă atunci când cunoşti din 
alte istorii chestiunea. Altfel.... nu-i văd necesitatea. 

Ig. Gane 
= 

Aurel A. Mureşianu: Originea Ciangăilor din Săcelele Bra- 
şovului, 1937. Pp. 20, lei 10, format 23X15'/2. 

Pornind de la cele susținute în articolul „Vechimea și impor- 
fanțfa Săcelelor“, publicat în 1930 în rev. „Viaţa Săceleană“, di 
Aurel A. Mureşianu, cu cunoscuta-i pasiune de a desghioca sâm- 
burele adevărului istoric din învălișul în care l-au îmbrăcat adver- 
sari interesaţi, insistă în broşura de față — extrasă din „Piaiuri 
Săcelens“ — cu o mai largă documentare, asupra șubrezeniei afir- 
“ maţiunii majotităţii cercetătorilor maghiari, că „Săcuii şi Ciangăii 
: ar fi cei mai vechi locuitori ai "Țării Bârsei şi aceia care au trans- 
mis Saşilor şi Cavalerilor teutoni toate numirile geografice vechi 
"ale acestor regiuni“. — Întemeiat de-o parte pe analiza critică a 
"izvoarelor istorice, pe de alta pe argumente filologice şi etnografice, 
autorul conchi.:e, sprijinindu-se şi pe recunoaşterile câtorva scriitori 
maghiari cu mai mult respect de adevăr, nu numai la prioritatea 
în timp şi spaţiu, ci şi la prioritatea culturală şi spirituală a Ro- 
mânilor din cele „şapte sate valahicale“ de la hotarul de răsărit 
al "Ţării Bârsei. — In deslegarea problemei de care se tratează şi 
pe care vecinii noştri de la Tisa o aliniază între argumentele pe 
care le mobilizează împotriva dreptului nostru asupra acestui ținut, 
di Mureşianu aduce o contribuție de care va trebui să se ţină 
seamă în viitor. 


s% 

Ctitorul secţiei numismatice — inaugurate la 1. Dec. a, c. 
— a Muzeului Astrei- Brașov, d. Dumitru Z Furnică, subt tit- 
lul „Din trecutul românesc al Braşovului“, ne trimite o nouă lu- 
crare a d-sale cuprinzând documente privitoare la comerțul româ- 
nesc din Braşov dintre anii 1741 -1860. — Volumul de 236 pp. 
şi 9 facsmile, prefațat de d. profesor N. Iorga, cuprinde trei cate- 
gorii de documente: 1. Acte relative la lupta neostoită purtată de 
neguțătorii români pentru încuviințarea funcţionării „Gremiului ro- 
mân de comerciu levantin“* — aprobată abia în 1838 când, apoi, 
conducătorii Gremiului încep să ceară „drepturi de patronat asu- 
pra bis. grecești și înființarea de şcoli naţionale“. Ce negoț învârtia 
Brașovul încă în a. 1845 cu Moldova și Ţara Românească, o măr- 
turiseşte ziarul ung. „Erdâlyi Hirad6“, care taxează valoarea măr- 
furilor la 1.024.000 fiorini anual. — 2. Privilegii comerciale, inven- 
tarii de averi şi de mărfuri, diferite însemnări şi bilanţuri ale ne- 
gustorilor. Preţioase informaţiuni în această parte despre fruntaşii 
negoţului românesc din Braşov: Enache Stama, Gavriil Hagi Hriste, 
Barbu Cepescu, loan luga, Zah. Nicolau, Şandru Hagi Şandru, 
Gh. Nichifor, 1. şi Nic. M. Mandragioglu, Nic. Hagi Gh. Ciurcu 
etc, — Câteva documente vorbesc despre „praovanii“ cari trans- 
portau măriurile de la Braşov în Țara Românească, 3, Scrisori 
comerciale şi note de comandă ale negustoriior din Piteşti, Ocnele 
Mari dar mai ales din Câmpulungul Muscelului către Sterică Arse- 
niu din Braşov, ai cărui credincioşi clienți erau. Ni s'au păstrat şi 
numele cărăuşilor care transportau marfa braşovenească: Gh. Giu- 
velcă, loan Miricul şi lacov Sâcăreanu. 

Sunt documente şi însemnări seci la aparenţă, dar din ele 
vorbeşte un trecut de înflorire al unui „ram al vieţii naţionale“, 
la care negustorașii români braşoveni de azi se gândesc cu jind, 
deși sunt două decenii de când au dispărut silnicele barieri şi vămi 
dintre fraţi. Volumul acesta reîmprospătează ce nu trebuie să se 
uite: că nu poţi vorbi în aceeaşi zi de negoțul românesc braşovean 
de azi şi de cel despre care vorbesc documentele strânse de d, 
Furnică. Şi, după toate semnele, multă vreme va fi încă aşa. Fiindcă 
Statul e absent de la îndatorirea de a sprijini pe cei pe care ar 
trebui să-i sprijinească. — Cei ce ştiu de la cine şi prin cine se fac 
furniturile pe seama celor mai multe şi mai de seamă instituţii de 
Stat, nu se mai miră de situaţia în care ne găsim. 

* 


Dacia istorică, noua revistă lunară „de studii și cercetări“ 
pe care o scoate, la Cluj, di Josif Schiopul, şi-a fixat de scop: 
„să revie asupra cercetării critice a textelor vechi, a tuturor izvoa- 
relor care se refer la o epocă ce cuprinde în cadrele ei secolul 
descălecării Ungurilor în România şi secolele următoare până la 
finele secolului al XIII-lea“. — „Punctul de pornire al cercetărilor 
nu vor fi teorii, ci constatarea de fapte. Teoriile vor veni numai 

ca concluziuni ale faptelor constatate“. — „Se va elimina orice 
balast bibliografic inutil, oricât de mult acest balast ar putea ridica 
aparența savantă a expunerilor“. — Şi fiindcă „multe acţiuni și 
evenimente rămân neînţelese dacă le privim numai din punct de 
vedere politic nu și din punct de privire al aspectului fizic al ţării 
unde s'au petrecut“ .... „vom da o deosebită atenţiune geografiei, 
topografiei şi toponimiei“ (Către cititori No. 1). 

Primul nr. tratează despre documente şi publicarea lor. Re- 
produceri şi regeste, O chestiune de prioritate: „Clus“ sau ,Culus*“2 
Drumul descălecării ungureşti. „Bulgarii“ dela Deva. Deva-Dimrich ? 
Cronica Notarului Anonim al regelui Bela. Toponimie, istorie şi 
topografie: 1, Idei şi fapte 2, Logica toponimică 3, Jabeniţa. 

Nr. 2 (apărut la 15 Nov.) cuprinde: începutul unui studiu 
privitor la etimologia numelui toponimic Săliște ; Note pe margi- 
nea documentelor (Un „comes Scibiniensis“ la 1210?; M. Perl- 
bach și documentele ordinului teuton; Cronica Notarului Anonim 
al regelui Bela (Cont.); O „punere la punct“ a afirmaţiunii prof. 
Kisch, cumcă vorba noastră castravete încă ar fi o urmă a influ- 
enţei unei populațiuni bulgăreşti „din timpul migrațiunii popoare- 
lor“, — câtă vreme el ne-a fost importat, împreună cu produsul 
pe care | denumeşte, de Sârbi (ca şi lebenița, felăr-ul, călărabe-le); 
Principii de practică diplomatică. 1) 

In capitolul Toponimie, istorie şi topografie se ocupă de 
numele muntelui . Schuler“, zis şi „Postovarul“, de lângă Braşov. 
Neputându-se invoca nici o atestare în sprijinul explicaţiei date de 
d. Kisch *) sau de cei care-l aduc în legătură cu numele patroni- 
mic Cristian Schuler ?), d. Schiopul îi găseşte explicarea în istoria 
liceului săsesc din Braşov, care se *ntreţinea la 'nceput şi din ve- 
niturile muntelui de lângă Cristian, numit de atunci încoace — 
după cum o spune istoriograful sas al gimnaziului — „Schuler- 
gebirge“ şi rămas în proprietatea gimnaziului până la începutul 
sec. XVIII, fiind şi loc de excursiune anuală pentru elevii gimna- 
ziului până la începutul veacului al XIX. — Un ms. vechiu, pă- 
strat în arhiva lic Honterus, ne mai spune însă ceva: că „mun- 
tele a fost donat gimnaziului din Braşov de un principe valah 
Negru Vodă, al cărui chip este pictat în biserica românească, cu 
condiția ca magistratul din Braşov să le dea voie Valahilor din 
Brașov să-şi ridice o biserică“. 

1) Di Schiopul, pe lângă alte defecte ale diplomei din 1224, înteme- 
indu-se pe lipsa dignitarilor din această diplomă — prin care regele Ungariei 
Andrei al il-iea le acordă Sașşilor din provincia Sibiului o largă autonomie 
națională — o consideră de un falş. 

2) „Scolaris christianus“, din care Românii ar fi reţinut noţiunea de 
„christianus“ — numele românesc al muntelui este „Cristianul mare“ sau 
„Dealul Cristianului« — iar Saşii pe cea de „scolaris*, tradus în Schuler. 

5) Un posibil proprietar al muntelui — din care Românii ar fi reținut 
iată Cala muntelui numele de botez al proprietarului, iar Saşii numele 

e Me, 

Aşa dară, conchide di Schiopul, numele cel adevărat al mun- 
telui este cel de Cristianul, numele nemţesc indicând numai numele 
roprietarului vremelnic al lui. — Numele „Postovarul“ este mai 
nou şi, probabil, se datoreşte vreunei fabrici de postav pe coastele 
dealului. 

Revista d-lui Schiopul este binevenită, răspunzând unei ne- 
cesităţi, umplând un gol. Ceeace o îndreptățește la sprijin, — 
singurul de care va avea nevoie, fiindcă putere de muncă și pa- 
siune în urmărirea adevărului are directorul revistei cât zece. O 
dovedeşte chiar cu aceste două nr-e, scrise în întregime de d-sa,. 

%* 


D. Şandru și F Brânzeu: Printre ciobanii din: Jina. mi'* 
(Extras din „Grai și suflet“) Bucureşti 1934, pp, 106.  : 

E vorba de comuna din marginea apuseană a judeţului Si- 
biu, o așezare care a păstrat multe note particulare, urme arhaice. 
„deci interesantă din orice punct de vedere ai cerceta-o“. Şi 
aceasta, datorită vieţii ei izolate, în munţi, la o înălțime de cca 
1000 m, neexploatată de străini, cu o populație de păstori, soli- 
dari între ei dar rezervaţi față de locuitorii din alte sate, oieri 
care n'au practicat și nu practică nici azi transhumanța — „ca- 
racteristica păstoritului mărginean“ — decât foarte arareori, după 
ierni lungi și aspre sau după veri secetoase fără recolta nutre- 
țului necesar, când, excepţional, își coboară şi Jinarii turmele pe 
valea Secașului, Mureșului și a Târnavelor la „tomnat“ ori „pri- 
măvărat“, , 

Dintre notele caracteristice păstoritului jinăresc mai amintim 
faptul că mai-marele stânei, cel care poartă socoteala și toată con- 
ducerea stânei, nu e ciobanul, ci băciţa („bacea“) care, la cei- 
lalți Mărgineni a cedat de mult bărbatului (baciului) rolul ce-l 
avusese în conducerea gospodăriei stânei. 

Dupăce se fac cunoscute particularitățile acestei așezări şi 
a oamenilor care o alcătuesc — atât subt raportul exterior cât 
şi subt cel interior, sufletesc, — ni se prezintă particularităţile 
fonetice, morfologice, lexicale ale graiului acestor prin izolarea 
lor atât de interesanţi locuitori ai „Marginei“. Nu sunt neglijate 
nici toponimia, folklorul, originea Jinarilor. — Aceasta din urmă, 
în lipsă de documente, bazată pe constatările înregistrate de au- 
tori, constatări care „par să confirme o altă origine decât aceea 
a Mărginenilor“, 

Din textele culese, autorii dau numai pe cele despre care 
au crezut că pot prezenta un interes filosofic, folkloric, istoric 
Sau etnografic. 

„__ Pentru orientarea cititorilor noștri, dăm şi noi căteva crâm- 
peie din ele, 

Să dzice că pi icea o fo' muma păduri și o fo' o fată de-o chemat-o 
Zâna, care o fo' cu porci !) Saşilor. Şi iei i-o fo' greu să meargă 'n toată sara 
în satil şi o rămas pi icia, Ș'așt?) s'o făcu' Jina, dint'o fată (XXXIV), 

s nește domnişoare de ştii, cum dzâce vorba, dacă șede pe țundră, 
Să-ț tai ţundra. 

Nu mai drăcui și vorghește ca botezați. 

Bătrânele să știe, că iele-o mâncatii mai multe Paști şi Crăciune (CXXXIX) 

Morariu o văst Iale, îrumușşele, ş'așt cânta de fain că o dzâsii că nu 
ştie gisat-o, o chiar o audzâtil; „păre că-s clopote multe, neşte zdrancote de 
clopote ; şi dzâce că le-o audzâtii vorghin numa o vorbă, da nu să cade s'o 
spui (XVI). 

Faceţi-n”i o ţir de 1ocii e *nsurai să iau Inclere, 
'aărți ia iii uai muma mumii mele: 
Să varătii o ţir de joci! (XCVI). Cin să iyeşte'n uşa şurii 
Stai să iei muchea săcurii, 


— Răureni, căciuli tărcate, S'o loyești în ceriu gurii. 
Pe la voi nu mai sînt fete? Avu tata trei purcei 
—— Ba mai sint, da-s to gușete; O muritii de frica iei (XI). 


ini una nu-i gușată, scală ti 
e trîi coți să-i faci o beată? Fă E i 
i )( Dragu H-i să iesi! în vârvi, 


La Ziana îă-i cu jeana, S-audzii brazi şuerîn, 

Că să precepe sărmana; Clopote pe oi sunîn 

La Rumiîna fă-i cu mina, Şi ciobani ciotin A 

Fă-i cu mîna, fă-i cu capu, Pe badiu n frundză dzîcîndu, 

Nu precepe, s'o ie dracu 4LXXIII) lel să dzică, io să cânti (LXXIX), 


Lucrarea dd. Șandru şi Brânzeu, apărută într'o inexcepţio- 
nabilă execuție tehnică, se încheie cu un glosar de I5pp.E 
un studiu conştiincios care ar putea servi de îndreptar și în- 
demn si altor cercetători. 

Pentru cei care sar hotărî să studieze particularitățile gra- 
iului celorlalte comune din Mrginime, le semnalăm şi studiul 
apărut în rev. „Transilvania“ nr. 3-4 (1912) și 10-12 (1914): 
„Particularităţile graiului din Sălişte“. 

+ 


De la Prefectura jud. Cluj primim un volum impunător 
de 464 pp., cu aproape tot atâtea ilustrații, redactat și îngrijit de 
d, Atanasie Motogna, în care se arată, documentar, înfăptuirile 
administrației românești din acel județ — mai al!ss în ultimii patru 
ani. Lucrarea vrea să fie — şi este — o întremătoare dovadă de „pu- 
terea noastră creatoare în ordine civilizatorie* — cum o spune în 
prefață prefectul judeţului, d. Dr Eugen Dunca — şi totodată un nimi- 
citor răspuns „celor cu rea credință care ignorează contribuţia po- 
porului român la progresul omenirii“. — Exemplul dat de Prefec- 
tura Cluj merită cunoscut, atât pentru a ne întări încrederea în 
capabilitatea noastră, cât şi pentru a servi de stimulent prefecturilor 
cu mai puțină râvnă în domeniul realizărilor de interes obştesc. 

1) | plenision. 

2) In lipsa caracterelor tipografice întrebuințate de autori pentru reda- 


rea particularităţilor fonetice, ne folosim de ceeace avem. 
3) Gulerul îngust și înflorit ai iiei. 

„institutul pentru studiul Istoriei Universale“. Şedinţa 
de deschidere (1 Apr. 1937). Buc. 1937. Pp. 16; Lei 20, Cu- 
prinde : 1) Cuvântul ministrului Educaţiei Naţionale, d. Dr, C. 
Angelescu, care omagiază personalitatea excepţională a primului 
director al Institutului, a d-lui N. lorga, ale cărui lucrări „au 
înălțat prestigiul științei româneşti și au îmbogățit tezaurul pre- 
ţios al civilizaţiei şi al umanităţii“. 2) Cuvântul d-lui Prof N. lorga 
care, dupăce înlătură părerile false ce s'ar putea ivi în legătura 
cu acest lnsttut şi dupăce arată cum a trecut la studiile isto- 
rice acum 38 de ani când fusese trimis în străinătate cu bursă 
losif Niculescu pentru studii de filologie clasică, de l. greacă, 
şi cum a ajuns de la obișnnita istoriograție la „istoriologie“, — 
precizează programul ime'liat al Inst. a) Cercetarea m-todică 
pria membrii Institutului a tuturor încercărilor de Ist. Univer- 
sală care s'au făcut mai ales în timpul din urmă, b) lnventa- 
rierea cuprinsului tuturor călătoriilor, care cuprind ştiri de o bo- 
găție extraordinară c) Etichetarea unei ilustraţii care se găsește 
ascunsă în deosebite cărți, reviste si uneori chiar ziare d) O 
serie de cursuri sau de conferințe în care se va urmări, ceeace 
s'a început la Universitate, o istorie a desvoltări spiritului uman. 

Şedinţa o încheie cuvântul d-lui ministru |. Nistor. carea duce 
felicităriie și promisiunea concursului Universităţii din Cernăuţi, 

S'au mai primit: 

j Rent Hubert: Credința morală și norma juridică. — Studiu asupra 
câtorva fapte caracteristice de diferienţiere juridică — Tradusă în rom. de 
Const. Neicu Calotescu. Cluj, pp. 5I, fără indicarea preţului. Format 20X14. 

Iorgu lordan: Gramatica limbii române. Bucureşti. Pp. 255, lei 80, 
Format 211/2X14. 

Victor Morariu: Problema nuvelei în lif. germană. Cernăuţi 1937. 
Pp. 12. Format 23X26. i 
îsi AI, Lascarov-Moldovanu: Tătunu, Roman. Ed. Cugetarea. Pp. 282, 
ei 60.— i 

Barba Lăzureanu: Cu privire la umor |. şi Il.; Cu privire la teatru; 
Cu privire la gramatică şi vocabular. Patru broşuri ă 16 lei și ă 40 pp. Cul- 
tura Românească, Bucureşti. 

„__ Leliţa Catrina: Cărările durerii. Versuri. Ed. rev. „Poporul Ro- 
mânesc“. Pp. 190. Lei 60. 

Toma Cecişiu: Educaţia nouă în şcoala activă. Planul de studii. Con- 
il br Metoda activă. Orarul mobil. Practice. Partea 1., Blaj 1937. Pp. 

, lei 20, 

i Coriolan Petranu: M. Bela Bartok et la musique roumaine (Extras 
din „Revue de Transylvanie“), Bucureşti 1937. Pp. 20. 

G. Țepui-u: instantanee. Ed. „Lanuri“, 49 epigrame. |. 30. 

Dr. George Potra: Mănăstirea Cobia (Dâmboviţa). Studiu şi docu- 
mente, Buc. Tip. „Oltenia“ Pp. 64 (format 24X16). Fără indicarea preţului. 

ion Muşiea: Anuarul Arhivei de Folklor IV. Bucureşti 1937. Pp. 268 
(format 241;X17). 

! utisn Pradescu: Barbu Delavrancea. Viaţa și opera. Ed. Cugetarea, 
Buc. 1937. Pp. 134 (format 201/2X131/2), Lei 60. 

Arhivele Olteniei nr. 89-91 (pe lan.-lunie 1937). Pp. 224. Lei 175, 

Arhiva Someşană nr. 22 (pe lul.-Sept. 1937). Pp. 250. Lei 40. 

Asupra unora vom reveni în nr-ele viitoare. i 

Pagina de umor și satiră 


Un succes „nie da gewesen“ 
— Cum ar spune Leiba Besen — 
Ți-avansară'n slove mari 
Prietenii de prin redacții 
Romanului ce-acum prepari. 
Lumea însă, rea 


Trecând astăzi prin zăvoiu, 


„Romancierului“ X 


Cum o știm că-i ea, 
Comenta şi se 'ntreba : 
Cărui scop ai destinat 
Primul tău volum, aflat 
Cu tiraju 'ntreg intact 
In rafturile librăriei 
Șin pivnița tipografiei ? 


Unui prieten 


Uitându-mă atent la el 


Chiar când mă gândiam la tine, — Să fi fost vrăjitorie ? — 


Tâşni'n față-mi un vulpoiu 
Cu ochii fintiți la mine. 


Rânji chipul tău Marcel 
De subt blana-i arămie. 


Un dialog 


Văduva X, după moartea bărbatului, căruia cât a fost în viață îi 
scosese peri albi cu capriciile ei, într'o şedinţă de spiritism, prin intermediul 
unei mese de brad, a avut următorul dialog cu fericitul răposat: 


— Tu eşti, dragă Amadeu ? 
— Eu, Frosino, eu... 

— Cum o duci ? Îţi merge bine ? 
— Mai bine decât cu tine. 


— Atunci sigur ești în rai, 
Lâng 'Arhanghelul Mihai... 

— Nu, Frosino, sunt în iad, 
Spuse, crud, masa de brad. 


N. Harlup 

Ne-au mai venit în ajutor de la apariţia nr-ului trecut 


Casa Cercuală pt. Asig. Sociale, Braşov cu Lei 240.— 
Gamber Rupert,. Orşova n ati 240.— 
„Prima Ardeleană“ soc. de asigurare, Cluj PI 3000.— 
Tipografia Astra Brașov „n 5000.— 


Recunoscătoare mulțumiri tuturora. Mulţumim şi d-lui N. Râmboiu, 
secr. Prefecturii Cluj, pentru al patrulea abon. ce ne-a făcut. 


ABONAŢII 
care şi-au mai achitat abonamentul : 


Până la 30 lunie 1937 
Cotinghiu 1., farmacist, Bucureşti 
Până la 31 Oct. 1937 
Direcţ. lic. „Princ. Nicolae“, Sighişoara 
Până la 31 Dec. 1937 


Dr. Balcăș G., avocat, Brașov 
Bibl. lic. „A. Şaguna“, Braşov 
Dr. Bleahu D., notar public, Brașov 
Dr. med. Bordea loan, Braşov 
Cartea Românească, Braşov 
Casa Cerc, pt. Asig. Soc., Braşov 
Chicomban N , preot, Braşov 
Cinema Astra, Braşov 
Dr. Comaniciu Oct., avocat, Brașov 
Criştiu Const., profesor, Sibiu 
Cuteanu G., fost prefect, Braşov 
Dr. Debu P., preot, Brașov 
Deișoreanu R., casier, Pref. Jud. Braşov 
Direcţ. lic. „Dr. 1. Meșotă“ Brașov 
fi » „Em. Gojdu“, Oradea 
„ Șc.pr. „Dr; Angelescu“, Brașov 
» n » ul. Popazu“ Brașov 
Dogariu Maria, Braşov 
Dr, Fildan P., avocat, Braşov 
Dr. Garoiu L., dec. Bar. av. Braşov 
Dr. Găvruș R., not. public, Braşov 
Ionescu V,, insp. fin. munic. Bucureşti 
Dr. ing. Ionică E, conf. Politeh. Buc. 
tordache V., secr. Bis. Sf. Nic., Brașov 
Literat V. profesor, Făgăraș 
Dr. med. Lupu loan, Braşov 
Dr. Median G., avocat, Braşov 
Dr. Moga Const., avocat, Brașov 
ing. Nanu V., insp. C.F.R., Cluj 
Dr. Oancea C., medic-șef, Brașov 
Oancea N., profesor, Braşov 


Pop G., cons. la C.de Apel, Braşov 

Pop R., prim-preşed. C. de Apel, Braşov 

Popa I. preot-prof., Braşov 

Dr. Popea N.. insp.-șef al Munc. Braşov 

Popovici G. funcţ. „Albina“ Brașov 

Dr. Precup N., avocat, Braşov 

„Prima Ardeleană“, soc, de asig. Cluj 
(2 abon.) 

Dr. Roman V., avocat, Braşov 

Dr. Ștefan U., med. pr. munic. Braşov 

Stoichiţa O., dir. Fabr. Cel., Brașov 

Tiberiu 1. comerciant, Brașov 

Trifu Gr. judecător în Trib. Cluj 

Stoian G. 1, î. senator, București 

Ing. Vlădea loan, Braşov 


Până la 1 Martie 1938 


Aldea |. Gh., avocat, Mangalia 
Primăria comunei Poiana-Mărului 


Până la 30 Aprilie 1938 
Lacea [., învățător pens., Sâmpetru 
Dr. med. Spârchez Tiberiu, Cluj 


Până la 30 lunie 1938 
Dr. med. Coţioiu R., Săvârșin 
Dr. Curta R., avocat, Agnita 
Ing. Floaşiu [., dir. de Fabr., Câmpia- 
Turzii 
Ing. Mâzgăreanu Bujor, Braşov 
Dr. Rodean O., insp, g. sanitar, Sighet 
Dr. Vătășeanu C., colonel, București 
Până la 3i Dec, 1938 
Dr. Bănuţ P. Aurel, Tinca 
Bibl. „Dr. Al. Bogdan“, Braşov 
Gamber Rupert, Orşova 
Pană Valeriu, preot, Zârnești 
Tipografia Astra, Braşov 

Se mai confirmă primirea costului nr. 6 (1937) dela d-l C.N. Ma- 
teescu, pro!,, R.-Vâicea. 

Confirmarea primirii abonamentelor sosite după 15 Dec. se va face în 
nr. viitor. 

Spre orientare. Scumpindu-se costul tiparului, ne vedem constrânşi 
ca, începând cu anul 1938, să urcăm și noi costul abonamentului, dar numai 
pentru instituții. Şi anume, abonamentul anual, achitat anticipat, 


pentru şcoalele primare . la Lei 300.— 

Ș P secundare și primăriile sătești „ „  350.— 

> 3 alte instituţii o  500.— 
Abonamente de sprijin de la Lei 500 în sus. 


Domnii anonaţi care nu pot achita costul abonamentului după pri- 
mirea acestui nr. și doresc totuși să aibă revista și mai departe, sunt rugați 
să ne comunice printr'o cartă poștală data la care se obligă să-l achite, 
altiel nu li se va trimite nr. 2, rămânând să ne înapoieze acest nr., deoarece 
el face parte din colecţia unui an. — Moara nu poate merge fără apă. 


Erată. Rugăm îndreptarea următoarelor greșeli rămase neîndreptate în 
Nr. ultim (6) al revistei. 

În pag. 538, şir 5 de sus, nu: a primei școale sec. rom. din fosta Un- 
garie, ci: a primului gimnaziu orf. român. 

În pag. 548 şir 8 de sus, nu: vicisititudinile, ci: vicisitudinile 


non 549, 3 „ nu:sticle, ci: sticlele 

1535 n 20» nu: artielieria, ci: artileria 

n» 583 122 „ mu: pe carel găsim, ci: pe care-l găsim 
n n 585 » 6 „ nu: intrasigentă, ci: intransigentă 

» n» 583 „14 de jos, nu: fiine, ci: fiind 

>» 585 „11, „ nu: dogatul, ci: bogatul 

» nn vi» „ nu: Mihail ci Mihai 


7 hu: uad, ci: und 
„ nu: Ankăngen, ci: Anklinge 


* 


Poşta Red. D-lui C. Pârlea, Poezia trimisă se va da în nr. viitor, 
Rugâm recetiți informaţiile din pg. 2. 
* 


» » » tii 


» » » » 4 » 


Tuturor sprijinitorilor noştri le dorim An nou cu pace, bucurii şi 
satisfacţii. 








Numărul acesta a apărut la 23 XII. 1937.. 

